Pallisseri's Series - part 16 | അക്കു അക്‌ബറിന്റെ സിനിമാ ഷൂട്ടിംഗിനിടയിൽ ഞാനൊരു സൂത്രം ചെയ്യാം; മീശമാധവനിൽ തിരക്കഥയിൽ ഇല്ലാത്ത സീൻ ദിലീപേട്ടൻ അഭിനയിച്ചില്ലേ? അതുപോലെ പുതിയ സിനിമയിൽ ഞാൻ ഒരു നമ്പർ ഇറക്കി എല്ലാവരേയും ഞെട്ടിക്കും? അരഞ്ഞാണ കഥയിൽ സസ്‌പെൻസ് നിർത്തി 'അതൊന്നും ഇപ്പോൾ പറയില്ല, മഞ്ജുചേച്ചിയും ഞെട്ടും' എന്നുമാത്രം പറഞ്ഞ് കാവ്യ; ദിലീപിന്റെ ജയിൽജീവിതം ഒരു ഫ്‌ളാഷ് ബാക്ക് - പല്ലിശ്ശേരി പരമ്പര നിർണായക ഘട്ടത്തിൽ - MarunadanMalayalee.com\nMarch 14, 201904:17 PM IST Permalink\nദിലീപിന്റെ ജയിൽ ജീവിതം ഒരു ഫ്ളാഷ് ബാക്ക് - 16\nപരമ്പര വായിക്കും മുമ്പ് പല്ലിശ്ശേരി പറയുന്നത് കേൾക്കൂ...\nസോഷ്യൽ മീഡിയയിൽ തൊണ്ണൂറു ശതമാനവും കള്ളനാണയങ്ങളാണെന്നു പറഞ്ഞത് മറ്റു പലരുമാണ്. അതിൽ കുറച്ചൊക്കെ ശരിയുമുണ്ടെന്ന് ഒരു മാധ്യമ പ്രവർത്തകനായ എനിക്കും ബോധ്യമായി. അതിന്റെ വിശദ വിവരങ്ങളിലേയ്ക്ക് തല്ക്കാലം കടക്കുന്നില്ല. കള്ളനാണയങ്ങളെ തിരിച്ചറിയേണ്ടവർ അത് കണ്ടുപിടിക്കട്ടെ.\nഇവിടുത്തെ എന്റെ പ്രശ്നം ദിലീപും ദിലീപിന്റെ ചില ആളുകളുമാണ്. സത്യം എഴുതിയതിന്റെ പേരിൽ ഇപ്പോഴും എന്നെ വേട്ടയാടിക്കൊണ്ടിരിക്കുന്നു, പല രീതിയിൽ. കൂടുതലും ഭീഷണിയാണ്. പിന്നെ സോഷ്യൽ മീഡിയയിൽ കൂടിയുള്ള ആക്രമണവും. ഇതൊക്കെ ചെയ്യുന്നത് എന്നെ പിൻതിരിപ്പിക്കാനാണെന്ന് തോന്നുന്നു. എങ്കിൽ അവർക്ക് തെറ്റി. ഞാൻ എനിക്ക് ശരിയെന്ന് തോന്നിയ വഴികളും അനുഭവങ്ങളുമാണ് രേഖപ്പെടുത്തുന്നത്. അത് ചിലർക്ക് ഇഷ്ടമാകുന്നില്ല, അതിന്റെ പേരിൽ എന്റെ വായ അടയ്ക്കാനും പല രീതിയിൽ ഇല്ലാതാക്കാനും ശ്രമിച്ചുകൊണ്ടിരിക്കുന്നു. 'ഞാൻ കൊല്ലപ്പെടും' എന്ന വിശ്വാസം പലർക്കുമുണ്ട്. അത് ദിലീപിന്റെ നിർദ്ദേശ പ്രകാരമായിരിക്കുമെന്ന് സൂചന നൽകിയിവരുമുണ്ട്.\nഅവരിൽപലരും എന്നെ സ്നേഹിക്കുന്നവരാണ്. ഞാൻ ശക്തനായിരിക്കും. എന്റെ മരണശേഷവും ഞാനെഴുതിയ പരമ്പരകളും പുസ്തകങ്ങളും വന്നുകൊണ്ടിരിക്കും. അതിന് വേണ്ടി വർഷങ്ങളായി എന്നോടൊപ്പം നിൽക്കുന്ന വിശ്വസ്തരായവരെ ചുമലതപ്പടുത്തിക്കഴിഞ്ഞു.\nനീചമായ പ്രവർത്തികൾ ചെയ്തെന്ന് പൊലീസ് കണ്ടത്തിയ സെലിബ്രറ്റിയാണ് പ്രതിസ്ഥാനത്തുള്ളത്. അയാളെ പ്രതിസ്ഥാനത്ത് നിർത്തിയത് ഞാനല്ല, മറ്റു മാധ്യമപ്രവർത്തകരുമല്ല. ഒരു സംഭവം നടന്നപ്പോൾ അതിനുപിന്നിലെ കറുത്ത കരങ്ങളെ കണ്ടെത്തിയത് സംസ്ഥാന ഗവർമെന്റാണ്. 85 ദിവസം ഒരു പ്രതിയെ ജയിലിൽ താമസിപ്പിച്ചത് ഞാനാണോ? എന്നിട്ടും പണം കൊണ്ടും ഗുണ്ടകളെക്കൊണ്ടും അഴിഞ്ഞാടുകയാണ് ഈ പ്രതി. ഇപ്പോഴും കോടതിയെ കബളിപ്പിക്കാൻ ശ്രമിച്ചുകൊണ്ടിരിക്കുന്നു.\nകേസന്വേഷിച്ചതും കുറ്റപത്രം തയ്യാറാക്കിയതും വിചാരണ തുടരുന്നതും എന്റെ നിർദ്ദേശപ്രകാരമായിരുന്നില്ല. വാർത്തകൾ കിട്ടിയതിനനുസരിച്ച് ഞാൻ എഴുതി. ദിലീപിന് ചില എഴുത്തുകാരേയും സ്ഥാപനങ്ങളെയും വിലയ്ക്ക് വാങ്ങാൻ കഴിഞ്ഞിട്ടുണ്ടാവാം. അതയാളുടെ സാമർത്ഥ്യം. എന്നെ അതിനുകിട്ടില്ല.\nഒരു തെറ്റും ചെയ്തിട്ടില്ലെങ്കിൽ നിയമത്തെ വെല്ലുവിളിച്ചുകൊണ്ട് സുപ്രീം കോടതി വരെ പോയതെന്തിനാണ്? ഹൈക്കോടതി തന്നെ പല പ്രാവശ്യം ഈ പ്രതിയെക്കുറിച്ച് സൂചിപ്പിച്ചതാണല്ലോ?\nഎനിക്കെന്തെങ്കിലും സംഭവിച്ചാൽ അതിനു കാരണക്കാരൻ ദിലീപും വേണ്ടപ്പെട്ട അയാളുടെ ഗുണ്ടകളും ആയിരിക്കും. അതിൽ നിന്നും അവർക്ക് രക്ഷപെടാൻ കഴിയില്ല. ഇത്രയും എഴുതിയത് ദിലീപിന്റെ ജയിൽ ജീവിതം ഒരു ഫ്ളാഷ് ബാക്ക് പരമ്പര എഴുതുന്നതിന്റെ പേരിൽ വന്നുകൊണ്ടിരിക്കുന്ന ഭീഷണിയെക്കുറിച്ചും മറ്റ് ചില ഓൺലൈൻ പ്രസിദ്ധീകരണങ്ങളെ വിലക്കുവാങ്ങി എന്നെ താറടിച്ച് കാണിക്കുന്ന കാര്യവും സൂചിപ്പിക്കാനാണ്.\nഇനി പരമ്പരയിലേയ്ക്ക് തിരികെ വരാം...\nഇരട്ട വിജയവുമായി ദിലീപും കാവ്യയും\nകാവ്യാമാധവനെ സിനിമാരംഗത്തേയ്ക്കും അതുവഴി ജീവിതത്തിലേയ്ക്കും തിരികെ കൊണ്ടുവരാനായി ദിലീപ് നിർമ്മിച്ച 'പാപ്പി അപ്പച്ചാ' സിനിമാവൃത്തങ്ങളിൽ ചർച്ച ചെയ്യപ്പെട്ടുകഴിഞ്ഞു. എന്തായാലും ദിലീപിന്റെ മറ്റ് മിക്ക സിനിമകൾക്കും ഗ്യാരണ്ടിയുള്ളതുപോലെ പുതിയ സിനിമയും വിജയമായി മാറും. അതിലാർക്കും സംശയമുണ്ടായിരുന്നില്ല.\nപാപ്പി അപ്പച്ചാ ഷൂട്ടിംഗിനിടയിൽ നടന്നിരുന്ന വിശേഷങ്ങൾ അതതു ദിവസം ഞാനറിയുന്നുണ്ടായിരുന്നു. ചില പ്രത്യേക കാര്യങ്ങൾ മഞ്ജുവാര്യരെ അറിയിക്കാനും ലൊക്കേഷനിൽ ചാരന്മാർ ഉണ്ടായിരുന്നു. അവരെ കണ്ടുപിടിക്കാൻ ദിലീപിനോ ദിലീപിന്റെ ചാരന്മാർക്കോ കഴിഞ്ഞിരുന്നില്ല.\nകാര്യങ്ങൾ കൈവിട്ടുപോകുകയാണോ എന്നു സംശയം മഞ്ജുവിനും മഞ്ജുവിനെ സ്നേഹിക്കുന്നവർക്കും ഉണ്ടായിരുന്നു. പക്ഷേ, പൊട്ടിത്തെറിക്കാനോ ദിലീപിനെ കുറ്റപ്പെടുത്താനോ ഉള്ള തെളിവുകളൊന്നും കിട്ടിയിരുന്നില്ല.\nപാപ്പി അപ്പച്ചാ പെട്ടെന്നു നിർമ്മിക്കാൻ ഉണ്ടായ കാരണം ജോഷി സിനിമയുടെ ചിത്രീകരണം നീളുമെന്ന് മനസിലായതുകൊണ്ടാണ്. ക്രിസ്ത്യൻ ബ്രദേഴ്സ് എന്ന ജോഷി സിനിമ മോഹൻലാൽ അടക്കമുള്ള വലിയ നായക നടന്മാരുടെ സിനിമയാണ്. അതിൽ ദിലീപും കാവ്യയും ഒരുമിച്ചഭിനയിക്കുമെന്ന് തീരുമാനമെടുത്തു. എന്നാൽ ജോഷി ചിത്രത്തിലൂടെ കാവ്യയുടെ രണ്ടാം വരവിന് ശക്തി ലഭിക്കാൻ സാധ്യത കുറവാണെന്നു മനസിലാക്കിയപ്പോഴാണ് പാപ്പി അപ്പച്ചാ നിർമ്മിച്ച് ആ വർഷം തന്നെ റിലീസ് ചെയ്യാൻ തീരുമാനിക്കുന്നത്.\nഷൂട്ടിങ് തൊടുപുഴയിൽ ആരംഭിച്ചപ്പോൾ തന്നെ മറ്റൊരു സിനിമയിലേയ്ക്കും കാവ്യ കരാർ ചെയ്യപ്പെട്ടു. കമലിന്റെ 'ഗദ്ദാമ'. ആ ചിത്രത്തിന്റെ കഥ കേട്ടപ്പോൾ നല്ലനടിക്കുള്ള അവാർഡ് ലഭിക്കാൻ സാധ്യതണ്ടെന്നു തോന്നി. അവാർഡ് കിട്ടിയില്ലെങ്കിൽ പോലും ആ സിനിമയിലെ അഭിനയം പ്രേക്ഷകരുടെ ഹൃദയം പിടിച്ചുലയ്ക്കുന്ന രീതിയിലായിരിക്കും. അങ്ങിനെ ആ വർഷം എന്തുകൊണ്ടും നല്ലതാകാൻ സാധ്യതയുണ്ടെന്ന് ദിലീപിന് തോന്നി.\nവിശ്രമമില്ലാത്ത നാളുകലായിരുന്നു കാവ്യക്കും ദിലീപിനും. 'പാപ്പിഅപ്പച്ചാ' ഷൂട്ടിങ് പൂർത്തിയായപ്പോൾ കാവ്യയ്ക്കും മനസിലായി, ഒരിക്കലും വേർപിരിയാൽ പറ്റില്ലെന്ന്. ദിലീപ് അകന്നു പോയാൽ പോലും കാവ്യയ്ക്ക് അതിന് കഴിയുമായിരുന്നില്ല. എന്നാൽ കാവ്യയുടെ മനസു വായിച്ചിട്ടെന്നവണ്ണം ദിലീപും വ്യക്തമായ സൂചന നൽകി. ഒരു ശക്തിക്കും നമ്മളെ വേർപിരിക്കാൻ കഴിയില്ല. പിന്നീട് അവരുടെ ജീവിതം 'ലിവിങ് ടുഗെദർ' സ്‌റ്റൈലിലായിരുന്നു.\nഅതിനിടയിലാണ് കാവ്യ 'ഗദ്ദാമ'യിൽ അഭിനയിച്ചത്. ഷൂട്ടിങ് കഴിയാറായപ്പോൾ കാവ്യക്കു മനസിലായി, അവാർഡ് നിർണയത്തിൽ തിരിമറികൾ നടന്നില്ലെങ്കിൽ നല്ല നടിക്കുള്ള അവാർഡ് തനിക്കു ലഭിക്കും. ഇക്കാര്യം ദിലീപിനോടു സൂചിപ്പിക്കുകയും ചെയ്തു.\n'നീ നല്ല പെണ്ണാണ്, ജീവിതത്തിലും തൊഴിൽ രംഗത്തും നിനക്ക് ഉയർച്ച മാത്രമെ ഉണ്ടാകൂ'. ദിലീപിന്റെ വാക്കുകൾ വലിയ ബഹുമതിയായി കാവ്യ സ്വീകരിച്ചു.\n'പാപ്പിഅപ്പച്ചാ' റിലീസ് ചെയ്തു. പ്രതീക്ഷിച്ചതിനേക്കാൾ വൻവിജയമായിരുന്നു ആ സിനിമ നൽകിയത്. ഒരേ സമയം ദിലീപിനും ഇരട്ടി സന്തോഷമായിരുന്നു. കാവ്യയ്ക്ക് വേണ്ടി നിർമ്മിച്ച സിനിമ ലക്ഷ്യം കണ്ടതും, ആ സിനിമയിലൂടെ വലിയ സാമ്പത്തിക ലാഭം നേടിയതും കാവ്യയുടെ നന്മയാണെന്നു ദിലീപിന് മനസിലായി.\nആ സിനിമയുടെ വൻ വിജയത്തോടെ കാവ്യ സിനിമയിൽ സജീവമായി. ദിലീപിന്റെ സിനിമകളിലും അയാൾ നിർദ്ദേശിക്കുന്ന സിനിമകളിലും മാത്രമെ താൻ അഭിനയിക്കൂ എന്ന് അവർ തീരുമാനിച്ചു. ദിലീപിന് ഇഷ്ടമില്ലാത്ത ഒരു കാര്യവും തന്റെ ജീവിതത്തിൽ ഇനി ഉണ്ടാകില്ല, പലവുരി ഉരുവിട്ടു മനസിനെ ഉറപ്പിക്കുകയായിരുന്നു കാവ്യ.\nദിലീപിന്റേയും കാവ്യയുടേയും സിനിമകളുടെ വിജയം മഞ്ജുവിന്റെ ഉറക്കം കെടുത്തി എന്നാണറിയാൻ കഴിഞ്ഞത്. അതേസമയം വീട്ടിൽ ദിലീപ് നല്ലൊരു ഭർത്താവും അച്ഛനുമാകാൻ ശ്രമിച്ചു. തന്റെ സ്നേഹം മുഴുവനും വെറും പ്രകടനം മാത്രമാണെന്ന തോന്നൽ മഞ്ജുവിൽ ശക്തമായി. അതനുസരിച്ച് മഞ്ജുവും അഭിനയിക്കുകയായിരുന്നു.\nദിലീപിന്റെ അഭിനയവും മനസും വായിച്ച മഞ്ജു വല്ലാതായി. കൂട്ടിലടയ്ക്കപ്പെട്ട കിളിയെപ്പോലെ ജീവിക്കുന്ന തനിക്ക് എല്ലാം കൈവിട്ടു പോകുകയാണോ എന്നു സംശയിച്ചു. തളരാൻ പാടില്ലെന്നും എന്തും സഹിക്കാനുള്ള കരുത്ത് സംഭരിക്കണമെന്നും ഉറപ്പിച്ചു. 'പാപ്പി അപ്പച്ചാ' വിജയത്തിനിടയിലാണ് സംസ്ഥാന ചലച്ചിത്ര അവാർഡുകൾ പ്രഖ്യാപിച്ചത്. ഏറ്റവും നല്ല നടിയായി കാവ്യാമാധവൻ തെരഞ്ഞെടുക്കപ്പെട്ടു. ഇരട്ട മധുരത്തിന്റെ രുചിയായിരുന്നു അവാർഡ് പ്രഖ്യാപന ദിവസം കാവ്യയ്ക്കും ദിലീപിനും. അങ്ങിനെ കാവ്യയുടെ തിരിച്ചുവരവ് അതിഗംഭീരമായി. ആ വർഷം 'ഗദ്ദാമ' റിലീസ് ചെയ്യണമെന്ന് വിചാരിച്ചെങ്കിലും അടുത്തവർഷം റിലീസ് ചെയ്യാനായിരുന്നു തീരുമാനം.\nദിലീപ് തന്റെ ചില സിനിമകളിൽ കാവ്യയെ നായികയാക്കുകയും തനിക്കുവേണ്ടപ്പെട്ട ചിലരുടെ സിനിമകളിൽ കാവ്യയ്ക്ക് റോളുകൾ സംഘടിപ്പിച്ചു കൊടുക്കുകയും ചെയ്തു. ഇനിയുള്ള ഓരോ ദിവസവും സൂക്ഷിക്കണമെന്നു ദിലീപിന് തോന്നി. കാവ്യ കൂടുതൽ കൂടുതൽ അടുക്കുന്നതും ഒരു ഭാര്യയുടെ അധികാര ലക്ഷണങ്ങൾ പ്രകടിപ്പിക്കുന്നതും ദിലീപിന് മനസിലായി.\nപൂച്ച കണ്ണടച്ച് പാലു കുടിക്കുന്നതു പോലെയായിരുന്നു ഇരുവരുടേയും പ്രണയ ജീവിതം. അതാരും കാണുന്നില്ലെന്ന് വിചാരിച്ചു. എന്നാൽ കള്ളന് കഞ്ഞിവെച്ച പലരും സിനിമയിൽ ഉണ്ടായിരുന്നതുകൊണ്ട് അവരുടെ രഹസ്യങ്ങൾ പരസ്യമായി.\nദിലീപിന്റെ കാര്യത്തിൽ കാവ്യ കൂടുതൽ പൊസസീവ് ആവുകയായിരുന്നു. കാവ്യ അഭിനയിക്കാത്ത സിനിമകളിൽ പുതിയ നായിക നടിമാരും ദിലീപും തമ്മിലുള്ള ചില രംഗങ്ങൾ കാവ്യക്ക് വേദന സമ്മാനിച്ചു. നായകനും നായികയും തമ്മിൽ ഇഴുകി ചേർന്നുള്ള അഭിനയമാണ് കാവ്യയെ വിഷമിപ്പിച്ചത്. കള്ളകൃഷ്ണനാണ് ദിലീപെന്ന് അറിയാവുന്നതു കൊണ്ടായിരുന്നു കൂടുതൽ ടെൻഷൻ. അതുകൊണ്ട് ബുദ്ധിപൂർവ്വം, തമാശയെന്നോണം കാവ്യ പറയുമായിരുന്നു.\n'ദിലീപേട്ടന്റെ കൂടെയുള്ള അവളുടെ അഭിനയം കണ്ടു, ഫെവിക്കോൾ ഒട്ടിച്ചതുപോലെയല്ലേ അവളുമാരുടെ കെട്ടിപ്പിടുത്തം. സത്യം പറയാല്ലോ ദിലീപേട്ടാ, എനിക്കവളെ പിടിച്ചുമാറ്റി രണ്ടു പൊട്ടിക്കാൻ തോന്നി'.\nദിലീപ് ചിരിച്ചതല്ലാതെ മറുപടി പറഞ്ഞില്ല.\n'എന്താ ദിലീപേട്ടാ ഞാൻ പറഞ്ഞത് കേട്ടില്ലേ?'\n'അഭിനയിക്കുമ്പോൾ ഒറിജിനാലിറ്റി ഉണ്ടാകേണ്ടേ? നീയും ഇങ്ങനെയൊക്കെയല്ലേ ചെയ്യാറ്? പലപ്പോഴും നിന്റെ പിടുത്തം എന്നെ ശ്വാസം മുട്ടിച്ചിട്ടുണ്ട്.'\n'എന്നെപ്പോലെയാണോ മറ്റു നായികമാർ?' പരിഭവത്തോടെ കാവ്യയുടെ ചോദ്യം.\n'എന്ന് ഞാൻ പറഞ്ഞോ? നീ എന്റെ സഹപ്രവർത്തക മാത്രമല്ലല്ലോ? എന്റെ സ്വന്തമല്ലേ?'\n'ഞാനിനി എന്നോടൊപ്പം അഭിനയിക്കുന്ന നടികളോട് പറയാം, എന്നെ തൊട്ടഭിനയിക്കുന്നതും കെട്ടിപ്പിടിക്കുന്നതും എന്റെ കാവ്യമോൾക്ക് ഇഷ്ടമല്ലെന്ന്. അതുകൊണ്ട് അങ്ങനെ വല്ല ആഗ്രഹവുമുണ്ടെങ്കിൽ അത് ക്യാമറയ്ക്ക് മുന്നിൽ വേണ്ട, പിന്നിൽ മതി'.\nകാവ്യ ദേഷ്യം അഭിനയിച്ചു.\nപെട്ടെന്ന് ഇക്കിളി ഇട്ടുകൊണ്ട് ദിലീപ് പറഞ്ഞു. 'ആവശ്യമില്ലാത്തത് ഓർക്കരുത്. എനിക്കു രണ്ട് ഭാര്യമാർ മാത്രമെയുണ്ടാകു. മഞ്ജുവും നീയും. വേറെ ഒന്നും ഓർക്കരുത്'.\n'എനിക്കറിയാം എന്റെ ദിലീപേട്ടനെ, പക്ഷേ....'\nഅക്കു അക്‌ബറിന്റെ സിനിമാ ഷൂട്ടിംഗിനിടയിൽ ഞാനൊരു സൂത്രം ചെയ്യാം, മീശമാധവനിൽ തിരക്കഥയിൽ ഇല്ലാത്ത സീൻ ദിലീപേട്ടൻ അഭിനയിച്ചില്ലെ? അതുപോലെ പുതിയ സിനിമയിൽ ഞാൻ ഒരു നമ്പർ ഇറക്കി എല്ലാവരേയും ഞെട്ടിക്കും.\n'അതൊന്നും ഇപ്പോൾ പറയില്ല, മഞ്ജുചേച്ചിയും ഞെട്ടും'\nഎങ്ങിനെയാണ് കാവ്യ മഞ്ജുവിനെ ഞെട്ടിക്കാൻ പോകുന്നത്?


രാജ്യമാകെ പരീക്ഷാ സമയം രണ്ടര മണിക്കൂറാക്കുന്നു | Examinations time to be limited for two and half hours - Malayalam Oneindia\nരാജ്യമാകെ പരീക്ഷാ സമയം രണ്ടര മണിക്കൂറാക്കുന്നു\nദില്ലി: കേരളം നടപ്പാക്കിയ മാതൃകയില് രാജ്യമൊട്ടാകെയുള്ള പരീക്ഷാ സമയം രണ്ടര മണിക്കൂറാക്കുന്നു. രാജ്യത്ത് 2008 ന് മുന്‍പ് ഗ്രേഡിങ് സംമ്പ്രദായം നടപ്പാക്കാനും തീരുമാനമായിട്ടുണ്ട്.\nദില്ലിയില് കൂടിയ സ്കൂള് വിദ്യാഭ്യാസ ബോര്‍ഡുകളുടെ കൗണ്‍സില് യോഗത്തിലാണ് ഈ തീരുമാനത്തിനായുള്ള ശുപാര്‍ശ ചെയ്തിട്ടുള്ളത്. ത്രിഭാഷാ പദ്ധതി തുടരാനും ശുപാര്‍ശ ചെയ്തിട്ടുണ്ട്. പത്ത്, പന്ത്രണ്ട് എന്നീ ക്ലാസുകളുടെ പരീക്ഷാ സമയമാണ് മൂന്നു മണിക്കൂറില് നിന്ന് രണ്ടര മണിക്കൂറാക്കി കുറയ്ക്കാന് ശുപാര്‍ശ ചെയ്തിട്ടുള്ളത്. രണ്ടരമണിക്കൂര് സമയത്തില് ആദ്യത്തെ പതിനഞ്ച് മിനിട്ട് ചോദ്യങ്ങള് ശരിക്ക് മനസ്സിലാക്കാനും അവയ്ക്കുള്ള ഉത്തരം രൂപപ്പെടുത്താനുമാണ് ശുപാര്‍ശ ചെയ്തിട്ടുള്ളത്. അതേസമയം ഉത്തരം എഴുതി തീരാത്തവര്‍ക്ക് 15 മിനിട്ട് അധികമായി അനുവദിക്കാനും ശുപാര്‍ശ ചെയ്തിട്ടുണ്ട്.\nപത്ത്, പന്ത്രണ്ട് ക്ലാസുകളില് പൊതുപരീക്ഷ മൂന്നുവര്‍ഷം കൊണ്ട് എഴുതാന് റഗുലര് വിദ്യാര്‍ത്ഥികള്‍ക്ക് അനുമതി നല്‍കേണ്ടെന്നും ഈ സൗകര്യം ഓപ്പണ് സ്കീം അനുസരിച്ച് എഴുതുന്നവര്‍ക്ക് മാത്രം നല്‍കാനുമാണ് ശുപാര്‍ശ.\nഇതു കൂടാതെ കേരള മാതൃകയിലുള്ള ഗ്രേഡിംഗ് സംവിധാനം എല്ലാ സംസ്ഥാന ബോര്‍ഡുകളിലും നടപ്പാക്കണമെന്നാണ് ശുപാര്‍ശ. ത്രിഭാഷ പദ്ധതി തുടരുമ്പോള് ഒന്നു മുതല് നാലുവരെയുള്ള ക്ലാസുകളില് രണ്ടാം ഭാഷ പഠിപ്പിക്കണം. ആറുമുതല് എട്ടാം ക്ലാസ് വരെയുള്ള സമയത്ത് മൂന്നാം ഭാഷ പഠിപ്പിക്കാനും ശുപാര്‍ശ ചെയ്തിട്ടുണ്ട്.\nഹയര് സെക്കന്‍ഡറി തലത്തില് കരിയര് ഗൈഡന്‍സും കൗണ്‍സിലിങും തുടങ്ങാനും ശുപാര്‍ശ ചെയ്തിട്ടുണ്ട്. കണക്ക്, ഇംഗ്ലീഷ് എന്നീ വിഷയങ്ങള്‍ക്ക് സ്റ്റാന്‍ഡാര്‍ഡ്, ഹയര് എന്നീ രണ്ട് തരം പരീക്ഷ ഏര്‍പ്പെടുത്തുന്ന കാര്യം അതാത് സംസ്ഥാനങ്ങളിലെ ബോര്‍ഡുകള്‍ക്ക് തീരുമാനമെടുക്കാമെന്നും ശുപാര്‍ശയില് പറയുന്നുണ്ട്. ഇത് കൂടാതെ റീ വാല്യുവേഷന് സൗകര്യം എല്ലായിടത്തും ഏര്‍പ്പെടുത്താനും ശുപാര്‍ശ ചെയ്തിട്ടുണ്ട്.


മോദിയുടെ മുദ്രാവാക്യങ്ങളെല്ലാം കസേരക്ക് വേണ്ടിയുള്ള നാടകങ്ങളെന്ന് സോണിയ - themediasyndicate\nമോദിയുടെ മുദ്രാവാക്യങ്ങളെല്ലാം കസേരക്ക് വേണ്ടിയുള്ള നാടകങ്ങളെന്ന് സോണിയ\nന്യൂഡൽഹി: നരേന്ദ്രമോദി സർക്കാറിന് അധികാര ലഹരിയാണെന്ന് കോൺഗ്രസ് മുൻ അധ്യക്ഷ സോണിയ ഗാന്ധി. മോദിയുടെ മുദ്രാവാക്യങ്ങളെല്ലാം കസേരക്ക് വേണ്ടിയുള്ള നാടകങ്ങളായിരുന്നു. കോണ്ഡഗ്രസിനെ ഇല്ലാതാക്കാൻ ശ്രമിക്കുന്നവർക്കുള്ള മറുപടിയാണ് ഗുജറാത്ത്, രാജസ്ഥാൻ, മധ്യപ്രദേശ് എന്നീ സംസ്ഥാനങ്ങളിലെ ജനങ്ങൾ നൽകിയതെന്നും സോണിയ ചൂണ്ടിക്കാട്ടി.\nകർണാടകത്തിൽ കോൺഗ്രസ് സർക്കാർ വീണ്ടും അധികാരത്തിൽ വരും. കോൺഗ്രസ് പാർട്ടിയുടെ വിജയം രാജ്യത്തിന്‍റെ വിജയമാണ്. കോൺഗ്രസ് ഒരിക്കലും ബി.ജെ.പിക്ക് മുന്നിൽ മുട്ടുമടക്കില്ല. ഇപ്പോഴത്തെ സർക്കാർ ഏകാധിപതികളുടേതാണെന്നും സോണിയ പറഞ്ഞു.എല്ലാവർക്കും താൻ എങ്ങനെയാണ് രാഷ്ട്രീയത്തിലെത്തിയതെന്ന് അറിയാം. സാഹചര്യങ്ങളാണ് എന്നെ രാഷ്ട്രീയത്തിലിറക്കിയത്. താൻ എത്തുേമ്പാൾ കോൺഗ്രസ് ദുർബലമായിരുന്നു. എന്‍റെ കടമകൾ പാർട്ടിക്കകത്ത് നിർവഹിച്ചിട്ടുണ്ടെന്നും അവർ വ്യക്തമാക്കി.\nഎല്ലാ തരത്തിലുമുള്ള അനീതികൾക്കെതിരെയും കോൺഗ്രസ് പോരാടണം. രാജ്യത്ത് വിദ്വേഷമില്ലാതാക്കുകയാണ് പാർട്ടിയുടെ ലക്ഷ്യം. കോൺഗ്രസ് ഒരു രാഷ്ട്രീയപാർട്ടി മാത്രമല്ല, അതൊരു ആശയമാണ്. ഇന്ത്യൻ ആശയങ്ങളുടെ പ്രതിബിംബം കോൺഗ്രസിൽ കാണാനാവും. ജനങ്ങളുടെ സ്വപ്നങ്ങൾ പൂർത്തികരിക്കാൻ കോൺഗ്രസ് ശ്രമിക്കുമെന്നും സോണിയ പറഞ്ഞു.\nTags: Sonia Gandhi Says Congress Should Fulfill People's Aspirationsഎ.ഐ.സി.സി പ്ലീനറി സമ്മേളനംസോണിയ ഗാന്ധി\nരാമക്ഷേത്രത്തിനായുള്ള കല്ലുകളും പണവും എവിടെ? ബി.ജെ.പിയോട് കുമാരസ്വാമി


sri lanka pacer heroin ലോക്ക്ഡൗൺ ലംഘിച്ച് ഹെറോയിനുമായി കറക്കം; ശ്രീലങ്കൻ പേസർക്കെതിരെ കേസ്\nലോക്ക് ഡൗൺ നിയന്ത്രണങ്ങൾ ലംഘിച്ച് ഹെറോയിനുമായി കറങ്ങിയ ശ്രീലങ്കൻ പേസർക്കെതിരെ കേസ്. ശ്രീലങ്കന് രാജ്യാന്തര താരം ഷെഹാന് മധുഷങ്കയാണ് കുടുങ്ങിയത്. ഷെഹാന്റെ കാറില് നിന്ന് 2.5 ഗ്രാം ഹെറോയിൻ പിടിച്ചെടുത്തു. നിലവിൽ താരത്തെ കസ്റ്റഡിയിൽ വിട്ടിരിക്കുകയാണ്.\nRead Also: മയക്കുമരുന്ന് വിതരണത്തെക്കുറിച്ച് പൊലീസിന് രഹസ്യവിവരം കൈമാറാന് ‘യോദ്ധാവ്’\nപന്നാലയിലൂടെ സുഹൃത്തിനൊപ്പം സഞ്ചരിക്കവേയാണ് ഷെഹാൻ്റെ കാർ പൊലീസുകാർ പരിശോധിച്ചത്. കൊവിഡ് 19 വൈറസ് വ്യാപനത്തിൻ്റെ പശ്ചാത്തലത്തിൽ തുടരുന്ന കർഫ്യൂ ലംഘിച്ചായിരുന്നു യാത്ര. മജിസ്‌ട്രേറ്റിന് മുന്‍പില് ഹാജരാക്കിയ ഷെഹാനെ രണ്ടാഴ്ച കസ്റ്റഡിയില് വിട്ടു.\nരാജ്യാന്തര ക്രിക്കറ്റിലെ അരങ്ങേറ്റ മത്സരത്തില് തന്നെ ഹാട്രിക് നേടിയ ഫാസ്റ്റ് ബൗളറാണ് ഷെഹാന്. ബംഗ്ലാദേശ്, പാകിസ്ഥാന് ശ്രീലങ്ക എന്നിവരുള്‍പ്പെട്ട 2018ലെ ത്രിരാഷ്ട്ര പരമ്പരയുടെ ഫൈനലിൽ ബംഗ്ലാദേശിനെതിരെ ആയിരുന്നു ഷെഹാൻ്റെ അരങ്ങേറ്റം. മത്സരത്തിൽ മൊര്‍താസ, റുബെല്, മഹ്മദുള്ള എന്നീ ബംഗ്ലാ ബാറ്റ്‌സ്മാന്മാരുടെ വിക്കറ്റുകൾ പിഴുതാണ് താരം ഹാട്രിക്ക് നേടിയത്.\nആ മത്സരത്തിൽ മികച്ച പ്രകടനം നടത്തിയെങ്കിലും പരുക്കുകൾ വലച്ചതോടെ താരത്തിന് പിന്നീട് ഏകദിന ടീമിൽ അവസരം ലഭിച്ചില്ല. 2018ല് രണ്ട് വട്ടം ഷെഹാന് ബംഗ്ലാദേശിനെതിരെ ട്വന്റി20യില് കളിച്ചിരുന്നു. രാജ്യാന്തര ക്രിക്കറ്റില് അരങ്ങേറുന്നതിന് മുന്‍പ് മൂന്ന് വീതം ലിസ്റ്റ് എ, ഫസ്റ്റ് ക്ലാസ് മത്സരങ്ങളാണ് താരം കളിച്ചിരുന്നത്.\nമാർച്ച് 20ന് ആരംഭിച്ച ലോക്ക്ഡൗൺ ലംഘനത്തിൻ്റെ പേരിൽ ആകെ 65000 പേരെയാണ് ലങ്കയിൽ അറസ്റ്റ് ചെയ്തത്. ഇന്ന് മുതൽ രാജ്യത്ത് ലോക്ക്ഡൗൺ ഇളവുകൾ പ്രഖ്യാപിച്ചിട്ടുണ്ട്.\nStory Highlights: sri lanka pacer arrested with heroin\nRead more on: arrest | heroin | Sri Lanka


ഡെന്മാർക്ക് - വിക്കിപീഡിയ\n43,098.31 കി.m2 (16,640.35 ച മൈ) (134th²)\n• 1 October 2008 estimate\n127.8/കിമീ2 (331.0/ച മൈ) (78th²)\n$203.519 billion (49th)\n$38,207 (IMF) (14th)\n$312.046 billion (27th)\n$57,386 (IMF) (6th)\nഡാനിഷ് ക്രോൺ (DKK)\nവടക്കെ യൂറോപ്പിൽ സ്കാന്റിനേവിയൻ പ്രദേശത്ത് സ്ഥിതിചെയ്യുന്ന രാജ്യമാണ് ഡെന്മാർക്ക്. ഭരണഘടനാനുസൃത രാജവാഴ്ച നിലനിൽക്കുന്ന ഈ രാജ്യം യൂറോപ്യൻ യൂണിയൻ, നാറ്റോ എന്നിവയിൽ അംഗമാണ്. 2008 ലെ ലോക സമാധാന പട്ടികയിൽ ഡെന്മാർക്കിന് രണ്ടാം സ്ഥാനം ഉണ്ട്. ലോകത്തിലെ ഏറ്റവും അഴിമതി കുറഞ്ഞ രാജ്യമാണ് ഡെന്മാർക്ക്. ഔദ്യോഗിക നാമം: കിങ്ഡം ഒഫ് ഡെൻമാർക്. ചരിത്രപരവും രാഷ്ട്രീയവുമായി ഡെൻമാർക് സ്കാൻഡിനേവിയയുടെ ഭാഗമാണെങ്കിലും, ഭൂമിശാസ്ത്രപരമായി തികച്ചും ജർമനിയുടെ ഭാഗമാണ്. പ്രധാന കരഭാഗമായ ജൂട്ട്‌ലാൻഡ് (Jutland)  (ഡാനിഷ് : യ്‌ലാൻഡ്) ഉപദ്വീപും 482 ചെറുദ്വീപുകളും ഉൾപ്പെടുന്ന ഡെൻമാർക് പ്രായോഗികാർഥത്തിൽ ഒരു ദ്വീപസമൂഹമാണ്.\n1.1 പശ്ചിമ ഡ്യൂൺ തീരപ്രദേശം\n1.2 പശ്ചിമ മണൽ സമതലങ്ങൾ\n1.4 ഉത്തരവിശാല സമതലം\n5 ജനങ്ങളും ജീവിതരീതിയും\n5.5 ഗ്രന്ഥശാലകളും മ്യൂസിയങ്ങളും\n6 സമ്പദ് വ്യവസ്ഥ\n6.5 അന്താരാഷ്ട്ര വ്യാപാരം\n6.6 ഗതാഗതവും വാർത്താവിനിമയവും\nകൊച്ചുകൊച്ചു ഹരിതപാടങ്ങളും, നീലത്തടാകങ്ങളും, വെണ്മണൽ നിറഞ്ഞ കടൽത്തീരങ്ങളും കൊണ്ട് അനുഗൃഹീതമായ നാടാണ് ഡെൻമാർക്. ഉയരക്കുറവാണ് ഭൂപ്രകൃതിയുടെ മുഖ്യസവിശേഷത. ഭൂവിസ്തൃതിയുടെ 70 ശതമാനത്തോളം വ്യാപിച്ചിരിക്കുന്ന ജൂട്ട്ലൻഡ് പ്രധാന കരഭാഗത്തെ പ്രതിനിധാനം ചെയ്യുന്നു. 30 മീറ്റർ ശരാശരി ഉയരമുള്ള ജൂട്ട്‌ലൻഡിന്റെ പൂർവ-മധ്യഭാഗത്ത് സ്ഥിതിചെയ്യുന്ന യഡിഗ്ഷോവ്ഹോജ് (Ydig shovhoj) കുന്നുകളാണ് ഡെൻമാർക്കിലെ ഏറ്റവും ഉയരം കൂടിയ ഭൂഭാഗം. സമുദ്രനിരപ്പിൽ നിന്ന് 173 മീ. ഉയരത്തിൽ സ്ഥിതിചെയ്യുന്ന ഇവയുടെ ഭൂരിഭാഗവും ഹിമാനീകൃതനിക്ഷേപമായ മൊറൈൻ (Moraine) കൊണ്ട് മൂടപ്പെട്ടിരിക്കുന്നു. ചുരുക്കം ചില മേഖലകളിൽ മാത്രം അടിസ്ഥാന ശിലകൾ പ്രകടമായി കാണാം.\nഭൂപ്രകൃതിയനുസരിച്ച് ഡെൻമാർക്കിനെ5പ്രധാന ഭൂമേഖലകളായി വിഭജിച്ചിരിക്കുന്നു.\nപശ്ചിമ ഡ്യൂൺ തീരപ്രദേശം,\nപശ്ചിമ മണൽ സമതലങ്ങൾ,\nപശ്ചിമ ഡ്യൂൺ തീരപ്രദേശം[തിരുത്തുക]\nപൊതുവേ മണൽ കുന്നുകൾ നിറഞ്ഞ ഡെൻമാർക്കിന്റെ പടിഞ്ഞാറൻ തീരപ്രദേശമാണിത്. ഫിയോർഡുകൾ (Fiords) എന്ന പേരിൽ അറിയപ്പെടുന്ന ഇടുങ്ങിയതും നീളം കൂടിയതുമായ ഉൾക്കടൽ ഭാഗങ്ങൾ ഈ തീരപ്രദേശത്തിന്റെ പ്രത്യേകതയാണ്. ഒരിക്കൽ കടലിന്റെ ഭാഗമായിരുന്ന ഫിയോർഡുകൾ ഇപ്പോൾ പൂർണമായും മണൽ തിട്ടകളാൽ വേർതിരിക്കപ്പെട്ടിരിക്കുന്നു. തുടർച്ചയായി വേലിയേറ്റം അനുഭവപ്പെടുന്ന നിരവധി ചതുപ്പുനിലങ്ങൾ ഈ തീരപ്രദേശത്തിന്റെ തെക്കുപടിഞ്ഞാറൻ മേഖലയിൽ കാണാം.\nപശ്ചിമ മണൽ സമതലങ്ങൾ[തിരുത്തുക]\nഹിമയുഗത്തിൽ പ്രവർത്തനക്ഷമമായിരുന്ന ഹിമാനികളുടെ അപരദന-നിക്ഷേപണ പ്രക്രിയകളുടെ ഫലമായി രൂപപ്പെട്ടതാണ് പശ്ചിമ മണൽ സമതലങ്ങൾ. ഭൂരിഭാഗവും നിരപ്പാർന്ന ഭൂപ്രകൃതി ഈ മേഖലയുടെ പ്രത്യേകതയാകുന്നു.\n1658-ലെ ഡെന്മാർക്കിന്റെ ഭൂപടം\nഡെൻമാർക്കിലെ ഏറ്റവും വലിയ ഭൂഭാഗമാണിത്. ജൂട്ട്‌ലൻഡിന്റെ ഭൂരിഭാഗം പ്രദേശങ്ങളും സമീപ ദ്വീപുകളും ഇതിൽ ഉൾപ്പെടുന്നു. പ്രധാന കരഭാഗമായ ജൂട്ട്‌ലൻഡിന് ഏകദേശം 320 കി. മീ. നീളവും 160 കി. മീ. വീതിയുമണ്ട്. വിസ്തൃതി: 29767 ച. കി. മീ. തീരപ്രദേശത്തെ ഫിയോർഡുകൾ നൈസർഗിക തുറമുഖങ്ങളായി രൂപാന്തരപ്പെട്ടിരിക്കുന്നു. 180 കി.മീ. നീളമുള്ള ലിം ഫിയോർഡ് (Lim fiord) ആണ് ഇവയിൽ ഏറ്റവും വലുത്. 20 കി. മീ. വീതിയുള്ള ഒരു ഉൾനാടൻ തടാകത്തിനും ലിം ഫിയോർഡ് ജന്മം നൽകിയിട്ടുണ്ട്. തൈബോൺ കനാൽ (Thyborn canal) ലിം ഫിയോർഡിനെ കടലുമായി ബന്ധപ്പിക്കുന്നു. 7,014 ച. കി. മീ. വിസ്തൃതിയുള്ള സീലാൻഡ് (Zealand) (ഡാനിഷ് : സെയ്‌ലാൻഡ്) ആണ് ഈ മേഖലയിലെ പ്രധാന ദ്വീപ്. ഡെൻമാർക്കിന്റെ പടിഞ്ഞാറു ഭാഗത്ത് സ്ഥിതി ചെയ്യുന്ന ഈ ദ്വീപിന് സീൽലൻഡ് എന്നും പേരുണ്ട്. ഓറെസൻഡ് ജലസന്ധി ഇതിനെ സ്വീഡനിൽ നിന്ന് വേർതിരിക്കുന്നു. ഡെൻമാർക്കിലെ പ്രധാന ജനാധിവാസ മേഖലയായ ഈ ദ്വീപിലാണ് തലസ്ഥാന നഗരമായ കോപെൻഹാഗെൻ സ്ഥിതിചെയ്യുന്നത്. ജനസംഖ്യയുടെ 2/5 ഉം ഇവിടെ കേന്ദ്രീകരിച്ചിരിക്കുന്നു. ഇതിൽ ഭൂരിഭാഗവും കോപെൻഹാഗെനിലും പ്രാന്തപ്രദേശങ്ങളിലുമായാണ് നിവസിക്കുന്നത്.\nസജെൽലൻഡിനും ജൂട്ട്‌ലൻഡിനും മധ്യേ സ്ഥിതിചെയ്യുന്ന ഫിൻ (Fyn) ദ്വീപാണ് വലിപ്പത്തിൽ രണ്ടാം സ്ഥാനത്ത്. വിസ്തൃതി: 2,984 ച. കി. മീ. ഡെൻമാർക്കിലെ ഏറ്റവും വലിയ മൂന്നാമത്തെ നഗരമായ ഒഡെൻസി (Odense) സ്ഥിതി ചെയ്യുന്നത് ഈ ദ്വീപിലാണ്. വൻകിട കപ്പൽ നിർമ്മാണ ശാലകൾക്കു പുറമേ നിരവധി ഇരുമ്പുരുക്ക് വ്യവസായ ശാലകളും ഭക്ഷ്യസംസ്ക്കരണ കേന്ദ്രങ്ങളും മോട്ടോർ നിർമ്മാണ ഫാക്ടറികളും ഇവിടെ പ്രവർത്തിക്കുന്നു. ഫാൾസ്റ്റെർ (falster), ലോൾലൻഡ് (Loll land) എന്നിവയാണ് മറ്റു പ്രധാന ദ്വീപുകൾ.\nഒരിക്കൽ സമുദ്രാടിത്തട്ടിന്റെ ഭാഗമായിരുന്ന ഭൂപ്രദേശമാണ് ഉത്തരവിശാല സമതലം. ഹിമാനികളാൽ മൂടപ്പെട്ടിരുന്ന ഈ പ്രദേശം ഇവയുടെ ദ്രവീകരണാനന്തരം കടലിന്നടിയിൽ നിന്നുയർത്തപ്പെട്ടു എന്നാണ് അനുമാനം. പ്രധാനമായും ഒരു കാർഷിക മേഖലയാണിത്.\nദക്ഷിണ സ്വീഡനു സമീപം സ്ഥിതിചെയ്യുന്ന അനേകം ചെറുദ്വീപുകളിൽ ഒന്നാണിത്. വിസ്തൃതി: 588 ച. കി. മീ. ഇതിന്റെ ഭൂരിഭാഗവും ഗ്രാനൈറ്റ് ശിലയാൽ ആവൃതമായിരിക്കുന്നു. ഗ്രാനൈറ്റിനു പുറമേ കയോലിനും ഇവിടെ നിന്നു കയറ്റുമതി ചെയ്യുന്നുണ്ട്. മത്സ്യബന്ധനമാണ് ദ്വീപുവാസികളുടെ പ്രധാന ഉപജീവനമാർഗം.\nചെറിയനദികളും തടാകങ്ങളുമാണ് ജലസമ്പത്തിന്റെ മുഖ്യസ്രോതസ്സുകൾ. ഹിമാനികളുടെ ദ്രവീകരണ ഘട്ടത്തിൽ ഭൂതലത്തിലെ വിള്ളലുകളിലും ഗർത്തങ്ങളിലും മറ്റും മഞ്ഞുരുകിയ ജലം കെട്ടിനിന്നതിന്റെ ഫലമായാണ് ഇവ രൂപംകൊണ്ടിട്ടുള്ളത്. 41 ച. കി. മീ. വിസ്തൃതിയുള്ള അർറെസോ ആണ് ഏറ്റവും വലിയ തടാകം; ഏറ്റവും വലിയ നദി ഗുഡെനും (Guden). സുമാർ 158 കി. മീറ്ററാണ് ഇതിന്റെ നീളം.\nവളരെ പരിമിതമാണ് ഡെൻമാർക്കിന്റെ വനഭൂമി (സുമാർ 9.8 ശതമാനം). ഭൂവിസ്തൃതിയുടെ ഭൂരിഭാഗവും കൃഷിക്കായി ഉപയോഗിക്കുന്നു. വനങ്ങളിൽ കോണിഫെർ,ബീച്ച്സ്, ഓക്, ആഷ് എന്നീ വൃക്ഷങ്ങൾക്കാണ് പ്രാമുഖ്യം. മധ്യയൂറോപ്പിൽ സാധാരണ കാണപ്പെടുന്ന വിവിധയിനം ഫേണുകളും മോസുകളും ഇവിടത്തെ വനാന്തരങ്ങളിൽ സുലഭമായി കാണാം. മാന്, അണ്ണാൻ, നരി, മുയൽ എന്നിവയ്ക്ക് പുറമേ കാട്ടുകോഴി ഉൾപ്പെടെയുള്ള നിരവധി പക്ഷിവർഗങ്ങളും ഡെൻമാർക്കിലുണ്ട്. ശുദ്ധജല മത്സ്യങ്ങളാൽ സമ്പന്നമാണ് ഡെൻമാർക്കിലെ നദികളും തടാകങ്ങളും.\nഅതീവഹൃദ്യമാണ് ഡെൻമാർക്കിലെ കാലാവസ്ഥ. കരയുടെ ഭൂരിഭാഗവും സമുദ്രത്താൽ ചുറ്റപ്പെട്ടിരിക്കുന്നതിനാൽ വർഷം മുഴുവൻ ഇവിടെ സുഖകരമായ കാലാവസ്ഥ അനുഭവപ്പെടുന്നു. സമുദ്രത്തിൽനിന്ന് വീശുന്ന പശ്ചിമവാതങ്ങളാണ് ഡെൻമാർക്കിലെ കാലാവസ്ഥയെ സ്വാധീനിക്കുന്ന പ്രധാന ഘടകം. ശൈത്യത്തിൽ കടൽ കരയോളം തണുക്കുകയോ, വേനലിൽ അധികം ചൂടാകുകയോ ചെയ്യുന്നില്ല. തത്ഫലമായി സമുദ്രത്തിൽ നിന്ന് വീശുന്ന പശ്ചിമവാതങ്ങൾ ശൈത്യകാലത്ത് ഡെൻമാർക്കിന്റെ കരഭാഗത്തെ ചൂടുപിടിപ്പിക്കുകയും വേനലിൽ തണുപ്പിക്കുകയും ചെയ്യുന്നു. ഡെൻമാർക്കിന്റെ ഭൂവിസ്തൃതി വളരെ പരിമിതമായതിനാൽ ദേശവ്യത്യാസങ്ങൾക്കനുസൃതമായി കാലാവസ്ഥയിൽ ഗണ്യമായ വ്യതിയാനം അനുഭവപ്പെടുന്നില്ല.\nശൈത്യത്തിൽ താപനിലയുടെ ശരാശരി 0o സെ. വരെ താഴുന്നു. തണുപ്പ് ഏറ്റവും കൂടിയ ദിവസങ്ങളിൽ താപനിലയിൽ -9o സെ. മുതൽ -8oസെ വരെ വ്യതിയാനം രേഖപ്പെടുത്തുന്നു. വേനൽക്കാല താപനിലയുടെ ശരാശരി 17o സെ.\nഡെൻമാർക്കിൽ പ്രതിവർഷം 61 സെ.മീ. വരെ ശരാശരി വർഷപാതം അനുഭവപ്പെടാറുണ്ട്. മഴ, മഞ്ഞ്, ഈർപ്പം തുടങ്ങിയവയാണ് വർഷപാതത്തിന്റെ മുഖ്യ സ്രോതസ്സുകൾ. കിഴക്കൻ ഡെൻമാർക്കിനെ അപേക്ഷിച്ച് പടിഞ്ഞാറൻ ഡെൻമാർക്കിലാണ് വർഷപാതത്തിന്റെ തോത് വളരെ കൂടുതൽ. വർഷം മുഴുവൻ മഴ ലഭിക്കാറുണ്ടെങ്കിലും ആഗസ്റ്റ് ഒക്ടോബർ കാലയളവിലാണ് ഏറ്റവും കൂടുതൽ മഴ ലഭിക്കുന്നത്. വാർഷിക വർഷപാതത്തിന്റെ ശരാശരി: 610 മി. മീ. വർഷത്തിൽ 20 മുതൽ 30 ദിവസം വരെ മഞ്ഞ് വീഴ്ച അനുഭവപ്പെടാറുണ്ട്. മിക്കപ്പോഴും പശ്ചിമതീരപ്രദേശം പുകമഞ്ഞും മൂടൽമഞ്ഞും കൊണ്ടുമൂടിക്കിടക്കുക പതിവാണ്.\n2000 ത്തിലെ കണക്കു പ്രകാരം ഡന്മാർക്കിലെ ജനസംഖ്യ 5,336,394, ആണ് . ഈ കണക്കനുസരിച്ച് ജനസംഖ്യയുടെ 85 ശതമാനവും നഗരങ്ങളിലും അവയുടെ പ്രാന്തപ്രദേശങ്ങളിലുമായി നിവസിക്കുന്നു. രാജ്യത്തെ ഏറ്റവും വലിയ നഗരവും തലസ്ഥാനവുമായ കോപൻഹേഗനിൽ മാത്രം സുമാർ 470,000 പേർ താമസിക്കുന്നുണ്ട്. അർഹുസ് (Arhus), ഒഡെൻസി, അൽബോർഗ് (Alborg) എന്നിവയാണ് കോപെൻഹാഗെൻ കഴിഞ്ഞാൽ 100,000-ൽ അധികം ജനസംഖ്യയുള്ള നഗരങ്ങൾ. 55100 ആണ് ഗ്രീൻലൻഡിലെ ജനസംഖ്യ.\n250,000 വർഷങ്ങൾക്കു മുമ്പുതന്നെ ഇന്നത്തെ ഡെൻമാർക് സ്ഥിതിചെയ്യുന്ന പ്രദേശത്ത് മനുഷ്യവാസം ആരംഭിച്ചതായി പ്രാക്ചരിത്ര-പുരാതത്ത്വ പഠനങ്ങൾ വെളിപ്പെടുത്തുന്നു. എന്നാൽ ശിലായുഗത്തിൽ തെക്കു നിന്ന് ഒരു വിഭാഗം ഈ പ്രദേശത്ത് കുടിയേറിയതോടെയാണ് ഇവിടെ സ്ഥിര മനുഷ്യാധിവാസ കേന്ദ്രങ്ങൾ രൂപപ്പെടുന്നത്. കുടിയേറ്റക്കാരിൽ അവസാനം എത്തിയ ബാറ്റിൽ-ആക്സ് (Battle-Axe) ജനതയാണ് ഇവിടെയെത്തിയ പ്രഥമ ഇൻഡോ-യൂറോപ്യൻ വിഭാഗം. ബി.സി. 2100-നും 1500 -നും മധ്യേ ഇവിടെ കുടിയേറിയ ഈ ജനവിഭാഗം ക്രമേണ ഈ പ്രദേശത്ത് തങ്ങളുടെ ആധിപത്യം ഉറപ്പിക്കുകയും ഡാനിഷ് ഭാഷയുടെ പ്രാക്രൂപം സ്വായത്തമാക്കുകയും ചെയ്തു. മറ്റൊരു പ്രബല ജർമൻ ഗോത്രവിഭാഗമായ ഡേൻസ് (Danes) ക്രിസ്തുവിനുമുമ്പ് ആദ്യ ശതകങ്ങളിൽ ഇവിടെ എത്തി.\nനോർവീജിയൻ, സ്വീഡിഷ് വിഭാഗങ്ങളുമായി വംശീയ ബന്ധമുള്ളവരാണ് ഡാനിഷ് ജനത; ജർമൻ വംശജർ ന്യൂനപക്ഷവും. നാൽപ്പതിനായിരമാണ് ഇവരുടെ ജനസംഖ്യ. ജർമനിയുമായി അതിർത്തി പങ്കിടുന്ന ദക്ഷിണ ജട്‌ലൻഡ് മേഖലയാണ് ഇവരുടെ മുഖ്യ ആവാസ കേന്ദ്രം. 1920-നും 1970-നും മധ്യേ പതിനായിരത്തിലധികം ഡാനിഷ് വംശജർ അമേരിക്കയിലേക്ക് പലായനം ചെയ്തു. 1911-ൽ ഒരു വിഭാഗം ഡാനിഷ്-അമേരിക്കർ അൽബോർഗിന് സമീപമുള്ള റീബിൽഡി കുന്നിൽ ഒരു ദേശീയ ഉദ്യാനം നിർമ്മിക്കുകയും 1912-ൽ ഇത് ഡാനിഷ് ഗവൺമെന്റിന് സമർപ്പിക്കുകയും ചെയ്തു.\nലോകത്തെ ഉന്നത ജീവിതനിലവാരമുള്ള രാജ്യങ്ങളിൽ ഒന്നാണ് ഡെൻമാർക്. പ്രകൃതി വിഭവങ്ങളുടെ കടുത്ത അപര്യാപ്തതയെ അതിജീവിച്ചുകൊണ്ടാണ് ഡാനിഷ് ജനത ഉയർന്ന ജീവിതനിലവാരവും സമ്പൽസമൃദ്ധിയും കൈവരിച്ചത്. ഇവിടത്തെ ഉത്പന്നങ്ങൾ ഇന്ധനത്തിനും ലോഹങ്ങൾക്കും വേണ്ടി വിദേശരാജ്യങ്ങളിലേക്ക് കയറ്റുമതി ചെയ്യുന്നു.\nമധ്യകാല ഡാനിഷ് വാസ്തുവിദ്യയുടെ മകുടോദാഹരണങ്ങളായി പ്രശോഭിക്കുന്ന നിരവധി കൊട്ടാരങ്ങളും കതീഡ്രലുകളും ആധുനിക കെട്ടിട സമുച്ചയങ്ങളും അധിവാസകേന്ദ്രങ്ങളും കൊണ്ട് മനോഹരമാണ് ഡെൻമാർക്കിലെ നഗരങ്ങൾ. ഉന്നത ജീവിത നിലവാരവും കാര്യക്ഷമമായ സാമൂഹിക ക്ഷേമപദ്ധതികളും നഗരങ്ങളെ ചേരിവിമുക്തമാക്കിയിരിക്കുന്നു. നഗരവാസികളിൽ ഭൂരിഭാഗവും ഫ്ളാറ്റുകളിലാണ് താമസിക്കുന്നതെങ്കിലും നഗരപ്രാന്തങ്ങളിലെ കുടുംബങ്ങൾ അധികവും വെവ്വേറെ വീടുകളിൽ താമസിക്കുവാൻ ഇഷ്ടപ്പെടുന്നു. സേവനവ്യവസായമാണ് നഗരങ്ങളിലെ പ്രധാന തൊഴിൽ മേഖല.\nആധുനിക ഗതാഗത സൗകര്യങ്ങളാണ് ഡെൻമാർക് നഗരങ്ങളുടെ മറ്റൊരു പ്രത്യേകത. സുഗമമായ ട്രെയിൻ-ബസ് സർവീസുകൾ നഗരങ്ങളെയും പ്രാന്തപ്രദേശങ്ങളെയും പരസ്പരം ബന്ധിപ്പിക്കുന്നു. രാജ്യത്തെ എല്ലാ നഗരങ്ങളെയും റെയിൽ മാർഗ്ഗം ബന്ധിപ്പിച്ചിട്ടുണ്ട്. ഇരുചക്രവാഹനങ്ങൾ, ബസുകൾ, കാറുകൾ എന്നിവ നഗരഗതാഗതത്തെ ആദായകരമാക്കുന്നുണ്ടെങ്കിലും, ജനസംഖ്യാ വർധനവും മോട്ടോർ വാഹനങ്ങളുടെ ബാഹുല്യവും നഗരങ്ങളിൽ പതിവായി ഗതാഗതക്കുരുക്ക് സൃഷ്ടിക്കുന്നു. ജനസംഖ്യയുടെ 20 ശതമാനത്തോളം ഗ്രാമീണരാണ്. ഡെൻമാർക്കിന്റെ സാമൂഹിക-സാമ്പത്തിക ജീവിതത്തിന്റെ സിരാകേന്ദ്രങ്ങൾ നഗരങ്ങളാണെങ്കിലും ഗ്രാമങ്ങളിൽ കൃഷിയുടെ പ്രാധാന്യം കുറഞ്ഞിട്ടില്ല. ഗ്രാമപ്രദേശത്തെ തുണ്ടുപാടങ്ങളിൽ അവിടെ താമസിക്കുന്നവർ തന്നെയാണ് കൃഷിയിറക്കുന്നത്. ഏക കുടുംബ സമ്പ്രദായമാണ് ഗ്രാമീണ ജീവിതത്തിന്റെ മറ്റൊരു പ്രത്യേകത.\nനോർവീജിയന്, സ്വീഡിഷ് ഭാഷകളുമായി അഭേദ്യമായ ബന്ധമുള്ള ഡാനിഷാണ് (Danish) ഡെൻമാർക്കിന്റെ ഔദ്യോഗിക ഭാഷ. ഇംഗ്ലീഷും പ്രചാരത്തിലുണ്ട്. ഉത്തര ജട്‌ലൻഡിലും ബോൺഹോം ദ്വീപിലും തനതായ പ്രാദേശിക ഭാഷകൾ ഉപയോഗത്തിലുണ്ട്. ജർമനാണ് ജർമൻ വംശീയ ന്യൂനപക്ഷത്തിന്റെ മുഖ്യ വ്യവഹാരഭാഷ.ഇന്തോ-യൂറോപ്യൻ ഗോത്രത്തിലെ ജർമാനിക് ഉപവിഭാഗത്തിൽ ഉത്തര സ്ക്കാൻഡിനേവിയൻ ശാഖയിൽപ്പെടുന്ന ഒരു ഭാഷ. ഏകദേശം അൻപതു ലക്ഷത്തിലധികം ജനങ്ങൾ ഉപയോഗിച്ചുവരുന്നു. ഡെൻമാർക്കിലെ ഔദ്യോഗിക ഭാഷയായ ഡാനിഷ്, ഗ്രീൻലാൻഡ്, ജ്ജൂട്ട്ലാൻഡ്, ഡാനിഷ് ദ്വീപുകൾ, ബോൺഹോം, ഫറോയ് ദ്വീപുകൾ എന്നിവിടങ്ങളിലാണ് മുഖ്യമായും പ്രചാരത്തിലിരിക്കുന്നത്. ഭൂമിശാസ്ത്രപരമായി സ്ക്കാൻഡിനേവിയൻ ഭാഷകളായ നോർവീജിയൻ, സ്വീഡിഷ് എന്നിവയോട് അടുത്ത ബന്ധമുള്ള ഡാനിഷിന്റെ ഒരു ഭാഷാഭേഭമാണ് നോർവേ നഗരങ്ങളിൽ സംസാരിക്കപ്പെടുന്നതെന്ന് അഭിപ്രായമുണ്ട്. ഈ ഭാഷാഭേദത്തെ ഡാനോ-നോർവീജിയൻ എന്നു വിളിക്കുന്നു. ജർമൻ അതിർത്തി പ്രദേശങ്ങളിലും ഡാനിഷ് ഭാഷ സംസാരിക്കുന്നവരുണ്ട്. 1658 വരെ സ്വീഡൻ പ്രദേശങ്ങളായ സ്കെയിൻ, ബ്ലെകിംഗോ, ഹാലൻഡ് എന്നിവിടങ്ങളിലും 1500-1814 കാലഘട്ടത്തിൽ നോർവേയിലും ഐസ്ലാൻഡ്, ഫറോയ് ദ്വീപുകൾ, ഗ്രീൻലാൻഡ് എന്നിവിടങ്ങളിലും രണ്ടാം ഭാഷയായും ഡാനിഷ് ഉപയോഗിച്ചിരുന്നു. സ്ക്കാൻഡിനേവിയൻ വിഭാഗത്തിൽ ഏറ്റവും കൂടുതൽ മാറ്റങ്ങൾക്ക് വിധേയമായ ഭാഷയാണ് ഡാനിഷ്. വിസ്തീർണത്തിൽ ചെറുതെങ്കിലും ഡെൻമാർക്കിൽ വൈവിധ്യമാർന്ന ധാരാളം ഭാഷാഭേദങ്ങൾ ഉപയോഗത്തിലുണ്ട്. ഡെൻമാർക്കിന്റെ തലസ്ഥാന നഗരിയായ കോപ്പൻഹാഗൻ, സീലാൻഡ് എന്നിവിടങ്ങളിൽ മാനക ഭാഷാ രൂപത്തിനാണ് പ്രചാരം. ഓരോ ദ്വീപിനും സ്വന്തമായി ഓരോ ഭാഷാഭേഭമുണ്ട്. ഈ ഭാഷാഭേദങ്ങൾ പരസ്പരം മനസ്സിലാക്കാനും പ്രയാസമാണ്. 'ഡാൻസ്ക്' എന്ന് തനതായ പേരുള്ള ഡാനിഷും നോർവിജിയനും ഒരേ ലിപിയാണുള്ളത്. ഇംനീഷിലെ ഇരുപത്താറ് അക്ഷരങ്ങൾക്ക് പുറമേ ae, ø, a° (aa) എന്നീ അക്ഷരങ്ങളും ഇവയിലുണ്ട്.\nജനസംഖ്യയിൽ 97 ശതമാനവും വ്യവസ്ഥാപിതമതമായ ലൂഥറെനിസത്തിൽ വിശ്വസിക്കുന്നു. എല്ലാ മതവിഭാഗങ്ങൾക്കും ഇവിടെ മതസ്വാതന്ത്ര്യം അനുവദിക്കപ്പെട്ടിട്ടുണ്ടെങ്കിലും ഭരണഘടന ഇവാഞ്ചലിക്കൽ ചർച്ചിനെയാണ് ഡെൻമാർക്കിന്റെ ഔദ്യോഗിക ചർച്ചായി അംഗീകരിച്ചിട്ടുള്ളത്. ഒരു പരമോന്നത ആത്മീയാചാര്യന്റെ അഭാവമാണ് ലൂഥറെയിൻ ചർച്ചിന്റെ മുഖ്യസവിശേഷത. പത്ത് പാതിരിമാർ ഉൾപ്പെടുന്ന ഒരു സമിതിയാണ് ചർച്ചിന്റെ ദൈനംദിന വ്യവഹാരങ്ങൾക്ക് നേതൃത്വം നൽകുന്നത്. അംഗങ്ങൾ നൽകുന്ന ദേശീയ നികുതിയാണ് ചർച്ച് സമ്പദ്ഘടനയുടെ അടിത്തറ. റോമൻ കാത്തോലിക്കരാണ് ജനസംഖ്യയിൽ രണ്ടാംസ്ഥാനത്ത്.\n11-ം ശതകത്തിന്റെ അവസാനം ചർച്ചിന്റെ നിയന്ത്രണത്തിൽ കതീഡ്രൽ സ്കൂളുകളും ഗ്രാമർ സ്കൂളുകളും ആരംഭിച്ചതോടെ ഡെൻമാർക്കിൽ വ്യവസ്ഥാപിത വിദ്യാഭ്യാസത്തിനു തുടക്കം കുറിച്ചു. ആധുനിക കാലഘട്ടത്തിന്റെ പ്രാരംഭം വരെ വിദ്യാഭ്യാസത്തിന്റെ നിയന്ത്രണം ചർച്ചുകളിൽ നിക്ഷിപ്തമായിരുന്നു. അതുവരെ മതപ്രബോധനമായിരുന്നു പാഠ്യപദ്ധതിയിലെ മുഖ്യവിഷയം. 1739-ൽ അധ്യാപകനും നാടകകൃത്തുമായ ലുഡ്വിഗ് ഹോൾബെർഗ് (Ludvig Holberg) തുടക്കം കുറിച്ച വിദ്യാഭ്യാസ നവീകരണ പ്രസ്ഥാനത്തിന്റെ ഫലമായി ലാറ്റിനു പകരം ഡാനിഷ് അധ്യയനഭാഷയാക്കി (1739). തുടർന്ന് പ്രകൃതി പഠനവും കരകൗശലവിദ്യയും പരീക്ഷണാർഥം പാഠ്യപദ്ധതിയിൽ ഉൾപ്പെടുത്തി.\n19-ം ശതകത്തിന്റെ മധ്യത്തോടെ ഡെൻമാർക്കിൽ വയോജന വിദ്യാഭ്യാസ സമ്പ്രദായം ആരംഭിച്ചു. ജട്‌ലൻഡിലെ ഫോക്ക് ഹൈസ്ക്കൂളിലാണ് ഈ വിദ്യാഭ്യാസ പദ്ധതി ആദ്യമായി നടപ്പിലാക്കിയത്. 1814 മുതൽ പ്രാഥമിക വിദ്യാഭ്യാസം നിർബന്ധിതമാക്കി. ആധുനിക ഡെൻമാർക്കിൽ എല്ലാ മുതിർന്ന പൗരന്മാരും സാക്ഷരരാണ്. ഡാനിഷ് നിയമം കുട്ടികൾക്ക്9വർഷത്തെ നിർബന്ധിത വിദ്യാഭ്യാസം അനുശാസിക്കുന്നുണ്ട്. പ്രൈമറി തലത്തിൽ ആദ്യ ഏഴു ഗ്രേഡുകൾ ഉൾപ്പെടുന്നു. സെക്കൻഡറി വിദ്യാഭ്യാസത്തിന് മൂന്നു മുതൽ അഞ്ചുവരെ വർഷത്തെ ദൈർഘ്യമുണ്ട്. 1990-ലെ കണക്കനുസരിച്ച് പ്രൈമറി സ്കൂളുകളും സെക്കൻഡറി സ്കൂളുകളും ഉൾപ്പെടെ 2130 സ്കൂളുകൾ ഡെൻമാർക്കിൽ പ്രവർത്തിക്കുന്നു എന്നു കാണുന്നു. ഫോക്ക് സ്കൂളുകൾ, കാർഷിക സ്കൂളുകൾ, ഹോം ഇക്കണോമിക് സ്കൂളുകൾ, വെക്കേഷൻ സ്കൂളുകൾ തുടങ്ങിയ ഇരുപതോളം പ്രത്യേക സ്കൂളുകളും ഡെൻമാർക്കിലുണ്ട്. സ്വകാര്യമേഖലയിൽ പ്രവർത്തിക്കുന്ന ഡാനിഷ് ഫോക്ക് സ്കൂളുകൾ പ്രസിദ്ധമാണ്. ഗവൺമെന്റിന്റെ ധനസഹായത്തോടെ പ്രവർത്തിക്കുന്ന ഈ സ്കൂളുകളിൽ ആറുമാസം ദൈർഘ്യമുള്ള ഹ്രസ്വകാല കോഴ്സുകളിൽ ചരിത്രം, രാഷ്ട്രീയം, സാഹിത്യം എന്നീ വിഷയങ്ങളിൽ പ്രത്യേക പരിശീലനം നൽകുന്നു. യുവതലമുറയെ കാര്യക്ഷമമായി ദേശീയോദ്ഗ്രഥനത്തിൽ പങ്കെടുപ്പിക്കുകയാണ് ഈ വിദ്യാഭ്യാസപദ്ധതിയുടെ ലക്ഷ്യം. 20-ൽ അധികം ഫോക്ക് സ്കൂളുകൾ ഡെൻമാർക്കിൽ പ്രവർത്തിക്കുന്നുണ്ട്.\nഅഞ്ചുവർഷത്തെ സെക്കൻഡറി വിദ്യാഭ്യാസം പൂർത്തിയാക്കിയ വിദ്യാർഥികൾക്ക് സർവകലാശാലാ വിദ്യാഭ്യാസത്തിനു പ്രവേശനം ലഭിക്കുന്നു. ഡെൻമാർക്കിലെ ഏറ്റവും പഴയതും വലിപ്പമേറിയതുമായ കോപ്പൻഹേഗൻ സർവകലാശാല 1479-ൽ സ്ഥാപിച്ചു. 24,000 വിദ്യാർഥികൾക്ക് ഇവിടെ ഉപരിപഠനത്തിന് സൗകര്യമുണ്ട്. അർഹുസ് (Arhus), ഒഡെൻസി എന്നിവ മറ്റു പ്രധാന സർവകലാശാലകളാകുന്നു. ഇവയ്ക്കു പുറമേ ദ് റോയൽ വെറ്റെറിനറി യൂണിവേഴ്സിറ്റി ഒഫ് ഡെൻമാർക്ക്, ടെക്നിക്കൽ യൂണിവേഴ്സിറ്റി ഒഫ് ഡെൻമാർക്ക് എന്നിവയും ഡെൻമാർക്കിന്റെ ഉന്നതവിദ്യാഭ്യാസരംഗത്ത് നിർണായക സ്ഥാനം അലങ്കരിക്കുന്നു\n1500-ൽ അധികം ഗ്രന്ഥശാലകൾ രാജ്യത്തുടനീളം പ്രവർത്തിക്കുന്നു. 1600-കളുടെ മധ്യത്തിൽ സ്ഥാപിച്ച റോയൽ ലൈബ്രറിയാണ് ഇവയിൽ പ്രധാനം. കോപ്പൻഹേഗനാണ് ഇതിന്റെ ആസ്ഥാനം. ഡെൻമാർക്കിന്റെ ദേശീയ ഗ്രന്ഥശാലയായ റോയൽ ലൈബ്രറിയിൽ 2.5 ദശലക്ഷത്തിലധികം പുസ്തകങ്ങളുണ്ട്. അർഹുസിലെ സർവകലാശാല ലൈബ്രറി, സ്റ്റേറ്റ് ലൈബ്രറി എന്നിവ ഇവിടത്തെ മറ്റു പ്രധാന ഗ്രന്ഥശാലകളാകുന്നു. രാജ്യത്തുടനീളം പ്രവർത്തിക്കുന്ന 250 പബ്ലിക് ലൈബ്രറികൾക്ക് ഗവൺമെന്റ് ധനസഹായം നൽകുന്നു.\nകേന്ദ്ര-പ്രാദേശിക ഗവൺമെന്റുകളുടെ കീഴിൽ പ്രവർത്തിക്കുന്ന 280 മ്യൂസിയങ്ങൾ ഡെൻമാർക്കിലുണ്ട്. പ്രധാന മ്യൂസിയങ്ങളെല്ലാം കോപെൻഹാഗെനിലാണ് സ്ഥിതിചെയ്യുന്നത്. നാഷണൽ മ്യൂസിയത്തിലെ ഡാനിഷ് ചരിത്രരേഖകൾ ഏറെ വിജ്ഞാനപ്രദമാണ്. സ്റ്റേറ്റ് മ്യൂസിയം ഒഫ് ആർട്ടിൽ ഡാനിഷ്-യൂറോപ്യൻ കലാകാരന്മാരുടെ നിരവധി ചിത്രങ്ങളും ശില്പങ്ങളും പ്രദർശിപ്പിച്ചിട്ടുണ്ട്.\nജോഹന്നെസ് ഇവാൾഡ് 18 - ആം ശതകത്തിലെ ശ്രദ്ധേയനായ ഡാനിഷ് കവി\nമനോഹരമായ കരകൗശല വസ്തുക്കളുടെയും ഗൃഹോപകരണങ്ങളുടെയും ഒരു പ്രധാന ഉത്പാദന വിതരണ കേന്ദ്രമാണ് ഡെൻമാർക്. കോപ്പൻഹേഗൻ ആസ്ഥാനമായി പ്രവർത്തിക്കുന്ന ലോക കരകൗശല പ്രദർശനശാല പ്രസിദ്ധമാണ്. കേന്ദ്ര ഗവൺമെന്റിന്റെ സാംസ്കാരിക വകുപ്പിൻ കീഴിൽ പ്രവർത്തിക്കുന്ന റോയൽ തിയെറ്റർ 1748-ൽ കോപെൻഹാഗെനിൽ പ്രവർത്തനം ആരംഭിച്ചു. നാടകം, ഓപെറ, ബാലെ തുടങ്ങിയ കലകളുടെ പ്രദർശന വേദിയാണ് ഈ തിയെറ്റർ. 1931-ൽ ഇതിന്റെ ശാഖയായ ന്യൂസ്റ്റേജ് സ്ഥാപിതമായി.\nലാറ്റിൻ, ജർമന്, ഡാനിഷ് എന്നീ ഭാഷകളിൽ രചിക്കപ്പെട്ടവയാണ് ഡാനിഷ് സാഹിത്യകൃതികൾ. പ്രസിദ്ധരായ നിരവധി എഴുത്തുകാരെ ഡെൻമാർക്ക് സംഭാവന ചെയ്തിട്ടുണ്ട്. 18-ം ശതകത്തിൽ ജീവിച്ചിരുന്ന പ്രസിദ്ധ നാടകകൃത്ത് ലുഡ്വിഗ് ഹോൾബെർഗാണ് ഡാനിഷ് സാഹിത്യത്തിന്റെ പിതാവ്. 18-ം ശതകത്തിലെ തന്നെ ശ്രദ്ധേയനായ മറ്റൊരു കവിയായിരുന്നു ജോഹന്നെസ് ഇവാൾഡ് (Johannes Ewald). യക്ഷിക്കഥകളിലൂടെ ലോകപ്രസിദ്ധനായ ഹാൻസ് ക്രിസ്ത്യൻ ആൻഡെഴ്സെൻ (Hans Christian Andersen), ഡാനിഷ് അസ്തിത്വവാദത്തിന്റെ ശക്തനായ വക്താവ് സോറെൻ കിർകെഗാർഡ്(Soren Kierkegaard) എന്നിവർ ഡാനിഷ് തത്ത്വശാസ്ത്രത്തെയും സാഹിത്യത്തെയും സമ്പന്നമാക്കിയവരിൽ പ്രസിദ്ധരാകുന്നു. 20-ം ശതകത്തിൽ ഡെൻമാർക്കിൽ ജീവിച്ചിരുന്ന പ്രസിദ്ധനായ നോവലിസ്റ്റായിരുന്നു ജോഹന്നെസ് വി. ജെൻസൻ (Johannes V.Jensen). മനോഹരമായ നിരവധി കവിതകളും ഇദ്ദേഹം രചിച്ചിട്ടുണ്ട്. 20-ം ശതകത്തിലെ ആദ്യകാല ഡാനിഷ് എഴുത്തുകാരിൽ പ്രസിദ്ധരായ ഹെന് റിക് (Henrik), ജോഹന്നെസ് വി. ജെൻസൻ, കാൾ ജെല്ലെറപ് (Kart Gjellerup) എന്നിവർ സാഹിത്യത്തിന് നോബൽ സമ്മാനം നേടിയിട്ടുണ്ട്. ഇസക് ഡിനെസെൻ(Isak Dinesen), മാർട്ടിൻ എ. ഹാൻസെൻ, മാർട്ടിൻ ആൻഡെർസെൻ നെക്സോ (Martin Andersen Nex) തുടങ്ങിയവരാണ് സാഹിത്യലോകത്ത് വ്യക്തിമുദ്ര പതിപ്പിച്ച മറ്റു ഡാനിഷ് എഴുത്തുകാർ.\nകാൾ എ. നെൽസെൻ\nആറു സിംഫണികൾ ഉൾപ്പെടെ നിരവധി സൃഷ്ടികളുടെ ജനയിതാവായ കാൾ എ. നെൽസെൻ (Carl A.Nielsen) ഡെൻമാർക്കിന്റെ മഹാനായ സംഗീതജ്ഞനാകുന്നു. മാസ്കരേഡ് (Maskarade) എന്ന കോമിക് ഓപെറയുടെ ഉപജ്ഞാതാവ് കൂടിയാണ് ഇദ്ദേഹം. നൃത്തരംഗത്ത് ബാലേ മാസ്റ്റർ ആഗസ്റ്റ് ബൗർണൊവില്ലി (August Bournonville) നൽകിയ സംഭാവനകൾ അവിസ്മരണീയമാണ്.\nമൈക്കിൾ ആങ്ഗെർ (Michael Ancher), സി. ഡബ്ലുയു. എകർസ്ബെർഗ് (C.W.Eckersberg), ഓൾഫ് ഹോസ്റ്റ് (Oluf), ക്രിസ്റ്റെൻ കോബ്കെ (Christen Kbke) തുടങ്ങിയവർ ഡെൻമാർക്കിലെ പ്രസിദ്ധ ചിത്രകാരന്മാരാകുന്നു. പ്രസിദ്ധ ശില്പി ബെർല്ലെറ്റ് തോർവാൾഡ്സെന്നിന്റെ (Berlet Thorvaldsen) ജന്മദേശം ഡെൻമാർക്കാണ്. കോപ്പൻഹേഗനിൽ ഇദ്ദേഹം നിർമിച്ചിട്ടുള്ള ക്രിസ്തുവിന്റെ ശില്പം വളരെ പ്രസിദ്ധമാണ്.\nലോകസിനിമാ രംഗത്തെ ശ്രദ്ധേയനായ സംവിധായകൻ കാൾ ഡ്രെയെർ (Carl Dreyer) ഡെൻമാർക്കുകാരനാണ്. ഇദ്ദേഹം സംവിധാനം ചെയ്ത ദ് പ്യാഷൻ ഒഫ് ജോൺ ഒഫ് ആർക് സിനിമാലോകത്തെ ഒരു ഉത്തമ കലാസൃഷ്ടിയായി കണക്കാക്കപ്പെടുന്നു.\nപ്രകൃതി വിഭവങ്ങളുടെ അപര്യാപ്തത ഉണ്ടെങ്കിലും സുശക്തമാണ് ഡെൻമാർക്കിന്റെ സമ്പദ് വ്യവസ്ഥ. നോർത്ത് സീയിൽ നിന്ന് കുറഞ്ഞ അളവിൽ പ്രകൃതിവാതകവും പെട്രോളിയവും ലഭിക്കുന്നു. കളിമണ്ണ്, ഗുണനിലവാരം കുറഞ്ഞ കൽക്കരി എന്നിവയാണ് മുഖ്യഖനിജങ്ങൾ. പെട്രോളിയം, ഇരുമ്പ് ഉൾപ്പെടെയുള്ള ലോഹങ്ങളും ലോഹോത്പന്നങ്ങളും വൻതോതിൽ ഇറക്കുമതി ചെയ്യുന്നു. മണ്ണ് പോഷക സംവർധകമല്ലാത്തതിനാൽ വൻതോതിൽ രാസവളം പ്രയോഗിക്കേണ്ടിവരുന്നു. പൊതുവേ നിരപ്പായ പ്രതലങ്ങളിലൂടെ ഒഴുകുന്ന ഡെൻമാർക്കിലെ നദികൾ വൈദ്യുതോർജ നിർമ്മാണത്തിന് ഉപയുക്തമല്ല. ആഭ്യന്തര ഉപയോഗത്തിന്റെ പകുതിയോളം തടി ഉത്പാദിപ്പിക്കാൻ മാത്രം ശേഷിയുള്ള വനപ്രദേശമേ ഡെൻമാർക്കിലുള്ളൂ. കരയുടെ ഭൂരിഭാഗവും ചുറ്റിക്കിടക്കുന്ന കടൽ രാജ്യത്തിന്റെ ക്രയവിക്രയങ്ങളിൽ നിർണായക പങ്കുവഹിക്കുന്നു. മത്സ്യസമ്പന്നം കൂടിയാണ് കടൽ.\nഡാനിഷ് തൊഴിൽ ശക്തിയുടെ ഭൂരിഭാഗവും സേവനവ്യവസായത്തെ ആശ്രയിച്ചിരിക്കുന്നു. 1994-ലെ കണക്കനുസരിച്ച് മൊത്തം ഉല്പാദനത്തിന്റെ 69 ശ. മാ. സേവനമേഖലയും, 27 ശ.മാ. വ്യവസായവും,5ശ.മാ. കൃഷിയും പങ്കിടുന്നു. ഡെൻമാർക്കിന്റെ സേവനവ്യവസായത്തിൽ പ്രധാനമായും സ്കൂളുകൾ, ആശുപത്രികൾ, ഷോപ്പുകൾ, ഹോട്ടലുകൾ, റസ്റ്റോറന്റുകൾ, ഗവൺമെന്റ് സർവീസ്, ബാങ്കിംഗ്, ഇൻഷ്വറൻസ്, പ്രോപെർട്ടി, ഗതാഗതം, വാർത്താവിനിമയം എന്നിവ ഉൾപ്പെടുന്നു.\nബെർലിൻ കേന്ദ്രമായി പ്രവർത്തിക്കുന്ന ട്രാൻസ്പാരൻസി ഇന്റർനാഷണൽ (Transparency International) എന്ന സംഘടനയുടെ നിർണയത്തിൽ (2000) ബിസിനസിൽ ലോകത്തെ അഴിമതി രഹിത രാജ്യങ്ങളിൽ രണ്ടാം സ്ഥാനം ഡെൻമാർക്കിനാണ്. ഫിൻലൻഡിനാണ് ഒന്നാം സ്ഥാനം.\nഡെൻമാർക്കിന്റെ സമ്പദ്വ്യവസ്ഥയിൽ കൃഷിക്ക് രണ്ടാം സ്ഥാനമാണുള്ളത്. മൊത്തം ഭൂവിസ്തൃതിയുടെ ഏകദേശം മൂന്നിൽരണ്ട് ഭാഗത്തോളം കൃഷിഭൂമിയായി ഉപയോഗിക്കുന്നു. 40 ഹെക്ടറാണ് കൃഷിയിടങ്ങളുടെ ശരാശരി വിസ്തൃതി. 1880- വരെ ഗോതമ്പായിരുന്നു ഡെൻമാർക്കിന്റെ പ്രധാന കാർഷിക ഉത്പന്നം. എന്നാൽ 80-കളിൽ ഗോതമ്പിനുണ്ടായ വിലയിടിവ് കർഷകരെ മുട്ട, പാൽ തുടങ്ങിയവയുടെ ഉത്പാദനത്തിലേക്കും പന്നി വളർത്തലിലേക്കും വഴിതെളിച്ചു. സഹകരണാടിസ്ഥാനത്തിലുള്ള കൃഷിക്കാണ് ഇവിടെ മുൻതൂക്കം. ഇറച്ചിക്കു വേണ്ടിയുള്ള കന്നുകാലി വളർത്തലും, പാൽ ഉത്പാദനവും പ്രധാന കാർഷിക പ്രവർത്തനങ്ങളിൽ സ്ഥാനം നേടിയിട്ടുണ്ട്. വിളകളിൽ ഭൂരിഭാഗവും കന്നുകാലി തീറ്റകളാകുന്നു. ബാർലി, ഉരുളക്കിഴങ്ങ്, കരിമ്പ് തുടങ്ങിയവയാണ് മുഖ്യ ഭക്ഷ്യവിളകൾ. ഇവയിൽ ബാർലി ഒന്നാംസ്ഥാനം നേടിയിരിക്കുന്നു. രാജ്യത്തിന്റെ ഭൂരിഭാഗം പ്രദേശത്തും ബാർലി തോട്ടങ്ങൾ കാണാം. കയറ്റുമതി ചെയ്യുന്ന കാർഷിക ഉല്പന്നങ്ങളിൽ ഏകദേശം 60 ശ.മാ. ഇറച്ചിയും പാൽ ഉത്പന്നങ്ങളും ഉൾപ്പെടുന്നു.\nഡെൻമാർക്കിന്റെ സമ്പദ്ഘടനയിൽ നിർണായക സ്ഥാനമാണ് മത്സ്യബന്ധനത്തിനുള്ളത്. ഉദ്ദേശം2ദശലക്ഷം മെട്രിക് ടൺ ആണ് പ്രതിവർഷ ഉത്പാദനം. ഉത്പാദനത്തിന്റെ ഭൂരിഭാഗവും നോർത്ത് സീയിൽ നിന്നു ലഭിക്കുന്നു. കോഡ്, ലെറിംഗ്, സാൻഡ് ലാൻസെഡ്, സ്പാർട്ട്, വൈറ്റിംഗ്, അയില, സാൽമൻ ട്യൂണ എന്നിവ മുഖ്യയിനങ്ങളിൽപ്പെടുന്നു. എസ്ബ്ജെർഗ് (Esbjerg) ആണ് ഡെൻമാർക്കിലെ പ്രധാന മത്സ്യബന്ധന തുറമുഖം.\nകൽക്കരി അഥവാ പെട്രോളിയം ഉപയോഗിച്ചുള്ള താപോർജ പ്ലാന്റുകളെ ആശ്രയിച്ചാണ് ഡെൻമാർക്കിന്റെ വൈദ്യുതോർജ നിർമ്മാണം നിലനിൽക്കുന്നത്. 1990-കളിൽ 9.5 ദശലക്ഷം കി.വാട്ട് (KW) ആയിരുന്നു ഉത്പാദനക്ഷമത.\n20 ശതകത്തിന്റെ മധ്യത്തോടെ ഡെൻമാർക് ഒരു പ്രധാന ഉത്പാദക രാഷ്ട്രമായി വികസിച്ചു. കൃഷിയെ രാണ്ടാം സ്ഥാനത്തേക്കു പിന്തള്ളിക്കൊണ്ടാണ് ഉത്പാദന മേഖല പ്രഥമസ്ഥാനം കൈയടക്കിയത്. ഉത്പാദനത്തെ പരിപോഷിപ്പിക്കുവാൻ ഗവൺമെന്റ് നിരവധി പദ്ധതികൾ ആവിഷ്കരിച്ച് നടപ്പിലാക്കി വരുന്നു. ഡാനിഷ് നിർമ്മാണ മേഖലയുടെ പകുതിയോളം തലസ്ഥാന നഗരമായ കോപൻഹേഗനിൽ കേന്ദ്രീകരിച്ചിരിക്കുന്നു. ഗുണമേന്മയേറിയ സ്റ്റീരിയോ, ടെലിവിഷന്, ഫർണിച്ചർ, പോർസലിൻ തുടങ്ങിയവയാണ് ഇവിടത്തെ പ്രധാന ഉത്പന്നങ്ങൾ. ഡീസൽ എൻജിൻ, യന്ത്രസാമഗ്രികൾ, മരുന്നുൾ, കപ്പൽ, തുണിത്തരങ്ങൾ, സംസ്കരിച്ച ആഹാര പദാർഥങ്ങൾ, തുടങ്ങിയവയും പ്രാധാന്യമർഹിക്കുന്നു.\nക്രോൺ (Crown) അഥവാ ക്രൗൺ (Krone) ആണ് ഡെൻമാർക്കിന്റെ കറൻസി (6.0965 ക്രോൺ = യു. എസ്. ഡോളർ) കോപെൻഹേഗൻ ആസ്ഥാനമായുള്ള നാഷണൽ ബാങ്ക് ഒഫ് ഡെൻമാർക്ക് മുഖ്യ ബാങ്കും. നാഷണൽ ബാങ്ക് ഒഫ് ഡെൻമാർക്കിനു പുറമേ രാജ്യത്തുടനീളം ശാഖകളുള്ള നിരവധി വാണിജ്യ ബാങ്കുകളും ഡെൻമാർക്കിലുണ്ട്. കോപെൻഹേഗനിൽ ഒരു സ്റ്റോക്ക് എക്സ്ചേഞ്ചും പ്രവർത്തിക്കുന്നുണ്ട്.\n1960-കളുടെ മധ്യത്തോടെ ബ്രിട്ടനെ പിന്തള്ളിക്കൊണ്ട് പശ്ചിമ ജർമനി ഡെൻമാർക്കുമായി അന്താരാഷ്ട്ര വാണിജ്യബന്ധത്തിലേർപ്പെട്ടു. ഇപ്പോഴും ജർമനി തന്നെയാണ് ഡെൻമാർക്കിന്റെ പ്രധാന അന്താരാഷ്ട്ര വ്യാപാര പങ്കാളി. എന്നാൽ ബ്രിട്ടനിലേക്കാണ് ഡെൻമാർക് ഏറ്റവും കൂടുതൽ ഉത്പന്നങ്ങൾ കയറ്റുമതി ചെയ്യുന്നത്.\n1960-കളുടെ ആദ്യഘട്ടംവരെ കന്നുകാലികൾ, സംസ്കരിച്ച ഇറച്ചി, പാൽ ഉത്പന്നങ്ങൾ എന്നിവയായിരുന്നു പ്രധാന കയറ്റുമതി വിഭവങ്ങൾ. തുടർന്നു വ്യവസായിക ഉത്പന്നങ്ങളുടെ കയറ്റുമതി ആരംഭിക്കുകയും കാർഷികോല്പന്നങ്ങൾ പിന്തള്ളപ്പെടുകയും ചെയ്തു. യന്ത്രസാമഗ്രികൾ, പ്രാഥമിക ലോഹങ്ങൾ, ലോഹോത്പന്നങ്ങൾ, ഗതാഗതസാമഗ്രികൾ, ഇന്ധനം, ലൂബ്രിക്കൻസ് തുടങ്ങിയവ പ്രധാനമായി ഇറക്കുമതി ചെയ്യുന്നു.\nഡന്മാർക്കിലെ നോർവെ കോളനി\nആധുനികവും വികസിതവുമാണ് ഡെൻമാർക്കിലെ ഗതാഗതസംവിധാനം. രാജ്യത്തിന്റെ നാനാഭാഗങ്ങളേയും തമ്മിൽ പരസ്പരം ബന്ധിപ്പിക്കുന്ന നവീന റോഡുകൾ ഡെൻമാർക്കിന്റെ പ്രത്യേകതയാണ്. ജനസംഖ്യയിൽ നാലിലൊരാൾക്ക് വീതം മോട്ടോർ കാറും പകുതിയോളം പേർക്ക് മോട്ടോർ സൈക്കിളും സ്വന്തമായിട്ടുണ്ട്. മിക്ക റോഡുകൾക്കും സമാന്തരമായി പ്രത്യേക മോട്ടോർ സൈക്കിൾ പാതകൾ കാണാം. ഗവൺമെന്റിന്റെ അധീനതയിലുള്ള റെയിൽവേ രാജ്യത്തെ മിക്ക നഗരങ്ങളിലേക്കും പട്ടണങ്ങളിലേക്കും ദ്രുതഗതിയിലുള്ള യാത്രാസൗകര്യം പ്രദാനം ചെയ്യുന്നു.\nസ്കാൻഡിനേവിയൻ എയർ ലൈനിന്റെ വിമാനം\nസ്കാൻഡിനേവിയൻ എയർലൈൻസ് സിസ്റ്റത്തിന്റെ (SAS) ഭാഗമാണ് ഡാനിഷ് എയർലൈൻസ്. ഡാൻ എയർ ആണ് ആഭ്യന്തര സർവീസുകൾ കൈകാര്യം ചെയ്യുന്നത്. കോപെൻഹേഗനു സമീപം പ്രവർത്തിക്കുന്ന കാസ്ട്രപ് (Kastrup) അന്താരാഷ്ട്ര വിമാനത്താവളം യൂറോപ്പിലെ തന്നെ ഏറ്റവും വലിയ വ്യോമപഥാതിർത്തികളിൽ ഒന്നാണ്. പ്രതിവർഷം 12 ദശലക്ഷം യാത്രക്കാർ ഇതുവഴി യാത്രചെയ്യുന്നു.\nഒരു ദ്വീപസമൂഹമായതിനാൽ ഡെൻമാർക്കിലെ ഗതാഗത സംവിധാനത്തിൽ നിർണായക സ്ഥാനമാണ് ജലഗതാഗതത്തിനുള്ളത്. ഇത് ജട്‌ലൻഡിനെ ബാൾടിക് ദ്വീപുകളുമായും ബാൾടിക് ദ്വീപുകളെ പരസ്പരവും ബന്ധിപ്പിക്കുന്നു. ഇവിടെ നിന്ന് ജർമനി, സ്വീഡന്, നോർവെ എന്നീ രാജ്യങ്ങളിലേക്കും കടത്തു സൗകര്യമുണ്ട്. സജെൻലാൻഡ്, ഫാൾസ്റ്റർ ദ്വീപുകളെ തമ്മിൽ ബന്ധിപ്പിക്കുന്ന സ്റ്റോർ സ്രോം പാലത്തിന് 3211 മീ. നീളമുണ്ട്. കോപെൻഹേഗനാണ് ഡെൻമാർക്കിലെ പ്രധാന തുറമുഖം.\nഏകദേശം 50 ദിനപത്രങ്ങൾ ഡെൻമാർക്കിൽ നിന്ന് പ്രസിദ്ധീകരിക്കുന്നു. മിക്ക ഡാനിഷ് കുടുംബങ്ങൾക്കും പരമാവധി ഒരു റേഡിയോയും ടെലിവിഷനും സ്വന്തമായി ഉണ്ട്. ഡാനിഷ് സാംസ്കാരിക വകുപ്പിൻ കീഴിലുള്ള റേഡിയോ ഡെൻമാർക്കിനാണ്, റേഡിയോ ടെലിവിഷൻ പ്രക്ഷേപണത്തിന്റെ ചുമതല. 1988-ൽ വാണിജ്യ ടെലിവിഷൻ ശൃംഖല പ്രക്ഷേപണം ആരംഭിച്ചു. ദീർഘദൂര ടെലിഫോൺ സർവീസുകൾ ഗവൺമെന്റിലും പ്രാദേശിക സർവീസുകൾ സ്വകാര്യ കമ്പനികളിലും നിക്ഷിപ്തമായിരിക്കുന്നു. ഉദ്ദേശം3ദശലക്ഷം ടെലിഫോൺ ലൈനുകൾ ഡെൻമാർക്കിൽ ഉപയോഗത്തിലുണ്ടെന്ന് കണക്കാക്കപ്പെടുന്നു.\nരാജാവ് അഥവാ രാജ്ഞി രാഷ്ട്രത്തലവനായുള്ള ഭരണഘടനാധിഷ്ഠിത രാഷ്ട്രമാണ് ഡെൻമാർക്. 1849-ൽ ഡെൻമാർക് ഏകാധിപത്യ രാജവാഴ്ചയിൽ നിന്ന് ഭരണഘടനാധിഷ്ഠിത രാജവാഴ്ചയിലേക്ക് മാറി. 1915-ലെ ഭരണഘടന പ്രകാരം സമ്പൂർണ രാഷ്ട്രീയ ജനാധിപത്യവും പ്രായപൂർത്തി വോട്ടവകാശവും നിലവിൽവന്നു. 1953-ലെ ഭരണഘടന പാർലമെന്റിന്റെ ഉപരിമണ്ഡലത്തെ റദ്ദാക്കുകയും സ്ത്രീകളുടെ വോട്ടവകാശം അംഗീകരിക്കുകയും ചെയ്തു. ഇത് ഗവൺമെന്റിനെ മൂന്നായി വിഭജിക്കുന്നു.\nനിയമ നിർമ്മാണ സഭ,\nപ്രായോഗികാർഥത്തിൽ ഒരു ബഹുപാർട്ടി പാർലമെന്ററി ജനാധിപത്യ രാഷ്ട്രമായ ഡെൻമാർക്കിലെ നിയമനിർമ്മാണാധികാരം രാജാവിലും ഏകമണ്ഡല പാർലമെന്റിലു(Floketing)മാണ് നിക്ഷിപ്തമായിരിക്കുന്നത്. രാഷ്ട്രത്തലവൻ രാജാവാണെങ്കിലും പരിമിതമായ അധികാരമേ ഇദ്ദേഹത്തിനുള്ളൂ. രാജാവ് നിയമിക്കുന്ന പ്രധാനമന്ത്രിയാണ് ഗവൺമെന്റിനെ പ്രതിനിധാനം ചെയ്യുന്നത്. പാർലമെന്റിൽ ഭൂരിപക്ഷം നേടുന്ന പാർട്ടിയുടേയും പാർലമെന്റ് അംഗങ്ങളുടേയും പിന്തുണയുള്ള നേതാവായിരിക്കും പ്രധാനമന്ത്രിയായി തെരഞ്ഞെടുക്കപ്പെടുക. എന്നാൽ രാഷ്ട്രീയ പാർട്ടികളുടെ ബാഹുല്യം ഡെന്മാർക്കിൽ ഏകപാർട്ടി ഭരണം അസാധ്യമാക്കുന്നു. ഒരു പാർട്ടിക്കും ഭൂരിപക്ഷം ലഭിക്കാത്ത സാഹചര്യത്തിൽ ഏറ്റവും വലിയ സഖ്യകക്ഷിയുടെ നേതാവിനെ പ്രധാനമന്ത്രിയായി തെരഞ്ഞെടുക്കുന്നു. പാർലമെന്റിലെ വിശ്വാസവോട്ടെടുപ്പിൽ പരാജയപ്പെടുന്ന പ്രധാനമന്ത്രി മറ്റു ക്യാബിനറ്റ് അംഗങ്ങളോടൊപ്പം രാജിവയ്ക്കുകയോ രാജാവിനോട് പാർലമെന്റ് പിരിച്ചുവിട്ട് പുതിയ തെരഞ്ഞെടുപ്പ് നടത്താൻ അഭ്യർഥിക്കുകയോ ചെയ്യുന്നു.\nപ്രധാനമന്ത്രിയാണ് ക്യാബിനറ്റിന്റെ തലവൻ. പ്രധാനമന്ത്രിയുടെ നിർദ്ദേശപ്രകാരം രാജാവ് അഥവാ രാജ്ഞി മറ്റു ക്യാബിനറ്റ് അംഗങ്ങളെ നിയമിക്കുന്നു. ഓരോ അംഗവും പ്രത്യേക വകുപ്പുകളെ പ്രതിനിധാനം ചെയ്യുന്നു. ക്യാബിനറ്റ് രാജാവിന്റെ നാമത്തിൽ ഭരണ നിർവഹണാധികാരം വിനിയോഗിക്കുന്നു. ഏകമണ്ഡല സഭയാണ് ഡെൻമാർക് പാർലമെന്റ്. മൊത്തം 179 അംഗങ്ങളിൽ 175 അംഗങ്ങളെ ഡെൻമാർക്കിൽ നിന്നും രണ്ടു അംഗങ്ങളെ വീതം ഗ്രീൻലൻഡ്, ഫറോസ് ദ്വീപുകളിൽ നിന്നും തെരഞ്ഞെടുക്കുന്നു. പാർലമെന്റാണ് ഡെൻമാർക്കിലെ പരമോന്നത നിയമനിർമ്മാണ സഭ. എന്നാൽ പാർലമെന്റ് പാസാക്കുന്ന ചില ബില്ലുകൾക്ക് ഡാനിഷ് വോട്ടർമാരുടെ അംഗീകാരം ആവശ്യമുണ്ട്. പാർലമെന്റ് അംഗങ്ങളിൽ മൂന്നിലൊന്ന്, വോട്ടർമാരുടെ അംഗീകാരം വേണമെന്ന് ആവശ്യപ്പെട്ടാലും വോട്ടർമാർക്ക് ബില്ലിന്മേൽ വോട്ടവകാശം ലഭിക്കുന്നു.\nഭരണസൗകര്യാർഥം ഡെൻമാർക്കിനെ 14 കൗണ്ടികളും കോപെൻഹേഗെൻ, ഫ്രെഡ്റിക്സ്ബെർഗ് (Frederikberg) എന്നീ രണ്ടു വലിയ മുനിസിപ്പാലിറ്റികളുമായി വിഭജിച്ചിരിക്കുന്നു. കൗണ്ടികളെ മുന്നൂറോളം ചെറിയ മുനിസിപ്പാലിറ്റികളായും വിഭജിച്ചിട്ടുണ്ട്. മിക്കവാറും ഒരു നഗരവും അതിനോട് ചേർന്ന ഗ്രാമപ്രദേശവും ഉൾപ്പെടുന്നതാണ് ഒരു മുൻസിപ്പാലിറ്റി. തെരഞ്ഞെടുക്കപ്പെടുന്ന കൗൺസിലുകളാണ് കൗണ്ടികളുടേയും മുനിസിപ്പാലിറ്റികളുടേയും ഭരണനിർവഹണസമിതികൾ. മേയറാണ് കൗൺസിലിന്റെ തലവൻ.\nസുപ്രീം കോടതിയാണ് രാജ്യത്തെ പരമോന്നത നീതിന്യായ കോടതി. 15 ജഡ്ജിമാർ ഉൾപ്പെടുന്ന സുപ്രീം കോടതിയിൽ പരമാവധി5ജഡ്ജിമാരെങ്കിലും കേസ് വിചാരണയിൽ ഉണ്ടായിരിക്കണമെന്ന് നിയമം നിഷ്കർഷിക്കുന്നു. മൊത്തം 30 ജഡ്ജിമാരുള്ള രണ്ടു ഹൈക്കോടതികൾക്കു പുറമേ, നൂറിലധികം കീഴ്ക്കോടതികളും ഡെൻമാർക്കിൽ പ്രവർത്തിക്കുന്നുണ്ട്.\nചരിത്രാതീതകാലം മുതൽ ഡെൻമാർക്കിൽ ജനങ്ങൾ കുടിയേറിപ്പാർത്തിരുന്നതായി പുരാവസ്തു പഠനങ്ങൾ സൂചന നൽകുന്നുണ്ട്. എന്നാൽ ഇവരുടെ ആദ്യകാല ജീവിതത്തെപ്പറ്റിയുള്ള വ്യക്തമായ ചരിത്രരേഖകൾ ലഭിച്ചിട്ടില്ല. മൃഗങ്ങളെ വേട്ടയാടിയും മത്സ്യബന്ധനം നടത്തിയും ഇവർ ജീവിതം കഴിച്ചുകൂട്ടിയിരുന്നതായി വിശ്വസിക്കപ്പെടുന്നു. ഇവിടത്തെ ആദ്യകാല നിവാസികൾ ബി.സി. 3000-ത്തോടെ കാർഷികവൃത്തിയിൽ ഏർപ്പെട്ടുതുടങ്ങിയതായി അനുമാനിക്കുന്നു. ക്രിസ്ത്വബ്ദത്തിന്റെ ആദ്യകാലങ്ങളിൽ ഇവർ മറ്റു യൂറോപ്യൻ രാജ്യങ്ങളിലെത്തിയെങ്കിലും അതിനെപ്പറ്റിയുള്ള ആധികാരിക രേഖകൾ ലഭ്യമല്ല. വൈക്കിങ്ങുകൾ എന്നറിയപ്പെടുന്ന സ്ക്കാൻഡിനേവിയൻ യോദ്ധാക്കൾ 8-ം ശതകത്തിന്റെ അന്ത്യത്തോടെ തുടങ്ങിവച്ച ആക്രമണപരമ്പരകൾ യൂറോപ്പിലാകെ സംഭ്രമം പരത്തി. ഡെൻമാർക്കുകാർ കൂടി ഉൾപ്പെട്ട വിഭാഗമായിരുന്നു വൈക്കിങ്ങുകൾ. ഈ ആക്രമണങ്ങളിലൂടെ ഡെൻമാർക്കുകാർ ചരിത്രരേഖകളിൽ സ്ഥാനം പിടിച്ചുതുടങ്ങി. ഇംഗ്ലണ്ടിലും ഫ്രാൻസിലും ചില പ്രദേശങ്ങൾ സ്വന്തമാക്കുവാൻ ഡെൻമാർക്കുകാരായ വൈക്കിങ്ങുകൾക്കു സാധിച്ചു. 9-ം ശതകത്തിൽ ഷാർലമെൻ നടത്തിയ ആക്രമണത്തെ എതിർത്തു തോൽപിക്കാൻ ഡെൻമാർക്കിനു കഴിഞ്ഞു. 9-ം ശതകം മുതൽ ശക്തന്മാരായ രാജാക്കന്മാർ ഡെൻമാർക്കിന്റെ ഭരണനേതൃത്വത്തിലെത്തിച്ചേർന്നു. ഇവർ നോർവെ കീഴടക്കിയിരുന്നു. ഡെൻമാർക്കിലെ കാനൂട്ട് രാജാവിന്റെ ഭരണകാലം (1018-35) തുടങ്ങിയപ്പോഴേക്കും ഇംഗ്ലണ്ട് ഡെൻമാർക്കിന്റെ അധികാരപരിധിക്കുള്ളിലായിക്കഴിഞ്ഞു. അങ്ങനെ ഡെൻമാർക്, നോർവെ, ഇംഗ്ലണ്ട് എന്നീ രാജ്യങ്ങൾ ഉൾപ്പെട്ട ഒരു വിശാലമായ സാമ്രാജ്യത്തിന്റെ അധിപനായിത്തീർന്നു കാനൂട്ട്. എന്നാൽ കാനൂട്ടിന്റെ പിൻഗാമികളുടെ ഭരണകാലത്ത് രാജ്യം ശിഥിലമായിപ്പോയി. നോർവെയിലെ രാജാവായ മാഗ്നസ് ഒന്നാമൻ 1042-ൽ ഡെൻമാർക്കിലേയും രാജാവായി (1047 വരെ).\n1070-ൽ സ്വീഡനിലെ രാജാവുമായുണ്ടാക്കിയ ഉടമ്പടിപ്രകാരം തെക്കൻ സ്വീഡനിലെ ചില പ്രദേശങ്ങൾ ഡെൻമാർക്കിന്റെ അധീനതയിലായി (17-ം ശതകം വരെ ഈ പ്രദേശങ്ങൾ ഡെൻമാർക്കിന്റെ അധീശത്വത്തിൽത്തന്നെ തുടർന്നു). 12-ം ശതകം ആയതോടെ രാജ്യകാര്യങ്ങളും ഭരണവും ദുർബലമായിക്കൊണ്ടിരുന്നു. ഇതേത്തുടർന്ന് അധികാരത്തിൽ വന്ന വാൾഡമർ ദ ഗ്രേറ്റ് (വാൾഡമർ I) അദ്ദേഹത്തിന്റെ പുത്രനായ വാൾഡമർ ദ വിക്റ്റോറിയസ് (വാൾഡമർ II) എന്നീ രാജാക്കന്മാരുടെ ഭരണകാലത്ത് രാജ്യം വീണ്ടും ശക്തിയാർജിച്ചു. വാൾഡമർ II-ന്റെ (ഭ.കാ. 1202-41) കാലത്ത് ഡെൻമാർക് ഉത്തര യൂറോപ്പിലെ ഒരു പ്രമുഖ ശക്തിയായി അഭിവൃദ്ധി പ്രാപിക്കുകയുണ്ടായി. ഹോൾസ്റ്റീൻ, എസ്ത്തോണിയ തുടങ്ങിയ പ്രദേശങ്ങൾ ഇദ്ദേഹം ഡെൻമാർക്കിന്റെ അധീനതയിലാക്കി. വാൾഡമർ II-ന്റെ മരണത്തോടെ ഡെൻമാർക്കിൽ ഈ രാജവംശത്തിന്റെ പ്രതാപം അസ്തമിച്ചതായി കരുതപ്പെടുന്നു. ദീർഘകാലത്തേക്ക് രാജ്യം ആഭ്യന്തരയുദ്ധം മൂലം അരാജകാവസ്ഥയിലായിരുന്നു. ഫ്യൂഡൽ പ്രഭുക്കളും പള്ളി അധികാരികളും രാജാധികാരത്തെ വെല്ലുവിളിക്കുന്ന അവസ്ഥയാണ് പിന്നീടുണ്ടായത്. തുടർന്നു രാജാവായ എറിക് V-ന്റെ കാലഘട്ടം (1259-86) ഭരണരംഗത്തുണ്ടായ ചില മാറ്റങ്ങൾ മൂലം ശ്രദ്ധേയമായിത്തീർന്നു. പ്രഭുക്കന്മാരും പുരോഹിതന്മാരും സംഘടിച്ച് രാജാവിന്റെ പരമാധികാരങ്ങൾ ഗണ്യമായി വെട്ടിക്കുറയ്ക്കുന്ന ഒരു ചാർട്ടറിൽ എറിക്കിനെക്കൊണ്ട് ഒപ്പുവയ്പ്പിച്ചു. രാജാവിനെ തെരഞ്ഞെടുക്കാനുള്ള അവകാശം പ്രഭുക്കൾ നേടിയെടുത്തു. വർഷംതോറും ഒരു പാർലമെന്റ് സമ്മേളിക്കേണ്ടതാണെന്ന് വ്യവസ്ഥ ചെയ്തു. ഇംഗ്ലണ്ടിലെ മാഗ്നാകാർട്ടയ്ക്കു സമാനമായ ഒരു ചാർട്ടറായിരുന്നു ഇത്. ഭരണക്രമത്തിൽ ഉണ്ടായ ഈ പരിവർത്തനം 1660 വരെ നിലനിൽക്കുകയുണ്ടായി.\nഎറിക്കിന്റെ പുത്രനും പിൻഗാമിയുമായ എറിക് മെൻവഡ് (എറിക് VI, ഭ.കാ. 1286-1319) ജർമൻ പ്രദേശങ്ങളിലേക്ക് അധികാരം വ്യാപിപ്പിക്കുവാൻ ശ്രമം നടത്തി. ഇത് രാജ്യത്തിന്റെ സാമ്പത്തിക ഭദ്രത തകരുവാൻ ഇടയാക്കി. പിന്നീട് രാജാവായ എറിക്കിന്റെ സഹോദരൻ ക്രിസ്റ്റഫർ II പണം സംഭരിക്കുന്നതിനായി ഭൂസ്വത്ത് ഹോൾസ്റ്റീനിലെ കൗണ്ടിന് ഈടുവച്ചു. ഹോൾസ്റ്റീനിലെ കൗണ്ട് കുറേക്കാലത്തേക്ക് ഡെൻമാർക്കിലെ മേധാവിക്കു സമം പെരുമാറുന്ന അവസ്ഥ ഈ സംഭവംമൂലം സംജാതമായി. പില്ക്കാലത്ത് ഭരണാധികാരിയായ വാൾഡമർ IV (ഭ.കാ. 1340-75) മധ്യകാല ഡെൻമാർക്കിലെ ഏറ്റവും പ്രശസ്തനും പ്രാപ്തനുമായ രാജാവായിരുന്നു. ഈടുവച്ചിരുന്ന പ്രദേശങ്ങൾ തിരിച്ചെടുത്ത് ഇദ്ദേഹം രാജ്യത്തെ ശക്തമാക്കി.\nവാൾഡമറിന് പുത്രന്മാരില്ലാത്തതുകൊണ്ട് മകൾ മാർഗരറ്റിന്റെ പുത്രനായ ഒലേഫിനെ (1376-87) രാജാവായി പ്രിവികൗൺസിൽ തിരഞ്ഞെടുത്തു. മാർഗരറ്റ് റീജന്റായി ഭരണം നടത്തി. നോർവെയിലെ രാജാവായ ഹാകോൺ VI-ന്റെ ഭാര്യയായിരുന്നു മാർഗരറ്റ്. ഹാകോണിന്റെ മരണത്തെത്തുടർന്ന് 1380-ൽ ഒലേഫ് നോർവെയുടേയും രാജാവായി. ഒലൊഫ് മരണമടഞ്ഞതിനാൽ 1387-ൽ മാർഗരറ്റ് ഡെൻമാർക്കിന്റേയും നോർവെയുടേയും ഭരണം തുടർന്നു നടത്തിവന്നു. സ്വീഡനിലെ ആഭ്യന്തര പ്രശ്നത്തിലിടപെടാൻ അവിടത്തെ പ്രഭുക്കൾ മാർഗരറ്റിനെ ക്ഷണിച്ചു. 1389-ൽ മാർഗരറ്റിന്റെ സൈന്യം സ്വീഡനിലെ രാജാവിനെ പരാജയപ്പെടുത്തി. ഇതോടുകൂടി അവർ സ്വീഡന്റേയും ഭരണാധികാരം പിടിച്ചെടുത്തു. തന്റെ സഹോദരിയുടെ ചെറുമകനായ എറിക് VII-നെ മൂന്നു രാജ്യങ്ങളുടേയും രാജാവായി അംഗീകരിപ്പിക്കാൻ മാർഗരറ്റിനു കഴിഞ്ഞു (1397). മൂന്നു രാജ്യങ്ങളുടേയും സംയുക്ത ഭരണം കാൽമർ യൂണിയൻ എന്ന പേരിൽ അറിയപ്പെട്ടു.\nമാർഗരറ്റിനെപ്പോലെ ദീർഘവീക്ഷണമുള്ള ഭരണാധികാരിയായിരുന്നില്ല എറിക്. ഇദ്ദേഹത്തിന്റെ ഭരണത്തിൽ അതൃപ്തരായ പ്രിവി കൗൺസിൽ അനന്തരവനായ ക്രിസ്റ്റഫറിനെ രാജാവായി തെരഞ്ഞെടുത്തു (1439-40). ക്രിസ്റ്റഫറിന്റെ മരണശേഷം കാൽമർ യൂണിയൻ ദുർബലമായിത്തുടങ്ങിയിരുന്നു. സ്വീഡനിലെ പ്രഭുക്കന്മാർ പ്രത്യേകം രാജാവിനെ കണ്ടെത്തിയത് യൂണിയന് വലിയ ആഘാതമായി. ഇതോടെ ഡെന്മാർക്കും നോർവെയും ഓൾഡൻബർഗ് (Oldenberg) രാജകുടുംബത്തിലെ ക്രിസ്ത്യൻ I -നെ രാജാവായി തെരഞ്ഞെടുത്തു (1448). പിന്നീട് ക്രിസ്ത്യൻ II, ഫ്രഡറിക് I, ക്രിസ്ത്യൻ III എന്നിവർ ഭരണാധിപന്മാരായി. 16-ം ശതകത്തിലുണ്ടായ റഫർമേഷ (reformation)ന്റെ തരംഗങ്ങൾ ഡെൻമാർക്കിലും എത്തിച്ചേർന്നു. ക്രിസ്ത്യൻ III-ന്റെ ഭരണകാലത്ത് (1534-59) റഫർമേഷന്റെ ഫലമായി ലൂഥറനിസം ഡെൻമാർക്കിൽ ഔദ്യോഗികമായി അംഗീകരിക്കപ്പെട്ടു.\nക്രിസ്ത്യൻ III-ന്റെ പിന്തുടർച്ചക്കാരനായ ഫ്രഡറിക് II-ന്റെ ഭരണകാലഘട്ടം (1559-88) സ്വീഡനുമായി ഏഴുവർഷം നീണ്ടുനിന്ന യുദ്ധത്തിന് (1563-70) സാക്ഷ്യം വഹിച്ചു. ബാൾട്ടിക് മേഖലയിൽ സ്വാധീനം ഉറപ്പിക്കാൻ വേണ്ടി ഇരുരാജ്യങ്ങളും തമ്മിലുണ്ടായ കിടമത്സരമാണ് ഈ യുദ്ധത്തിനു കാരണമായത്. യുദ്ധം ഡെൻമാർക്കിന്റെ സാമ്പത്തികഘടനയെ താറുമാറാക്കി.\n16-ം ശതകത്തിന്റെ മധ്യത്തോടെ ഡെൻമാർക്ക് വീണ്ടും സാമ്പത്തിക വളർച്ച കൈവരിച്ചു. കയറ്റുമതി മേഖലയിലെ വർധനയും കാർഷികമേഖലയിലെ പുരോഗതിയും രാഷ്ട്രത്തെ സമ്പന്നമാക്കി. 16-ം ശതകത്തിന്റെ അവസാനകാലങ്ങളിലും 17-ം ശതകത്തിന്റെ ആദ്യകാലങ്ങളിലും ഡെൻമാർക് സാംസ്കാരികമായി ഔന്നത്യം പ്രാപിച്ചു. പ്രമുഖ ജ്യോതിശ്ശാസ്ത്രജ്ഞനായിരുന്ന ടൈക്കോ ബ്രാഹെ ഇക്കാലത്താണു ജീവിച്ചിരുന്നത് (1546-1601). ക്രിസ്ത്യൻ IV (ഭ. കാ. 1588-1648) ഡെൻമാർക്കിന്റെ വാണിജ്യ-വ്യാവസായിക വികസനത്തിന് പ്രോത്സാഹനം നൽകിയ രാജാവായിരുന്നു. ഡാനിഷ് ഈസ്റ്റ് ഇന്ത്യാ കമ്പനി ഇദ്ദേഹത്തിന്റെ കാലത്താണ് രൂപീകരിക്കപ്പെട്ടത്. ജർമനി കേന്ദ്രീകരിച്ചു നടന്ന മുപ്പതു വർഷയുദ്ധത്തിൽ (1618-48) ക്രിസ്ത്യൻ IV പങ്കെടുത്തു. ഇക്കാലങ്ങളിൽ സ്വീഡനുമായും മറ്റ് അയൽരാജ്യങ്ങളുമായും ഡെൻമാർക് നിരവധി യുദ്ധങ്ങളിലേർപ്പെടുകയുണ്ടായി.\nനീണ്ടുനിന്ന പല യുദ്ധങ്ങളും ഡെൻമാർക്കിന്റെ സമ്പദ് വ്യവസ്ഥയെ തകർത്തു. തുടർന്ന് നികുതി ഘടനയിൽ മാറ്റം വരുത്തി. നികുതി കൊടുക്കുന്നതിൽ ഇളവ് അനുഭവിച്ചിരുന്ന പ്രഭുക്കന്മാർ നികുതി കൊടുക്കാൻ ബാധ്യസ്ഥരായിത്തീർന്നു. ശക്തമായ രാജഭരണവ്യവസ്ഥയുടെ ആഗമനം ഇതോടനുബന്ധിച്ചുണ്ടാവുകയും ചെയ്തു. രാജപദവി ശക്തമാക്കുന്നതിനായി പരമ്പരാഗത രാജഭരണമാണ് അഭികാമ്യമെന്ന് പൊതുവായ അഭിപ്രായമുണ്ടായി. അതനുസരിച്ച് 1660-ൽ ഫ്രഡറിക് III പരമ്പരാഗത രാജാവായി പ്രഖ്യാപിക്കപ്പെട്ടു. തുടർന്ന് 1661-ൽ രാജാവിനെ ഡെൻമാർക്കിലെ പരമോന്നത അധികാരിയായി വാഴിച്ചു.\nസ്വീഡനുമായുള്ള യുദ്ധം ഒഴിച്ചുകൂടാനാവാത്തതാണെന്ന് ഡെന്മാർക്കിലെ രാജാക്കന്മാർ കരുതിപ്പോന്നു. 17-ം ശതകത്തിന്റെ ഒടുവിലും 18-ം ശതകത്തിന്റെ ആദ്യകാലങ്ങളിലുമായി പല യുദ്ധങ്ങളുമുണ്ടായി. ഡെൻമാർക്കിന് ഇവകൊണ്ട് പറയത്തക്ക നേട്ടമൊന്നുമുണ്ടായില്ല.\n18-ം ശതകത്തിന്റെ പകുതിയോടെ രാജ്യത്തിന്റെ സാമ്പത്തിക നില മെച്ചപ്പെട്ടു. അതിനുശേഷം ഗ്രീൻലൻഡ് ഡെൻമാർക്കിന്റെ അധീനതയിലായി. വെസ്റ്റ് ഇൻഡീസിലെ മൂന്നു ദ്വീപുകൾ ഡെൻമാർക്കിന്റെ ഉടമസ്ഥതയിലെത്തി. ഇവിടെ നിന്നുള്ള പഞ്ചസാര, കാപ്പി, പുകയില എന്നിവ ഡെൻമാർക്കിന് സാമ്പത്തിക നേട്ടമുണ്ടാക്കി. ഈ കാലഘട്ടത്തിൽ ഡെൻമാർക്കിൽ സാമൂഹിക പരിഷ്ക്കരണ പ്രസ്ഥാനങ്ങളും ശക്തിയാർജിച്ചിരുന്നു. കൃഷിക്കാർക്ക് പല ഇളവുകളും നൽകപ്പെട്ടു.\nനെപ്പോളിയന്റെ യുദ്ധം ചിത്രരചന\nനെപ്പോളിയന്റെ ഫ്രാൻസും ബ്രിട്ടനും തമ്മിൽ യുദ്ധമുണ്ടായപ്പോൾ അതിൽനിന്നും ഒഴിഞ്ഞു നിൽക്കാനായിരുന്നു ഡെൻമാർക് ശ്രമിച്ചത്. ഡെൻമാർക് വാണിജ്യതാത്പര്യങ്ങൾ സംരക്ഷിക്കാനായി സ്വീഡനും റഷ്യയുമായിച്ചേർന്ന് ഒരു സായുധ നിഷ്പക്ഷതാ സഖ്യം രൂപീകരിച്ചു. കപ്പലുകളുടെ സംരക്ഷണത്തിനായി ഒരു കോൺവോയ് സമ്പ്രദായം ഡെൻമാർക് നടപ്പിലാക്കി. ഇതോടെ ബ്രിട്ടൻ ഡെൻമാർക്കിനെ ആക്രമിക്കാൻ മുതിർന്നു. കോപെൻഹാഗെനടുത്തുവച്ച് 1801-ലും 1807-ലും ബ്രിട്ടിഷ് നാവികസേന ഡെൻമാർക്കിനോടേറ്റുമുട്ടി. ഇതിനെത്തുടർന്ന് ഡെൻമാർക്ക് നെപ്പോളിയന്റെ പക്ഷത്തേക്കു നീങ്ങി. 1814-ൽ നെപ്പോളിയൻ യുദ്ധത്തിൽ പരാജയപ്പെട്ടപ്പോൾ കീൽ ഉടമ്പടിപ്രകാരം (Treaty of Kiel) സ്വീഡന് നോർവെ വിട്ടുകൊടുക്കാൻ ഡെൻമാർക്ക് നിർബന്ധിതമായി. ഈ യുദ്ധം രാജ്യത്തിന് കടുത്ത സാമ്പത്തിക ബുദ്ധിമുട്ട് വരുത്തിവച്ചു.\nഫ്രഡറിക് VI 1834-ൽ രാജ്യത്ത് നാലു പ്രവിശ്യാ അസംബ്ലികൾ രൂപവത്കരിച്ചു. പാർലമെന്ററി സമ്പ്രദായത്തിലേക്കുള്ള ഡെൻമാർക്കിന്റെ ആദ്യ ചുവടുവയ്പായിരുന്നു ഇത്. ഫ്രഡറിക് VII ന്റെ ഭരണകാലത്ത് 1849-ൽ ഡെൻമാർക്കിന് ഒരു ഭരണഘടനയുണ്ടായി. ഇതോടെ ഭരണഘടനാനുസൃത രാജഭരണം നിലനിൽക്കുന്ന രാജ്യമായിത്തീർന്നു ഡെൻമാർക്. 19-ം ശതകത്തിന്റെ പകുതിക്കുശേഷം ഡെൻമാർക് വീണ്ടും അഭിവൃദ്ധിയിലേക്കു കുതിച്ചു. 1880-കളിൽ ഉത്പന്നങ്ങളുടെ വൻതോതിലുള്ള കയറ്റുമതി രാഷ്ട്രത്തിന് ശക്തമായ സാമ്പത്തിക അടിത്തറ ഉറപ്പാക്കി. യൂറോപ്പിലെ മികച്ച സമ്പന്ന രാഷ്ട്രങ്ങളിൽ ഒന്നായി മാറി ഡെൻമാർക്.\nഒന്നാം ലോകയുദ്ധത്തിൽ ഡെൻമാർക് നിഷ്പക്ഷത പാലിച്ചു. യുദ്ധാവസാനം ഒരു അഭിപ്രായ വോട്ടെടുപ്പിലൂടെ ഷ്ളിസ്വിഗ് ഭൂപ്രദേശം ഡെൻമാർക്കിനു ലഭിച്ചു. 1930-കളിൽ സാമൂഹിക പരിഷ്കരണ നീക്കങ്ങൾ ഡെൻമാർക്കിലുണ്ടായി. ഒരു ക്ഷേമരാഷ്ട്ര വ്യവസ്ഥിതിയിലേക്കു നീങ്ങുവാനുള്ള യത്നങ്ങൾ നടന്നു.\nരണ്ടാം ലോകയുദ്ധത്തിൽ നിഷ്പക്ഷത പാലിച്ചെങ്കിലും 1940-ൽ ഡെൻമാർക്കിനെ ജർമനി ആക്രമിച്ചു കീഴ്പ്പെടുത്തി. 1945 മേയ് മാസത്തിൽ സഖ്യകക്ഷികൾ ജർമനിയുടെ പക്കൽനിന്നും ഡെൻമാർക്കിനെ മോചിപ്പിച്ചു. യുദ്ധം നിമിത്തം സാമ്പത്തിക അടിത്തറ തകർന്ന ഡെൻമാർക്കിന് യു.എസ്. സാമ്പത്തിക സഹായം നൽകി. തുടർന്ന് ഡെൻമാർക്കിന്റെ സാമ്പത്തിക സ്ഥിതി ഭദ്രമായി. 1949-ൽ ഡെൻമാർക് നാറ്റോയിൽ (NATO;North Atlantic Treaty organisation) അംഗമായി. 1960-ൽ യൂറോപ്യൻ ഫ്രീ ട്രേഡ് അസ്സോസിയേഷനിലും (EFTA) അംഗമായിച്ചേർന്നു. 1973-ൽ ഇതിൽനിന്നും പിൻവാങ്ങിയശേഷം യൂറോപ്യൻ ഇക്കണോമിക് കമ്യൂണിറ്റിയിലെ (EEC) അംഗത്വം സ്വീകരിച്ചു. 1978-ഓടെ ഗ്രീൻലൻഡിന് ഡെൻമാർക്ക് സ്വയംഭരണാധികാരം അനുവദിച്ചു. ഇപ്പോൾ (2003) ഭരണഘടനാനുസൃത രാജഭരണ വ്യവസ്ഥിതി പിന്തുടരുന്ന ഒരു രാജ്യമാണ് ഡെൻമാർക്.\n↑ "ആർക്കൈവ് പകർപ്പ്". മൂലതാളിൽ നിന്നും 2009-11-23-ന് ആർക്കൈവ് ചെയ്തത്. ശേഖരിച്ചത് 2009-02-18.\n↑ "ജൂട്ട്‌ലാൻഡ്". മൂലതാളിൽ നിന്നും 2011-07-06-ന് ആർക്കൈവ് ചെയ്തത്. ശേഖരിച്ചത് 2010-12-02.\n↑ "ലിം ഫിയോർഡ്". മൂലതാളിൽ നിന്നും 2011-11-28-ന് ആർക്കൈവ് ചെയ്തത്. ശേഖരിച്ചത് 2010-12-02.\n↑ തൈബോൺ കനാൽ\n↑ ഫിൻ ദ്വീപ്\n↑ ഫാൽസ്റ്റർ ദ്വീപ്\n↑ "ബോൺഹോം ദ്വീപ്". മൂലതാളിൽ നിന്നും 2010-11-28-ന് ആർക്കൈവ് ചെയ്തത്. ശേഖരിച്ചത് 2010-12-02.\n↑ അറെസോ തടാകം[പ്രവർത്തിക്കാത്ത കണ്ണി]\n↑ ഗുഡെൻ നദി\n↑ ഡന്മാർക്കിലെ കാലാവസ്ഥ\n↑ ഡന്മാർക്കിലെ ജനസംഖ്യ\n↑ ബാറ്റിൽ-ആക്സ് ജനത\n↑ ഡേൻസ് ഗോത്രവിഭാഗം\n↑ ഡന്മാർക്കിലെ ഭാഷ\n↑ ഡന്മാർക്കിലെ മതം\n↑ ഡന്മാർക്കിന്റെ വിദ്യാഭ്യാസം\n↑ ഗ്രന്ഥശാലകളും മ്യൂസിയങ്ങളും\n↑ ഹാൻസ് ക്രിസ്ത്യൻ ആൻഡെഴ്സെൻ\n↑ കാൾ എ. നെൽസെൻ\n↑ "കാൾ ഡ്രെയെർ". മൂലതാളിൽ നിന്നും 2010-05-09-ന് ആർക്കൈവ് ചെയ്തത്. ശേഖരിച്ചത് 2010-12-06.\n↑ ഡന്മാർക്കിന്റെ സമ്പത് വ്യവസ്ഥ]\n↑ ട്രാൻസ്പാരൻസി ഇന്റർനാഷണൽ\n↑ കൃഷിയും ഉത്പാദനവും[പ്രവർത്തിക്കാത്ത കണ്ണി]\n↑ താപ ഊർജം\n↑ "ഉത്പാദനം" (PDF). മൂലതാളിൽ (PDF) നിന്നും 2010-07-27-ന് ആർക്കൈവ് ചെയ്തത്. ശേഖരിച്ചത് 2010-12-06.\n↑ ക്രൗൺ (Krone)\n↑ നാഷണൽ ബാങ്ക് ഓഫ് ഡെന്മാർക്ക്[പ്രവർത്തിക്കാത്ത കണ്ണി]\n↑ "അന്താരാഷ്ട്ര വ്യാപാരം" (PDF). മൂലതാളിൽ (PDF) നിന്നും 2011-09-29-ന് ആർക്കൈവ് ചെയ്തത്. ശേഖരിച്ചത് 2010-12-07.\n↑ സ്കാൻഡിനേവിയൻ എയർ ലൈൻ\n↑ ഡെന്മാർക്ക് ഗവണ്മെന്റ്\n↑ സ്കാൻഡിനേവിയൻ കിങ്ഡം\n↑ ഡെന്മാർക്കിന്റെ ചരിത്രം\n↑ നെപ്പോളിയനുമായുണ്ടായ യുദ്ധം\nകാലാവസ്ഥ Archived 2011-04-04 at the Wayback Machine.\nഡന്മാർക്ക് - മതം\nഉന്നത വിദ്യാഭ്യാസം - ഡന്മാർക്ക് Archived 2011-01-22 at the Wayback Machine.\nഡന്മാർക്കിലെ ലൈബ്രററികളും മ്യൂസിയങ്ങളും\nഹാൻസ് ക്രിസ്ത്യൻ ആൻഡെഴ്സെൻ\nഡന്മാർക്കിന്റെ സംദ് വ്യവസ്ഥ\nക്രൗൺ ഡാനിഷ് കറൻസി Archived 2010-12-01 at the Wayback Machine.\nഎക്കണോമിക് ചരിത്രം Archived 2007-12-20 at the Wayback Machine.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെന്മാർക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ഡെന്മാർക്ക്&oldid=3660315" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:09,7സെപ്റ്റംബർ 2021.


Three more Zika virus cases reported in Kerala - മൂന്ന് പേർക്ക് കൂടി സിക്ക വൈറസ്; ഇനി പരിശോധന കേരളത്തിൽ | Indian Express Malayalam\nമൂന്ന് പേർക്ക് കൂടി സിക്ക വൈറസ്; ഇനി പരിശോധന കേരളത്തിൽ\nതിരുവനന്തപുരം, തൃശൂര്, കോഴിക്കോട് മെഡിക്കല് കോളേജുകള്, ആലപ്പുഴ എന്.ഐ.വി. യൂണിറ്റ് എന്നിവിടങ്ങളിലാണ് ആദ്യഘട്ടമായി സിക്ക വൈറസ് പരിശോധന നടത്തുന്നത്\nUpdated: July 11, 2021 4:54:19 pm\nതിരുവനന്തപുരം: സംസ്ഥാനത്ത്3പേര്‍ക്ക് കൂടി സിക്ക വൈറസ് സ്ഥിരീകരിച്ചതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. നേരത്തെ സിക്ക വൈറസ് സ്ഥിരീകരിച്ച തലസ്ഥാനത്തെ സ്വകാര്യ ആശുപത്രിയില് നിന്നും കോയമ്പത്തൂര് ലാബില് അയച്ച സാമ്പിളിലാണ് സിക്ക വൈറസ് സ്ഥിരീകരിച്ചത്.\nഇവരില് രണ്ടുപേര് ആശുപത്രിയില് ചികിത്സ തേടിയ രോഗികളും ഒരാള് ആശുപത്രി ജിവനക്കാരിയുമാണ്. 46 വയസുള്ള പുരുഷനും ഒരു വയസ് 10 മാസം പ്രായമുള്ള കുഞ്ഞിനും 29 വയസുള്ള ആശുപത്രി ജീവനക്കാരിക്കുമാണ് സിക്ക വൈറസ് സ്ഥിരീകരിച്ചത്. ഇതോടെ സംസ്ഥാനത്ത് 18 പേര്‍ക്കാണ് സിക്ക വൈറസ് സ്ഥിരീകരിച്ചതെന്നും മന്ത്രി വ്യക്തമാക്കി. രണ്ടാം ഘട്ടമായി അയച്ച 27 സാമ്പിളുകളില് 26 എണ്ണം നെഗറ്റീവായി. മൂന്നാം ഘട്ടമായി 8 സാമ്പിളുകളാണ് അയച്ചത്. അതിലാണ്3എണ്ണം പോസിറ്റീവാണെന്ന് സ്ഥിരീകരിച്ചത്.\nഅതേസമയം സിക്ക വൈറസ് പരിശോധന നടത്താന് സംസ്ഥാനം സുസജ്ജമാണെന്ന് ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. തിരുവനന്തപുരം, തൃശൂര്, കോഴിക്കോട് മെഡിക്കല് കോളേജുകള്, ആലപ്പുഴ എന്.ഐ.വി. യൂണിറ്റ് എന്നിവിടങ്ങളിലാണ് ആദ്യഘട്ടമായി സിക്ക വൈറസ് പരിശോധന നടത്തുന്നത്. എന്.ഐ.വി. പൂനയില് നിന്നും ഈ ലാബുകളിലേക്ക് സിക്ക വൈറസ് പരിശോധന നടത്താന് കഴിയുന്ന 2100 പി.സി.ആര്. കിറ്റുകള് ലഭിച്ചിട്ടുണ്ട്.\nതിരുവനന്തപുരം 1000, തൃശൂര് 300, കോഴിക്കോട് 300, ആലപ്പുഴ എന്.ഐ.വി. 500 എന്നിങ്ങനെയാണ് ടെസ്റ്റ് കിറ്റുകള് ലഭിച്ചത്. തിരുവനന്തപുരം മെഡിക്കല് കോളേജിന് ഡെങ്കിപ്പനി, ചിക്കന്‍ഗുനിയ, സിക്ക എന്നിവ പരിശോധിക്കാന് കഴിയുന്ന 500 ട്രയോപ്ലക്‌സ് കിറ്റുകളും സിക്ക വൈറസ് മാത്രം പരിശോധിക്കാന് കഴിയുന്ന 500 സിങ്കിള് പ്ലക്‌സ് കിറ്റുകളുമാണ് ലഭിച്ചത്. മറ്റ് മൂന്ന് ലാബുകളില് സിക്ക പരിശോധിക്കാന് കഴിയുന്ന സിങ്കിള് പ്ലക്‌സ് കിറ്റുകളാണ് ലഭിച്ചതെന്നും മന്ത്രി വ്യക്തമാക്കി.\nRead Also: വണ്ടിപ്പെരിയാര് പീഡനക്കേസ്: തെളിവെടുപ്പിനിടെ പ്രതിക്ക് നാട്ടുകാരുടെ മര്‍ദ്ദനം\nWeb Title: Three more zika virus cases reported in kerala\nമാസപ്പിറവി ദൃശ്യമായില്ല; കേരളത്തിൽ ബലിപെരുന്നാൾ 21ന്


'ഈ മൂന്നുപേരും എനിക്ക് സ്പെഷ്യലാണ്'; സൂപ്പര്‍താ...\nSaturday 23 May 2020 03:54:12 PM\nമലയാളത്തിന്റെ പ്രിയ സംഗീത സംവിഷയജം പി പത്മരാജന്റെ 75ാം പിറന്നാൾ ദിനമാണ് ഇന്ന്. ഇന്നും മലയാളി മനസ്സിൽ എഴുത്തുകാരനായും സംവിധായകനായും പത്മരാജന് കുടികൊള്ളുന്നു. എന്നാൽ ഇപ്പോൾ അദ്ദേഹത്തിന്റെ ഈ പിറന്നാൾ ദിനത്തിൽ ഓര്‍മകള് പങ്കുവെച്ച് രംഗത്ത് എത്തിയിരിക്കുകയാണ് നിര്‍മാതാവും നടനുമായ പ്രേം പ്രകാശ്. നടന്മാരായ അശോകനും റഹ്മാനും സോഷ്യൽ മീഡിയയിൽ പങ്കുവച്ച കുറിപ്പിലൂടെ ആശംസ അറിയിച്ച് രംഗത്ത് എത്തുകയും ചെയ്‌തു. പ്രേംപ്രകാശിന്റെ കുറിപ്പ് പത്മരാജനൊപ്പം അശോകന്റെയും റഹ്മാന്റെയും ചിത്രം പങ്കുവെച്ച് കൊണ്ടായിരുന്നു.\n'ഈ മൂന്നുപേരും എനിക്ക് സ്പെഷ്യലാണ്. പത്മരാജന് സംവിധാനം ചെയ്ത ആദ്യ ചിത്രമായ പെരുവഴിയമ്പലം നിര്‍മിക്കാനുള്ള ഭാഗ്യം എനിക്കുണ്ടായി. എനിക്ക് പ്രത്യേക അടുപ്പുമുള്ള നല്ല സുഹൃത്തായിരുന്നു അദ്ദേഹം. അദ്ദേഹം ഇപ്പോള് നമ്മോടൊപ്പമില്ലെങ്കിലും അദ്ദേഹത്തെ ഓര്‍ക്കാത്ത ഒരു ദിവസംപോലും കടന്നുപോകുന്നില്ല. നടന് അശോകന് പെരുവഴിയമ്പലത്തിലൂടെയാണ് സിനിമയിലെത്തിയത്. റഹ്മാനെ പത്മരാജന് സംവിധാനം ചെയ്ത കൂടെവിടെയിലൂടെ സിനിമാ രംഗത്ത് അവതരിപ്പിക്കാനുള്ള ഭാഗ്യവും എനിക്കുണ്ടായി.\nഇനിയാണ് സര്‍പ്രൈസ്. ഈ മൂന്നുപേരുടെയും ജന്മദിനം മെയ് 23നാണ്. എന്തൊരു മഹത്തായ യാദൃശ്ചികത. ഇവരുടെ സിനിമാ യാത്രയില് ചെറിയൊരു പങ്കുവഹിക്കാന് കഴിഞ്ഞതില് ഞാന് അഭിമാനിക്കുന്നു. എന്നെ സംബന്ധിച്ചിടത്തോളം അവര് ഇപ്പോഴും എന്റെ കുടുംബത്തിന്റെ ഭാഗമാണ്. ഈ ദിവസം ഞാന് എന്റെ പ്രിയപ്പെട്ട പപ്പനെ ഓര്‍ക്കുന്നു. എന്റെ രാമച്ചനും (അശോകന്) എന്റെ രസ്ഹീനും (റഹ്മാന്) പിറന്നാളാശംസകള് നേരുന്നു. മുന്നോട്ടുള്ള യാത്രക്കായി ദൈവം നിങ്ങളെ അനുഗ്രഹിക്കട്ടെ. എന്റെ പ്രാര്‍ത്ഥനകള് എല്ലായ്പ്പോഴും നിങ്ങളുടെ ഒപ്പമുണ്ടാകും.' പ്രേം പ്രകാശ് പങ്കുവച്ചു.\nRead more topics: # Actor Prem Prakash talks about superstars\nActor Prem Prakash talks about superstars


നാളത്തെ കേരള ഹർത്താൽ ജനജീവിതത്തെ ബാധിക്കുമോ? ഹർത്താലിനെ കുറിച്ചുള്ള കൂടുതൽ വിവരങ്ങൾ അറിയാം - Kannur Varthakal Online\nനാളത്തെ കേരള ഹർത്താൽ ജനജീവിതത്തെ ബാധിക്കുമോ? ഹർത്താലിനെ കുറിച്ചുള്ള കൂടുതൽ വിവരങ്ങൾ അറിയാം\nഫെബ്രുവരി 23ന് ഞായറാഴ്ച കേരളത്തിൽ ഹര്‍ത്താലിന് ദളിത് സംയുക്ത സമിതി ആഹ്വാനം ചെയ്തിരിക്കുകയാണ്. ദളിത് സംവരണത്തിലെ സുപ്രീംകോടതി വിധിക്ക് എതിരെയാണ് ഹര്‍ത്താല്. അഖിലേന്ത്യ ബന്ദ് നടത്താന് ചന്ദ്രശേഖർ ആസാദ് നേതൃത്വം നൽകുന്ന ഭീം ആർമി തീരുമാനിച്ചിട്ടുണ്ട്. ഇത് കേരളത്തില് ഹർത്താലായി ആചരിക്കുകയാണ് കോട്ടയം ആസ്ഥാനമായ ദലിത് സംയുക്ത സമിതി.\nഎന്തിനാണ് ഫെബ്രുവരി 23ന് ദേശീയ ബന്ദ് സംഘടിപ്പിക്കുന്നത്?\nസര്‍ക്കാര് തൊഴില് മേഖലയിലെ സംവരണവുമായി ബന്ധപ്പെട്ട സുപ്രീം കോടതി വിധിയില് പ്രതിഷേധിച്ചാണ് ഭീം ആർമി അധ്യക്ഷൻ ചന്ദ്രശേഖർ ആസാദ് ഭാരത് ബന്ദിന് ആഹ്വാനം ചെയ്തത്. ഉത്തരവിനെ മറികടക്കുന്നതിന് ഓര്‍ഡിനന്‍സ് ഇറക്കാൻ വേണ്ടി എല്ലാ പട്ടികജാതി-വര്‍ഗ എംപിമാരും എംഎല്‍എമാരും സര്‍ക്കാരിനെ സമ്മര്‍ദ്ദത്തിലാഴ്ത്തണമെന്നും ആസാദ് ആവശ്യപ്പെട്ടു.\nകേരളത്തിൽ ബന്ദ് ദിനം ഹർത്താൽ ആചരിക്കുന്നത് എന്തിനാണ്?\nസംവരണം മൗലികാവകാശം അല്ലെന്ന സുപ്രീം കോടതി വിധിക്കെതിരെയാണ് കേരളത്തിൽ നാളെ ഹർത്താൽ. സ്ഥാനക്കയറ്റത്തിന് സംവരണം ഏർപ്പെടുത്താൻ സർക്കാരിനോട് നിർദേശിക്കാൻ കഴിയില്ലെന്നും സുപ്രീം കോടതി വിധി പ്രസ്താവിച്ചിരുന്നു. പട്ടികജാതി – പട്ടികവര്‍ഗ സംവരണം അട്ടിമറിക്കുന്നതിന് എതിരെയും വിഷയത്തില് പാര്‍ലമെന്‍റില് നിയമ നിര്‍മ്മാണം ആവശ്യപ്പെട്ടു കൊണ്ടും ആണ് സംസ്ഥാനത്ത് ഹർത്താൽ പ്രഖ്യാപിച്ചിരിക്കുന്നത്.\nഏതെല്ലാം സംഘടനകളാണ് ഹർത്താലിൽ പങ്കെടുക്കുന്നത്?\nവിവിധ പട്ടികജാതി , പട്ടിക വര്‍ഗ സംഘടനകളുടെ നേതൃത്വത്തിലാണ് ഹർത്താലിന് ആഹ്വാനം. കേരള ചേരമര് സംഘം, എകെസിഎച്ച്‌എം, എന്‍ഡിഎല്‍എഫ്, ഭീം ആര്‍മി, കേരള ചേരമര് ഹിന്ദു അസോസിയേഷന്, കെഡിപി, കെപിഎംഎസ്, ആദി ജനസഭ ജനറല്, ജനാധിപത്യ രാഷ്ട്രീയപ്രസ്ഥാനം തുടങ്ങിയ സംഘടനകളാണ് കഴിഞ്ഞദിവസം ചേർന്ന സംയുക്ത യോഗത്തിൽ പങ്കെടുത്തത്.\nഹർത്താലിൽ നിന്ന് ഒഴിവാക്കിയിട്ടുള്ളത് ഏതെല്ലാം മേഖലകളെയാണ്?\nപാൽ, പത്രം, ആശുപത്രി, ആംബുലൻസ്, എയർപോർട്ട്, അവശ്യസേവനങ്ങൾ തുടങ്ങിയവയെ ഹർത്താലിൽ നിന്ന് ഒഴിവാക്കിയിട്ടുണ്ടെന്ന് ദളിത് സംയുക്ത സമിതി ചെയർമാൻ എകെ സജീവ് പ്രതികരിച്ചു. ബസ് ഉടമകളോടും വ്യാപാരി സംഘടനകളോടും ഹർത്താലുമായി സഹകരിക്കണമെന്ന് സമരസമിതി ആവശ്യപ്പെട്ടിട്ടുണ്ടെന്നും എല്ലാ നഗരങ്ങളിലും നാളെ രാവിലെ 11 മണിക്ക് സമരസമിതി പ്രകടനം നടത്തുമെന്നും സംഘാടകർ അറിയിച്ചു.\nഹർത്താലിന് ഏതെങ്കിലും സംഘടനകൾ പിന്തുണ പ്രഖ്യാപിച്ചിട്ടുണ്ടോ?\nഎസ്ഡിപിഐയും വെൽഫയർ പാർട്ടിയും ഹർത്താലിന് പിന്തുണ പ്രഖ്യാപിച്ചതായി അവരുടെ ഫേസ്ബുക്ക് പോസ്റ്റിൽ നിന്ന് അറിയാൻ കഴിഞ്ഞിട്ടുണ്ടെന്നും നിലവിൽ 26 സംഘടനകൾ സംയുക്തമായാണ് ഹർത്താലിന് ആഹ്വാനം ചെയ്തിരിക്കുന്നതെന്നും സമരസമിതി വ്യക്തമാക്കി.\nPrevious കെ.എസ്.യു മട്ടന്നൂർ ബ്ലോക്ക്‌കമ്മിറ്റിയുടെ നേതൃത്വത്തിൽ പാളാടിലെ പ്രിയദർശിനിക്ലബ്ബിലെ കുട്ടികൾക്ക് ജഴ്‌സി വിതരണം ചെയ്തു\nNext ഭീം ആർമിയുടെ ഭാരത് ബന്ദ് തുടങ്ങി; ഹർത്താൽ സംസ്ഥാനത്ത് ജനജീവിതത്തെ ബാധിച്ചില്ല


മ്യൂച്വൽ ഫണ്ട് വാക്കുകൾ : Deepika.com Business News\nമ്യൂച്വൽ ഫണ്ടിനെക്കുറിച്ച് മനസിലാക്കാൻ അവയിൽ ഉപയോഗിക്കുന്ന ആശയങ്ങളും വാക്കുകളും അറിഞ്ഞിരിക്കുന്നത് ഏറ്റവും ആവശ്യമാണ്. അവശ്യം അറിഞ്ഞിരിക്കേണ്ട ഇത്തരം വാക്കുകളാണ് ചുവടെ നൽകുന്നത്.\n1. നെറ്റ് അസറ്റ് വാല്യു (എൻഎവി): ഏതെങ്കിലും മ്യൂച്വൽ ഫണ്ട് പദ്ധതിയിൽ ഉൾപ്പെട്ടിരിക്കുന്ന ആസ്തിയുടെ അറ്റ വിപണി മൂല്യത്തെയാണ് എൻഎവി എന്നതുകൊണ്ടു വിവക്ഷിക്കുന്നത്. ആസ്തിയുടെ മൂല്യത്തിൽ വരുന്ന മാറ്റമനുസരിച്ച് എൻഎവിയിലും മാറ്റം വരുന്നു. മ്യൂച്വൽ ഫണ്ടുകളിൽ എൻഎവി എല്ലാ ദിവസവും നിശ്ചയിക്കുന്നു.\nഒരു യൂണിറ്റിന്‍റെ എൻഎവി= ഫണ്ടിന്‍റെ ആസ്തി- ഫണ്ടിന്‍റെ ബാധ്യത/ യൂണിറ്റുകളുടെ എണ്ണം\nഉദാഹരണത്തിന് ഒരു ഫണ്ടിന്‍റെ ആസ്തിയുടെ മൂല്യം 125 ലക്ഷം രൂപയാണെന്നു കരുതുക. ഫണ്ട് പത്തു രൂപയുടെ 10 ലക്ഷം യൂണിറ്റാണ് പുറത്തു നൽകിയിരിക്കുന്നത്. അപ്പോൾ ഒരു യൂണിറ്റിന്‍റെ എൻഎവിഎന്നത് 12.5 രൂപയാണ് ( 125 ലക്ഷം രൂപയെ യൂണിറ്റുകളുടെ എണ്ണമായ 10 ലക്ഷം കൊണ്ടു ഹരിക്കുന്പോൾ കിട്ടുന്നതാണ് എൻഎവി).\n2. അക്കൗണ്ട് സ്റ്റേറ്റ്മെന്‍റ്: നിക്ഷേപകന്‍റെ ഉടമസ്ഥതയിലുള്ള യൂണിറ്റുകൾ സൂചിപ്പിക്കുന്ന സ്റ്റേറ്റ്മെന്‍റാണിത്. ബാങ്ക് അക്കൗണ്ട് സ്റ്റേറ്റ്മെന്‍റ് പോലെയെന്നു പറയാം.\n3. പർച്ചേസ് പ്രൈസ്: ഓഫർ പ്രൈസ് എന്നും അറിയപ്പെടുന്നു. ഏതെങ്കിലും മ്യൂച്വൽ ഫണ്ട് പദ്ധതിയുടെ യൂണിറ്റുകൾ വാങ്ങുന്നതിന് നിക്ഷേപകൻ നൽകുന്ന തുക.\n4. റീപർച്ചേസ് പ്രൈസ്: ക്ലോസ്ഡ് എൻഡഡ് പദ്ധതിയുടെ യൂണിറ്റുകൾ മ്യൂച്വൽ ഫണ്ടുകൾ തിരികെ വാങ്ങുന്പോൾ നിക്ഷേപകനു ലഭിക്കുന്ന വില.\n5. റിഡംപ്ഷൻ പ്രൈസ്: ഓപ്പണ് എൻഡഡ് പദ്ധതിയിലെ മ്യൂച്വൽ ഫണ്ട് യൂണിറ്റുകൾ തിരികെ വാങ്ങുന്പോൾ നിക്ഷേപകനു ലഭിക്കുന്ന വില. എൻഎവിയുമായി ബന്ധപ്പെടുത്തിയായിരിക്കും ഈ വില നൽകുന്നത്. എൻഎവിയേക്കാൾ സാധാരണ കുറവായിരിക്കും റിഡംപ്ഷൻ പ്രൈസ്.\n6. വാർഷിക റിട്ടേണ്: ഒരു വർഷക്കാലയളവിൽ നെറ്റ് അസറ്റ് വാല്യുവിലുണ്ടാകുന്ന വ്യത്യാസം.\n7. കോന്പൗഡ് ആന്വൽ ഗ്രോത്ത് റേറ്റ്\n( സിഎജിആർ): നിശ്ചിത കാലയളവിലെ റിട്ടേണിനെ ( ഒരു വർഷത്തിൽ കൂടുതലോ കുറവോ ആകാം) വാർഷികാടിസ്ഥാനത്തിലാക്കി നിശ്ചിയിക്കുന്നത്. നിക്ഷേപം എല്ലായ്പ്പോഴും ഒരേ നിരക്കിലല്ല വളരുന്നത്.\nഉദാഹരണത്തിന്, 5000 രൂപയുടെ നിക്ഷേപം ഏഴു വർഷംകൊണ്ട് 9000 രൂപയായി വളർന്നുവെന്നു കരുതുക. അതായത് 5000 രൂപ 80 ശതമാനം വളർച്ച നേടി. എന്നാൽ വാർഷികാടിസ്ഥാനത്തിലുള്ള വളർച്ച 8.75 ശതമാനമേയുള്ളു.\n8. ഫണ്ട് മാനേജ്മെന്‍റ് കോസ്റ്റ്: അസറ്റ് മാനേജ്മെന്‍റ് കന്പനികൾ ഫണ്ട് മാനേജ് ചെയ്യുന്നതിനായി ഈടാക്കുന്ന ചാർജ്.്\n9. എക്സിറ്റ് ലോഡ്: നിക്ഷേപം നിക്ഷേപകർ വിറ്റൊഴിയുന്പോൾ ഈടാക്കുന്ന ചാർജ്. ചില പദ്ധതികളിൽ നിശ്ചിത കാലാവധിക്കുശേഷം നിക്ഷേപം പിൻവലിച്ചാൽ എക്സിറ്റ് ലോഡ് ഇല്ല.\n10. ലോക്ക് ഇൻ പീരിയഡ്: നിക്ഷേപം നടത്തിയശേഷം ഇത്ര കാലയളവിനു ശേഷമേ യൂണിറ്റ് വിൽക്കാൻ കഴിയുകയുള്ളു. ഈ കാലയളവാണ് ലോക്ക് ഇൻ പീരിയഡ്.\n11. എൻഎഫ്ഒ: ന്യൂ ഫണ്ട് ഓഫർ എന്നതിന്‍റെ ചുരുക്കപ്പേര്. അസറ്റ് മാനേജ്മെന്‍റ് കന്പനികൾ പുതിയതായി നിക്ഷേപകർക്കു മുന്നിൽ നിക്ഷേപത്തിനായി അവതരിപ്പിക്കുന്ന ഫണ്ടുകളാണ് എൻഎഫ്ഒ.\n12. സിസ്റ്റമാറ്റിക് ഇൻവെസ്റ്റ്മെന്‍റ് പ്ലാൻ: റെക്കറിംഗ് ഡെപ്പോസിറ്റിന്‍റെ ആശയമാണ് ഇതിന്‍റെ പിന്നിലുള്ളത്. നിശ്ചിതകാലയളവുകളിൽ നിശ്ചിത തുക നിക്ഷേപം നടത്തുന്ന രീതിയാണ്. ഉദാഹരണത്തിന് എല്ലാ മാസവും ഒന്നാം തീയതി 1000 രൂപ വീതം നിക്ഷേപം നടത്തുന്നു.\n13. സിസ്റ്റമാറ്റിക് വിത്ത്ഡ്രോവൽ പ്ലാൻ ( എസ്ഡബ്ള്യുപി): എസ്ഐപിയുടെ നേർ വിപരീതമാണിത്. നിശ്ചിത കാലയളവുകളിൽ നിശ്ചിത മ്യൂച്വൽ ഫണ്ട് യൂണിറ്റുകൾ ക്രമമായി പണമാക്കി മാറ്റുന്ന സംവിധാനമാണിത്.\n14. സിസ്റ്റമാറ്റിക് ട്രാൻസ്ഫർ പ്ലാൻ (എസ്ടിപി): ഒരു പ്രത്യേക പദ്ധതിയിൽനിന്നു നിശ്ചിത കാലയളവുകളിൽ നേരത്തെ നിശ്ചയിച്ചിട്ടുള്ള തുക മറ്റൊരു പദ്ധതിയിലേക്കു മാറ്റുന്നത്.\n15 റുപ്പീ കോസ്റ്റ് ആവറേജിംഗ്: എസ്ഐപി നിക്ഷേപത്തിൽ സ്വാഭാവികമായുണ്ടാകുന്ന ഫലമാണിത്. വിപണിയിലെ ഉയർച്ചയുടേയും താഴ്ചയുടേയും പ്രത്യാഘാതത്തെ ദീർഘകാലത്തിൽ ആവറേജിംഗിലൂടെ ഇല്ലാതാക്കുന്നു. ദീർഘകാലത്തിൽ നിക്ഷേപകർക്ക് മാക്സിമം റിട്ടേണ് ലഭിക്കുവാൻ സഹായിക്കുന്നു.\n16. യീൽഡ്: പന്ത്രണ്ടു മാസക്കാലത്ത് ഒരു നിക്ഷേപത്തിൽനിന്നു ലഭിക്കുന്ന വരുമാനത്തെ പൊതുവേ യീൽഡ് എന്നു പറയുന്നു.\n17. അസറ്റ്: വ്യാപാരം ചെയ്യാൻ സാധിക്കുന്ന മൂല്യമുള്ള വസ്തുക്കളെയാണ് പൊതുവേ ആസ്തിയെന്നു പറയുന്നത്. ഉദാഹരണത്തിന് ഓഹരി, ബോണ്ട്, ബാങ്ക് ഡെപ്പോസിറ്റ്, ഭൂമി, സ്വർണാഭരണം തുടങ്ങിയവയെല്ലാം ആസ്തികളാണ്. വ്യക്തികളും സ്ഥാപനങ്ങളും ഈ ആസ്തികൾ വാങ്ങി സൂക്ഷിക്കുന്നു. ആവശ്യം വരുന്പോൾ വിൽക്കുന്നു.\n18. അസറ്റ് അലോക്കേഷൻ: ഓഹരി, ബോണ്ട്, മറ്റ് ഹൃസ്വകാല നിക്ഷേപം, സ്വർണം തുടങ്ങിയ വിവിധ ആസ്തികളിൽ കൈവശമുള്ള പണം നിക്ഷേപിച്ചു വിഭിജിച്ചു നൽകുന്നതിനെ അസറ്റ് അലോക്കേഷൻ എന്നു പറയുന്നു. ധനകാര്യ ആസൂത്രണ രംഗത്തു പ്രവർത്തിക്കുന്നവർ കൂടെക്കൂടെ പറയുന്ന ഒരു വാക്കാണ് അസറ്റ് അലോക്കേഷൻ.\n19. അസറ്റ് മാനേജ്മെന്‍റ് കന്പനി: എഎംസി എന്ന ചുരുക്കപ്പേരിലറിയപ്പെടുന്നു. മ്യൂച്വൽ ഫണ്ടുകളുടെ ഇൻവെസ്റ്റ്മെന്‍റ് മാനേജരാണ് അസറ്റ് മാനേജ്മെന്‍റ് കന്പനി. മ്യൂച്വൽ ഫണ്ട് പദ്ധതിയുടെ നിക്ഷേപ ലക്ഷ്യങ്ങൾക്കനുസൃതമായി നിക്ഷേപ തീരുമാനങ്ങൾ എടുക്കുന്നത് എഎംസിയാണ്.\n20. പവർ ഓഫ് കോന്പൗണ്ടിംഗ് : ഈയത്തെ സ്വർണമാക്കി മാറ്റുവാനുള്ള അത്ഭുതകല്ല് എന്നാണ് കോന്പൗണ്ടിംഗിനെ ബഞ്ചമിൻ ഫ്രാങ്ക്ളിൻ വിശേഷിപ്പിച്ചത്. തുടക്കത്തിലെ നിക്ഷേപത്തോട് അതിന്‍റെ പലിശ കൂട്ടിച്ചേർക്കുകയും അതിനും പലിശലഭിക്കുകയും ചെയ്യുന്നു. ഈ പ്രക്രിയതുടർന്നുകൊണ്ടിരിക്കുകയും ചെയ്യുന്നു. ദീർഘകാലത്തിൽ നിക്ഷേപത്തുക പതിന്മടങ്ങായി വളരുന്നു. ഇതൊരു ദീർഘകാല നിക്ഷേപ തന്ത്രമാണ്.\nമ്യൂച്വൽ ഫണ്ട് യൂണിറ്റുകളിലും ദീർഘകാലത്തിൽ ഇതാണു സംഭവിക്കുന്നത്. യൂണിറ്റുകളിൽനിന്നു ലഭിക്കുന്ന വരുമാനം അവിടത്തന്നെ പുനർനിക്ഷേപം നടത്തിപ്പോകുന്നു. ഇതുവഴി ദീർഘകാലത്തിൽ യൂണിറ്റുകൾ മികച്ച വളർച്ച നേടുന്നു.


നെഞ്ചെരിച്ചിലും പുളിച്ചു തികട്ടലും ഒരു നിസാര രോഗമല്ല – Meddling Media\nനെഞ്ചെരിച്ചിലും പുളിച്ചു തികട്ടലും ഒരു നിസാര രോഗമല്ല\nഅന്നനാളവും ആമാശയവും ചേരുന്നിടത്ത് ഒരു മാംസ പേശിയുണ്ട്. സ്പിങ്റ്റര് എന്നാണ് ഈ മാംസ പേശിയെ മെഡിക്കല് സയന്‍സില് പറയുന്നത്. സാധാരണ ഭക്ഷണം കഴിച്ചു കഴിഞ്ഞാല് സ്പിങ്റ്റര് മുറുകിയിരിക്കും. ആമാശയത്തില് ദഹനം നടക്കുമ്പോള് ഉണ്ടാകുന്ന അസിഡിക് സ്വഭാവമുള്ളവ അന്നനാളത്തിലേക്ക് വരാതിരിക്കാനാണ് സ്ഫിങ്റ്റര് മുറുകിയിരിക്കുന്നത്.\nനെഞ്ചെരിച്ചിലും പുളിച്ചു തികട്ടലും പലരിലും സര്‍വ സാധാരണമാണ്. വലിയൊരു അസുഖമായി ആരും ഇതിനെ കാണാറുമില്ല. എന്നാല് മേല്‍പ്പറഞ്ഞ ഈ അവസ്ഥ അര്‍ബുദത്തിലേക്ക് നയിച്ചേക്കുമെന്നാണ് ഡോക്റ്റര്‍മാര് പറയുന്നത്.\nവായ, അന്നനാളം, ആമാശയം, ചെറുകുടല്, വന്‍കുടല്, എന്നിവയടങ്ങിയതാണ് നമ്മുടെ ദഹന വ്യവസ്ഥ. ഇതില് ആമാശയത്തില് മാത്രമാണ് അമ്‌ളഗുണമുള്ള (അസിഡിക്) ദഹന രസമുള്ളത്. ബാക്കിയെല്ലാ അവയവങ്ങളിലും ക്ഷാരഗുണമുള്ള അഥവാ ആല്‍ക്കലൈന് സ്വഭാവമുള്ള ദഹന രസമാണുള്ളത്.\nഅന്നനാളവും ആമാശയവും ചേരുന്നിടത്ത് ഒരു മാംസ പേശിയുണ്ട്. സ്പിങ്റ്റര് എന്നാണ് ഈ മാംസ പേശിയെ മെഡിക്കല് സയന്‍സില് പറയുന്നത്. സാധാരണ ഭക്ഷണം കഴിച്ചു കഴിഞ്ഞാല് സ്പിങ്റ്റര് മുറുകിയിരിക്കും. ആമാശയത്തില് ദഹനം നടക്കുമ്പോള് ഉണ്ടാകുന്ന അസിഡിക് സ്വഭാവമുള്ളവ അന്നനാളത്തിലേക്ക് വരാതിരിക്കാനാണ് സ്ഫിങ്റ്റര് മുറുകിയിരിക്കുന്നത്. ചിലരില് ഇത് അയഞ്ഞിരിക്കും. ഇതോടെ ഈ അസിഡിക് വസ്തുക്കള് അന്നനാളത്തിലേക്ക് കയറും. എന്നാല് അന്നനാളത്തിലെ കോശങ്ങള്‍ക്ക് ഈ അസിഡിനെ ചെറുക്കാന് കഴിയില്ല. കാലക്രമേണ അന്നനാളത്തിലെ കോശങ്ങളുടെ രൂപം മാറുകയും അര്‍ബുദമാകുകയും ചെയ്യും. അതുകൊണ്ട് നെഞ്ചെരിച്ചിലും പുളിച്ചു തികട്ടലുമുള്ളവര് ആറു മാസത്തിലൊരിക്കലെങ്കിലും എന്‍ഡോ സ്‌കോപ്പി ചെയ്യുന്നത് നല്ലതാണ്. അവിടെ വ്രണങ്ങളോ കുരുക്കളോ ഉണ്ടെങ്കില് തുടക്കത്തിലേ ചികിത്സിച്ചില്ലെങ്കില് ക്യാന്‍സറിലേക്ക് മാറും.\nരോഗപ്രതിരോധ ശക്തി കൂടിയാലും പ്രശ്‌നം\nകരിപ്പൂര് എയര്‍പോര്‍ട്ട് സ്വകാര്യവത്കരിക്കും


മൂന്നുലക്ഷം സ്വയംസേവകരുടെ സാംഘിക്ക് ഇന്ന് :: Janmabhumi Daily\nമൂന്നുലക്ഷം സ്വയംസേവകരുടെ സാംഘിക്ക് ഇന്ന്\nSunday 25 February 2018 9:57 am IST\nഉച്ചയ്ക്ക് 12.30 നടക്കുന്ന പരിപാടിയുടെ തത്സമയ സംപ്രേക്ഷണം ഫേസ് ബുക് ലൈവില് കാണാം\nന്യൂദല്‍ഹി: ഒന്നാം സ്വാതന്ത്ര്യസമരത്തിന് തുടക്കം കുറിച്ച അഭിമാന ഭൂമിയായ ഉത്തർപ്രദേശിലെ മീററ്റില് ആര്‍എസ്എസിന്റെ ചരിത്രത്തിലെ ഏറ്റവും വലിയ ഗണവേഷ സാംഘിക്ക് ഇന്ന് നടക്കും. മൂന്ന് ലക്ഷത്തിലധികം സ്വയംസേവകര് അണിനിരക്കുന്ന രാഷ്ട്രോദയ സമ്മേളനത്തില് സര്‍സംഘചാലക് ഡോ. മോഹന് ഭാഗവത് സംസാരിക്കും. സ്വാമി അവധേശാനന്ദ ഗിരി, ഉത്തര്‍പ്രദേശ്, ഉത്തരാഖണ്ഡ്, ഹരിയാന മുഖ്യമന്ത്രിമാര്, കേന്ദ്രമന്ത്രിമാര് എന്നിവരും മീററ്റ് പ്രാന്ത സാംഘിക്കിന്റെ ഭാഗമാകും.\nയുപി ഹൗസിംഗ് ഡവലപ്‌മെന്റ് ബോര്‍ഡിന്റെ കീഴിലുള്ള 650 ഏക്കര് പ്രദേശത്താണ് സാംഘിക്കിന് വേണ്ട ക്രമീകരണങ്ങള് ചെയ്യുന്നത്. മീററ്റ് പ്രാന്തത്തിലെ 14 റവന്യൂ ജില്ലകളില് നിന്നായി അയ്യായിരം ബസ്സുകളാണ് സ്വയംസേവകരുമായി മീററ്റ് നഗരത്തിലേക്ക് എത്തുന്നത്. 600 ഏക്കര് വരുന്ന പാര്‍ക്കിംഗ് സ്ഥലവും ഇതിനായി ക്രമീകരിച്ചിട്ടുണ്ട്.\nമീററ്റിലെ 10,580 ഗ്രാമങ്ങളില് നിന്നുള്ള പ്രവര്‍ത്തകരാണ് ഒരു ദിവസം നീളുന്ന രാഷ്ട്രോദയ സമ്മേളനത്തിലെത്തുന്നതെന്ന് മീററ്റ് പ്രാന്ത പ്രചാര് പ്രമുഖ് അജയ് മിത്തല് പറഞ്ഞു. രാഷ്ട്രസ്വാഭിമാനത്തിന്റെ വീണ്ടെടുക്കലാണ് രാഷ്ട്രോദയ സമ്മേളനമെന്ന് മീററ്റ് പ്രാന്ത സംഘചാലക് സൂര്യപ്രകാശ് ടോങ്ക് പറഞ്ഞു. സ്റ്റേജ് മുതല് അവസാന സ്വയംസേവകന് നില്‍ക്കുന്നിടം വരെയുള്ള രണ്ടര കിലോമീറ്റര് നീളം സര്‍സംഘചാലക് വാഹനത്തില് സാംഘിക് നിരീക്ഷിക്കും.\nമീററ്റ് നഗരത്തിലും സമീപത്തുമുള്ള മൂന്നുലക്ഷം വീടുകളില് നിന്നാണ് സാംഘിക്കില് പങ്കെടുക്കുന്ന സ്വയംസേവകര്‍ക്കുള്ള ഭക്ഷണം എത്തുന്നത്. ജാതി, മത വര്‍ണ്ണ, വര്‍ഗ്ഗ വത്യാസമില്ലാതെ മീററ്റിലെ ജനങ്ങളുടെ വലിയ പിന്തുണയോടെയാണ് ആര്‍എസ്എസ് പരിപാടി. ഒരു വീട്ടില് നിന്ന് ചപ്പാത്തിയും പൂരിയും അടങ്ങുന്ന രണ്ട് ഭക്ഷണ പൊതികളാണ് സംഭരിക്കുന്നത്.\nപരിപാടിയുടെ തത്സമയ സംപ്രേക്ഷണം ഫേസ് ബുക് ലൈവില് കാണാം:\nമൂന്നുലക്ഷം ഹെക്ടറിലേക്ക് നെല്‍കൃഷി വ്യാപിപ്പിക്കും\nമൂന്നുലക്ഷം പേരുടെ ദേശീയഗാനാലാപനം\nമകരവിളക്ക്: പത്തുലക്ഷത്തിലധികം അരവണയും മൂന്നുലക്ഷം അപ്പവും ലഭ്യം\nആത്മഹത്യ ചെയ്ത കുട്ടിയുടെ കുടുംബത്തിന് മൂന്നുലക്ഷം രൂപ നല്‍കാന് ഉത്തരവ്


അവര് ഞങ്ങളുടെ കുഞ്ഞുങ്ങളെ ബ്രെഡ് മെഷീനിൽ ഇട്ട്, കുഴച്ചുകൊന്നുകളഞ്ഞു | Lifeday: Catholic Online News Malayalam\nHome News അവര് ഞങ്ങളുടെ കുഞ്ഞുങ്ങളെ ബ്രെഡ് മെഷീനിൽ ഇട്ട്, കുഴച്ചുകൊന്നുകളഞ്ഞു\nഅവര് ഞങ്ങളുടെ കുഞ്ഞുങ്ങളെ ബ്രെഡ് മെഷീനിൽ ഇട്ട്, കുഴച്ചുകൊന്നുകളഞ്ഞു\nഐഎസ് ഭീകരതയുടെ മറ്റൊരു ക്രൂരത കൂടി പുറംലോകത്തെത്തിയിരിക്കുന്നു. ബേക്കറി പലഹാരങ്ങൾ ഉണ്ടാക്കുന്ന മെഷീനിൽ, തീവ്രവാദികൾ കുഞ്ഞുങ്ങളെ കുഴച്ചുകൊന്നുകളഞ്ഞിരുന്നു എന്നതാണ് ആ വാര്‍ത്ത.\nതീവ്രവാദികളാൽ തന്റെ മകനെ നഷ്ടപ്പെട്ട ഒരമ്മയാണ് – ആലീസ് അസാഫ് – Roads to Success എന്ന ഓര്‍ഗനൈസേഷനോട് ഇക്കാര്യങ്ങള് വെളിപ്പെടുത്തിയത്. ജോർജ്ജ് എന്ന തന്റെ മകന് പേര് മാറ്റാന് തയ്യാറാകതതിനാല് കൊല്ലപ്പെട്ട കാര്യവും അവര് പറഞ്ഞു.\nരണ്ടു വർഷം മുമ്പ് ഐഎസ് ഗ്രൂപ്പ് ആലീസിനെയും കുടുംബത്തെയും നോട്ടമിട്ടിരുന്നു. മകന്റെ ക്രൈസ്തവ പേര് മാറ്റാൻ ഐസ് തീവ്രവാദിക ൾ ഭീഷണിപ്പെടുത്തിയെങ്കിലും അവൻ അതിന് ത യ്യാറായില്ല. തുടര്‍ന്ന് മകനെ അവർ വെടിവെച്ചു കൊല്ലുകയാണുണ്ടായത്. ഐഎസ് ക്രൂരത നടത്തുന്ന സമയത്ത് ആലീസും മകനും അഭയം തേടി അടുത്തുള്ള മുസ്ലീം ഭവനത്തിലെത്തിയിരുന്നു. പക്ഷെ അവർ സഹായിച്ചില്ല.\n“പിന്നീട് ആറു പുരുഷന്മാരെ ഓവനിൽ വച്ച് ചുട്ടുകൊന്ന വാർത്ത ഞങ്ങൾ കേട്ടു,” ആലീസ് പറഞ്ഞു. “അതിന് ശേഷമാണ് 250 കുഞ്ഞുങ്ങളെ അവർ ബ്രെഡ് മെഷീനിൽ ഇട്ട് മാവ് കുഴക്കുന്നത് പോലെ കുഴച്ചു കൊന്നത്,” ആലീസിന്റെ വാക്കുകളിൽ നിന്നും ഞെട്ടൽ മാറുന്നില്ല. “പട്ടാളക്കാര് അടുത്ത് വരുന്നതിനു അനുസരിച്ച് ഭീകരര് കുട്ടികളെ ബാല്‍ക്കെണിയില് നിന്ന് നിലത്തേക്ക് വലിച്ച് എറിഞ്ഞിരുന്നു.” സിറിയയിലെ ക്രിസ്ത്യാനികളെ ഐഎസ് തീവ്രവാദിക ൾ കൊന്നൊടുക്കിയ രീതി ആലീസ് വിവരിച്ചു.\nതന്റെ മകൻ അവസാനം പറഞ്ഞ വാക്കുകൾ ഇപ്രകാരമെന്ന് ആലീസ് വെളിപ്പെടുത്തുന്നു: “എന്നെ മറച്ചുവയ്ക്കാൻ ഞാൻ ആഗ്രഹിക്കുന്നില്ല. മനുഷ്യരുടെ മുന്നിൽ തന്നെ ഏറ്റുപറയുന്നവനെ സ്വർഗ്ഗത്തിൽ തന്റെ പിതാവിന്റെ മുന്നിൽ താനുo ഏറ്റുപറയുമെന്ന ക്രിസ്തു വചനമാണ് എന്റെ ശക്തി.” തുടര്‍ന്ന് മകനെ അവര് വീടിന്റെ പുറകേയ്ക്ക് കൊണ്ട് പോകുകയും വെടിവച്ച് കൊല്ലുകയും ചെയ്തു. “എന്റെ മകന്റെ പേര് ജോര്‍ജ് എന്നായത് കൊണ്ടാണ് അവന് കൊല്ലപ്പെട്ടത്.” അവനെ എവിടെ സംസ്ക്കരിച്ചു എന്ന് പോലും ആലീസിന് ഇപ്പോഴുംഅറിയില്ല.\nപശ്ചിമേഷ്യയിൽ സൈനികർ അനവധി നഗരങ്ങൾ തിരിച്ചെടുത്തെങ്കിലും ഇപ്പോഴും അക്രമം നടന്നു കൊണ്ടിരിക്കുകയാണ്.


ടേബിള് ടെന്നീസ് ടീം റാങ്കിംഗില് ഇന്ത്യയ്ക്ക് നേട്ടം - Fanport - Sports News Malayalam\nFriday, Jul 3, 2020 07:09 PM\nHome Others Table Tennis ടേബിള് ടെന്നീസ് ടീം റാങ്കിംഗില് ഇന്ത്യയ്ക്ക് നേട്ടം\nഏറ്റവും പുതിയ ഐടിടിഎഫ് ലോക ടീം റാങ്കിംഗില് ഇന്ത്യയ്ക്ക് നേട്ടം. പുരുഷ വിഭാഗം ടീം റാങ്കിംഗില് ഇന്ത്യ ഒരു സ്ഥാനം മെച്ചപ്പെടുത്തി എട്ടാം റാങ്കിലാണ് ഇപ്പോളുള്ളത്. 280 പോയിന്റുമായി ഇന്ത്യയും ഓസ്ട്രിയയും ഒപ്പത്തിനൊപ്പമാണ് നില്‍ക്കുന്നത്.\nഒന്നാം സ്ഥാനം 296 പോയിന്റുമായി ചൈനയും രണ്ടാം സ്ഥാനം 294 പോയിന്റ് നേടി ജപ്പാനുമാണ് സ്വന്തമാക്കിയിട്ടുള്ളത്. ജര്‍മ്മനിയാണ് മൂന്നാം സ്ഥാനത്തുള്ളത്. ടീമിന് 292 പോയിന്റാണുള്ളത്.\nകൊറിയ റിപ്പബ്ലിക്(290), ചൈനീസ് തായ്പേയ് (288), സ്വീഡന്(286), ബ്രസീല്(284) എന്നിവര് നാല് മുതല് ഏഴ് വരെയുള്ള സ്ഥാനങ്ങളിലാണുള്ളത്.\nഓസ്ട്രിയ ഒമ്പതാം സ്ഥാനത്തും ഫ്രാന്‍സ് പത്താം സ്ഥാനത്തും നിലകൊള്ളുന്നു.\nPrevious articleഏഴായിരം ടെസ്റ്റ് റണ്‍സ് തികച്ച് റോസ് ടെയിലര്, നേട്ടം സ്വന്തമാക്കുന്ന രണ്ടാമത്തെ കീവീസ് താരം\nNext articleദക്ഷിണേഷ്യൻ ഗെയിംസ്, ഇന്ത്യൻ വനിതകൾക്ക് തകർപ്പൻ വിജയം


കെവിന് വധം: 14 പ്രതികള്; നീനുവിന്‍റെ അച്ഛനേയും പ്രതിചേര്‍ത്തു\n29 May, 2018 11:45:07 AM\nകസ്റ്റഡിയിലായ മൂന്നു പേരെ ഏറ്റുമാനൂരില് ചോദ്യം ചെയ്തു വരുന്നു\nകോട്ടയം: കെവിന്‍റെ ദുരഭിമാന കൊലയില് ഭാര്യ നീനുവിന്‍റെ പിതാവ് ചാക്കോയെയും പോലീസ് പ്രതിചേര്‍ത്തു. കേസില് ആകെ 14 പ്രതികളാണുള്ളത്. മൂന്നു പേര് കസ്റ്റഡിയിലായി. ഇവരുടെ അറസ്റ്റു രേഖപ്പെടുത്തി. ഇവരെ മൂന്നു പേരെ ഏറ്റുമാനൂര് പോലീസ് സ്റ്റേഷനിൽ ചോദ്യം ചെയ്തു വരികയാണ്. ഇന്നു തന്നെ കോടതിയിൽ ഹാജരാക്കും.\nഅതേസമയം, ഗുരുതര വീഴ്ച വരുത്തിയ എസ്.ഐ ഷിബുകുമാറിനെ സംരക്ഷിക്കുന്ന രീതിയിലാണ് ഐ.ജിയുടെ പ്രതികരണം. എസ്.ഐയുടെ ഭാഗത്തുനിന്ന് അച്ചടക്ക ലംഘനമുണ്ടായി. എന്നാല് എസ്.ഐയ്‌ക്കെതിരെ ക്രിമിനല് കുറ്റം ചുമത്താന് തെളിവില്ലെന്നും ഐ.ജി മാധ്യമങ്ങളോട് പറഞ്ഞു.\nനീനുവിന്റെ മാതാപിതാക്കള് ഒളിവിലാണ്. ഇവരെ പിടികൂടാന് പ്രത്യേക സംഘത്തെ അയച്ചിട്ടുണ്ട്. ചാക്കോയ്ക്ക് കൊലപാതകത്തിന്റെ ഗൂഢാലോചനയെ കുറിച്ച് അറിയാമെന്നും എന്നാല് അമ്മ രഹ്നയ്ക്ക് ഇതില് പങ്കില്ലെന്നുമാണ് പോലീസിന്റെ നിഗമനം.


Maniyanpilla Raju Revealed Scene That Troubled Him The Most From Mammootty's Harikrishnans - Malayalam Filmibeat\n| Updated: Wednesday, January 6, 2021, 14:51 [IST]\nമലയാള സിനിമയില് സഹനടനായുളള റോളുകളിലൂടെ തിളങ്ങിയ താരങ്ങളില് ഒരാളാണ് മണിയന്‍പിളള രാജു. സൂപ്പര്‍താര ചിത്രങ്ങളിലെല്ലാം പ്രധാന വേഷങ്ങളില് നടനും അഭിനയിച്ചിരുന്നു. മണിയന്‍പിളള അഥവാ മണിയന്‍പിളള എന്ന ചിത്രത്തിലൂടെയാണ് നടന് ശ്രദ്ധിക്കപ്പെട്ടത്. തുടര്‍ന്ന് വര്‍ഷങ്ങള് നീണ്ട കരിയറില് നിരവധി ശ്രദ്ധേയ സിനിമകളില് അഭിനയിച്ചു താരം. അഭിനയത്തിന് പുറമെ നിര്‍മ്മാതാവായും മലയാളത്തില് സജീവമായ താരമാണ് മണിയന്‍പിളള രാജു. മോഹന്‍ലാല് ചിത്രങ്ങളിലൂടെയായിരുന്നു നടന് മലയാളത്തില് കൂടുതല് തിളങ്ങിയത്.\nമോഹന്‍ലാലിന്‌റെ സൂപ്പര്‍ഹിറ്റ് ചിത്രങ്ങളിലെല്ലാം പ്രധാന വേഷങ്ങളില് നടനും അഭിനയിച്ചു. അതേസമയം ലാലേട്ടനും മമ്മൂക്കയും നായകന്മാരായ ഹരികൃഷ്ണന്‍സില് അഭിനയിച്ച സമയത്തെ ഒരനുഭവം നടന് പങ്കുവെച്ചിരുന്നു. കൗമുദി ടിവിക്ക് നല്‍കിയ അഭിമുഖത്തിലാണ് മണിയന്‍പിളള രാജു മനസുതുറന്നത്.\nഅഭിനയിക്കുന്ന സമയത്ത് ചെറിയൊരു ബിപി എല്ലാ നടന്മാര്‍ക്കും ഉണ്ടാവുമെന്ന് മണിയന്‍പിളള രാജു പറയുന്നു. കാരണം ഇത്രയും ടെക്‌നീഷ്യന്‍സും ഒകെ നില്‍ക്കുമ്പോ ഡയലോഗ് തെറ്റാതെ പറഞ്ഞ് ടേക്ക് ഒകെ ആക്കണം. അപ്പോ ഇത് കാണാതെ പഠിച്ച് പറയുക എന്നത് അന്തസിന്‌റെയും കൂടി പ്രശ്‌നമാണ്. എനിക്കോര്‍മ്മയുണ്ട് ഫാസിലിന്‌റെ സംവിധാനത്തില് മമ്മൂട്ടിയും മോഹന്‍ലാലും നായകന്മാരായ ഹരികൃഷ്ണന്‍സില് അഭിനയിച്ചത്. അന്ന് അതില് ഞാന് ഒരു വക്കീലിന്റെ വേഷമാണ് ചെയ്തത്.\nഅതിന്‌റെകത്ത് ഡയലോഗില് ഐപിസി സെക്ഷനുകളൊക്കെ പറയണമായിരുന്നു. ഞാനത് കാണാതെ പഠിച്ചെങ്കിലും ചില സമയത്ത് ആ അക്കങ്ങള് ഒകെ അങ്ങ് മറന്നുപോവും. അതിന്‌റയകത്ത് ഇന്ന നിയമം എന്നൊക്കെ പറയുമ്പോ തെറ്റിയങ്ങ് പോവും. പിന്നാലെ അസിസ്റ്റന്റ് ഡയറക്ടര് വന്ന് പ്രോംപ്റ്റ് ചെയ്തു തന്നു. എന്നാല് പ്രോംപ്റ്റ് ചെയ്തപ്പോഴും എനിക്ക് തെറ്റി മൂന്നാമത്തെ ടേക്കില്.\nഅന്ന് ഫാസില് അത് കൈകാര്യം ചെയ്ത രീതി ശ്രദ്ധേയമായിരുന്നു. "കട്ട് കട്ട് നിര്‍ത്തിക്കേ, നിങ്ങള് ഈ അസിസ്റ്റന്റ് ഡയറക്ടര്‍മാരുടെ വിചാരം എന്താണ്. അദ്ദേഹം സീനിയറായിട്ടുളള ഒരു ആക്ടറാണ്. ഇത്രയും പടങ്ങളില് അഭിനയിച്ചിട്ടുളളതാണ്. നിങ്ങള് പ്രോംപ്റ്റ് ചെയ്താലേ അദ്ദേഹം പറയുകയുളേളാ. അദ്ദേഹം മണി മണി പോലെ കാണാതെ പറയാന് പറ്റുന്ന ആളാണ്. നിങ്ങള് പോംപ്റ്റ് ചെയ്യുകയൊന്നും വേണ്ട. പുളളി കാണാതെ പഠിച്ചോളും അല്ലെ, എന്ന് എന്നെ നോക്കി പറഞ്ഞു.\nനമുക്ക് കട്ട് ചെയ്തിട്ട് കാണാതെ പഠിച്ചുകളയാം അല്ലെ, എത്ര മിനിട്ട് വേണം എന്ന് ഫാസില് എന്നോട് ചോദിച്ചു. അങ്ങനെ ഞാന് ഒരു പത്ത് മിനിറ്റ് വേണം എന്ന് പറഞ്ഞു. കാരണം ഇതെന്റെ ഒരു അഭിമാനത്തിന്റെ പ്രശ്‌നമായി പോയി. അന്ന് ഏകദേശം അഞ്ചര മണിയായി കാണും. എല്ലാവരും വാഴയ്ക്കാപ്പവും ചായയും കുടിക്കുവായിരുന്നു. എനിക്ക് ഇത് പഠിച്ചേ പറ്റുളളൂ. ടേക്ക് എടുത്തിട്ട് മതി ചായകുടി എന്ന് ഞാന് തീരുമാനിച്ചു.\nഅന്ന് ഞാന് കാണാതെ പഠിച്ച് ഡയലോഗ് പറഞ്ഞു. ടേക്ക് ഒകെ ആയി. ഷേക്ക്ഹാന്‍ഡ് ഒകെ തന്നു എല്ലാവരും കൈയ്യടിച്ചു. അന്ന് ഫാസില് അസിസ്റ്റന്‍റ് ഡയറക്ടേഴ്‌സിനോട് ഒകെ പറഞ്ഞു. നിങ്ങളൊക്കെയാണ് ആക്ടേഴ്‌സിനെ ചീത്തയാക്കുന്നത്. അയാള് എന്ത് മനോഹരമായിട്ടാണ് ചെയ്തത്. നിങ്ങള് അവിടെ വന്ന് ഉടനെ പ്രോംപ്റ്റ് ചെയ്യുന്നു. എന്നിട്ട് അവരെ നോക്കി കണ്ണിറുക്കി ഫാസില് അങ്ങ് പോവും. മണിയന്‍പിളള രാജു പറഞ്ഞു.\nRead more about: mammootty mohanlal maniyanpilla raju\nManiyanpilla Raju Revealed Scene That Troubled Him The Most From Mammootty's Harikrishnans


ഉദ്‌ബോധനം ഉപമകളിലൂടെ • Suprabhaatham\nJuly 19, 2019 | 1:22 am IST\nഉപമകളും ഉദാഹരണങ്ങളും ആശയസംവേദനരംഗത്തു വന്‍സ്വാധീനം ചെലുത്തുന്ന ഘടകങ്ങളാണ്. ഈ സ്വാധീനം വിശുദ്ധ ഖുര്‍ആനും ഉപയോഗപ്പെടുത്തുന്നുവെന്നതു ചിന്തനീയമാണ്. പ്രപഞ്ചത്തില് നടക്കുന്ന നിസ്സാരമായ കാര്യങ്ങള്‍പോലും അല്ലാഹു സസൂക്ഷ്മം നിരീക്ഷിച്ചുകൊണ്ടിരിക്കുന്നുവെന്നാണു വിശുദ്ധ ഖുര്‍ആന് ആവര്‍ത്തിക്കുന്നത്.\nഭൂമിയിലോ ആകാശത്തോ ഉള്ള ഒരു കാര്യവും അല്ലാഹുവിന്ന് അവ്യക്തമാകുന്ന പ്രശ്‌നമേയില്ല (ആലുഇംറാന് 5). ലോകത്തിലെ വളരെ നിസാരമായതിനെ ചിത്രീകരിച്ചുകൊണ്ടു വിശുദ്ധ ഖുര്‍ആന് ആവര്‍ത്തിക്കുന്ന ചില വാക്കുകള് നമുക്കു ശ്രദ്ധിക്കാം.\nഖിത്മീര്, നഖീര്, ഫതീല് എന്നിവയാണവ. ഈന്തപ്പനക്കുരുവിലെ മൂന്നു ഘടകങ്ങളാണിത്. കുരുവിനെ വലയം ചെയ്ത നേരിയ കവചം, അതിനു പുറത്തുള്ള ചാല്, കുരുവിനു പുറത്തെ ചാലിലെ നൂല് എന്നിങ്ങനെയാണ് യഥാക്രമം അവയുടെ അര്‍ഥം.\nഅറബികളുടെ ജീവിതവുമായി അഭേദ്യ ബന്ധമുള്ള ഉല്‍പ്പന്നമാണല്ലോ ഈന്തപ്പഴം. അതിനകത്തുള്ള കുരുവാണു ചര്‍ച്ചാവിഷയം. മലയാളികള് നിസ്സാരമായ എന്നര്‍ഥത്തില് ‘ഒരു ചുക്കും’ എന്നു പറയാറുണ്ട്. ചുക്കിനു വിലയില്ലാത്ത കാലത്ത് ഇതു പ്രസക്തമായിരിക്കാം. ഇന്നതല്ലല്ലോ അവസ്ഥ.\nദൈവേതര വസ്തുക്കളെ ആശ്രയിക്കുകയും അവയെ ആരാധിക്കുകയും ചെയ്യുന്നവരുടെ അവസ്ഥ ചിലന്തിവല പോലെയാണെന്നു വിശുദ്ധ ഖുര്‍ആന് പറയുന്നു. യഥാര്‍ഥത്തില് നിര്‍മാണത്തിന്റെ ശാസ്ത്രീയതയും കൃത്യതയുമെല്ലാം ഒരു വീടിന്റെ പ്രയോജനത്തെ വിലയിരുത്തുന്നു. അപ്പോള് വെയിലിനെയും മഴയെയും പ്രതിരോധിക്കാന് പറ്റാത്ത ദുര്‍ബലമായ വീടാണു ചിലന്തിവല.\n‘കൊതുകിനെയും അതിനേക്കാള് നിസ്സാരമായതിനെയും ഉപമയാക്കാന് അല്ലാഹു ലജ്ജിക്കുകയില്ല’ എന്നു ഖുര്‍ആന് പറയുന്നു. സത്യത്തില് നിസ്സാരമായ ഈ ജീവിയാണത്രേ ഇന്നത്തെ പല രോഗങ്ങളുടെയും വാഹകന്. അത്ഭുതകരമായ ശാരീരിക ഘടനയാണതിന്റേത്. കൊതുകിന്റെ ചിറകടി ശബ്ദം കേള്‍ക്കുന്നവനും അതിന്റെ മജ്ജയെക്കുറിച്ച് അറിയുന്നവനുമെന്നാണ് ഇമാം സമഖ്ശരി അല്ലാഹുവിനെ വാഴ്ത്തിയത്.\nചില ആശയങ്ങളുടെ സംവേദനങ്ങളില് ഉദാഹരണങ്ങളും ഉപമകളും വന്‍സ്വാധീനം ചെലുത്തുന്നതായി കാണാം. മദീനയില് ഇസ്‌ലാമിന്റെ പ്രാരംഭഘട്ടത്തില് യഥാര്‍ഥ വിശ്വാസികള്, യഥാര്‍ഥ നിഷേധികള് എന്നിവരെ കൂടാതെ കപടവിശ്വാസികള് എന്നൊരു വിഭാഗം കൂടിയുണ്ടായിരുന്നു. മുസ്‌ലിംകള്‍ക്ക് ഏറെ പ്രശ്‌നങ്ങള് സൃഷ്ടിച്ചവരായിരുന്നു ഇവര്. ശത്രുക്കള്‍ക്കെതിരേയുള്ള യുദ്ധസന്നാഹങ്ങളടക്കമുള്ള പ്രതിരോധനീക്കങ്ങള് ഇവരറിഞ്ഞാല് പ്രയാസമായിരുന്നു. നബിതിരുമേനിക്ക് ഈ വിഭാഗത്തിന്റെ നേതാക്കളെക്കുറിച്ചും മറ്റും അറിയാമായിരുന്നെങ്കിലും സാമൂഹ്യകര്‍ത്തവ്യമെന്ന നിലയ്ക്ക് അവരെ തുറന്നുകാട്ടുകയോ എതിര്‍ക്കുകയോ ചെയ്തിരുന്നില്ല.\nഇവര് അഭിമുഖീകരിച്ചിരുന്ന സങ്കീര്‍ണതകള് ആര്‍ക്കും ഊഹിക്കാവുന്നതാണല്ലോ. മുസ്‌ലിംകളെയും ജൂതന്മാരെയും ഒരേസമയം തൃപ്തിപ്പെടുത്താനും കള്ളി വെളിച്ചത്താവാതിരിക്കാനും അവര് ജാഗ്രത കാണിക്കുക സ്വാഭാവികമാണല്ലോ. അത്തരക്കാരുടെ ഈ അവസ്ഥ വിവരിക്കുന്ന ഒരു അധ്യായമാണു വിശുദ്ധ ഖുര്‍ആന് അവതരിപ്പിച്ചത്. മലയാളികള്‍ക്ക് ഒരുപക്ഷേ അറബികളെക്കാള് പരിചിതമായ ഉപമയാണത്.\nഖുര്‍ആന് പറയുന്നു:’അവരെ ഉപമിക്കാവുന്നത് ആകാശത്തുനിന്നു ചൊരിയുന്ന പേമാരിയോടാണ്. അതോടൊപ്പം കൂരിരുട്ടും ഇടിയും മിന്നലുമുണ്ട്. ഇടിമുഴക്കം നിമിത്തം മരണപ്പേടിയാല് അവര് വിരലുകള് ചെവിയില് തിരുകുന്നു. സത്യനിഷേധികളെ വലയം ചെയ്യുന്നവനാണല്ലാഹു. മിന്നല് അവരുടെ കണ്ണുകളെ റാഞ്ചിയെടുക്കുമായിരുന്നു. അല്ലാഹു ഉദ്ദേശിച്ചിരുന്നെങ്കില് അവരുടെ കേള്‍വിയും കാഴ്ചയും കൊണ്ടുപോകുമായിരുന്നു. നിസ്സംശയം, അല്ലാഹു അതിനു കഴിവുള്ളവനാകുന്നു’.\nഒരു പ്രസ്ഥാനത്തില് വിശ്വാസമില്ലാത്തവന് അതില് നിര്‍ബന്ധിതസാഹചര്യത്തില് ചേരേണ്ടി വന്നപ്പോള് അനുഭവപ്പെടുന്ന സാമൂഹ്യസംഘര്‍ഷമാണ് ഇവിടെ ഖുര്‍ആന് വിവരിക്കുന്നത്. കാപട്യം മൂലം ലഭിക്കുന്ന താല്‍ക്കാലിക നേട്ടങ്ങള് മിന്നല്‍പോലെ ഇവര്‍ക്ക് ആശ്വാസം നല്‍കുമെങ്കിലും രഹസ്യങ്ങള് പുറത്താവുകയെന്നത് ഇടി പോലെയാണ്. ചുരുക്കത്തില് പേടിയും പ്രതീക്ഷയും നിറഞ്ഞ അവസ്ഥയാണവരുടേത്. സമൂഹത്തില് കാപട്യവുമായി ജീവിക്കുന്നവര്‍ക്ക് എക്കാലവും യോജിക്കുന്ന ഉദാഹരണം തന്നെയാണിത്. കൂരിരുട്ടില് ഇടിയും മിന്നലുമുള്ള മഴയില്‍പ്പെട്ട പഴയ മലയാളികള്‍ക്കു തികച്ചും ബോധ്യം വരുന്ന അവസ്ഥയാണിത്.\nദൈവേതരശക്തികളെ ആശ്രയിക്കുന്നവന് മരുഭൂമിയില് ദാഹിച്ചു യാത്രചെയ്യുന്നവനെപ്പോലെയാണ്. മരീചികയെ അവന് ജലമാണെന്നു ധരിക്കുന്നു. അടുത്തെത്തിയാല് അവിടെയൊന്നുമുണ്ടാവില്ല. ചില പ്ലാനുകള് തകരുന്നതിനെക്കുറിച്ചും കെട്ടിടം തകര്‍ക്കുകയെന്ന ഉപമയിലൂടെ വിശുദ്ധ ഖുര്‍ആന് ഉദാഹരിക്കുന്നുണ്ട്. എല്ലാം തകര്‍ന്നുവെന്നു പലപ്പോഴും പറയാറുണ്ടല്ലോ.\nഉപദ്രവിച്ചാലുമില്ലെങ്കിലും നാവു പുറത്തിടുന്ന ജീവിയാണല്ലോ നായ. വെപ്രാളത്തില്‍പ്പെട്ട ചില വ്യക്തികളെ ഈ ജീവിയോടാണു ഖുര്‍ആന് ഉപമിച്ചിരിക്കുന്നത്. ‘ഉറപ്പോടെ നൂല് നൂറ്റശേഷം ഇത് ഇഴകളാക്കി പിന്നിക്കളഞ്ഞ സ്ത്രീയെപ്പോലെയാകരുതു നിങ്ങള്. ഒരു ജനത മറ്റൊരു ജനതയെക്കാള് മെച്ചമുണ്ടാക്കാന് വേണ്ടി ശപഥങ്ങളെ നിങ്ങള് വഞ്ചനോപാധിയാക്കുന്നു. അതുവഴി അല്ലാഹു നിങ്ങളെ പരീക്ഷിക്കുക തന്നെയാണ്. നിങ്ങള് ഭിന്നിച്ചു കൊണ്ടിരിക്കുന്ന കാര്യം അന്ത്യനാളില് അവന് നിങ്ങള്‍ക്കു വിവരിച്ചു തരും’ (അന്നഹ്ല് 92).\nവിവാഹജീവിതം പരാജയപ്പെട്ടതിനെത്തുടര്‍ന്നു മനോരോഗിയായ സ്ത്രീ മക്കയിലുണ്ടായിരുന്നു. പകല് മുഴുവന് നൂല് നൂല്‍ക്കുക. പിന്നീടതു പിരിയഴിക്കുക എന്നതായിരുന്നു ആ മാനസികാവസ്ഥയില് പതിവായി ചെയ്തിരുന്നത്. ‘നാറാണത്തുഭ്രാന്തന്’ മലയാളികള്‍ക്കു പരിചിതനാണല്ലോ. ഉരുളന് പാറക്കല്ലുകള് സാഹസികമായി മലഞ്ചെരിവുകളില് എത്തിച്ചു താഴേയ്ക്കു തന്നെ തള്ളിയിട്ടു കൈകൊട്ടിച്ചിരിക്കുന്ന ഈ ഭ്രാന്തന്റെ മാതൃക തുടരുന്ന പലരും ഇന്നുമുണ്ട്.\nതങ്ങള് ചെയ്യുന്നത് അത്തരമൊരു നിരര്‍ത്ഥകമായ പ്രവൃത്തിയാണെന്ന് അത്തരക്കാര് അറിയുന്നില്ല. സമൂഹത്തില് പല രംഗത്തും ഇത്തരം മനോരോഗികള് വിലസുകയാണ്. പരസ്പരം സന്ധികളിലേര്‍പ്പെട്ട് ഒരു ഘട്ടം കഴിഞ്ഞാല് അതു ലംഘിക്കുന്നവരെക്കുറിച്ചാണ് ഈ ഉപമ ഇവിടെ വിവരിക്കുന്നത്.\nഇത്തരം നിരവധി ഉദാഹരണങ്ങളെ കൊണ്ടു മാനവരാശിയുടെ ബുദ്ധിമണ്ഡലത്തെ ചിന്തോദ്ദീപകമാക്കുകയായിരുന്നു ഖുര്‍ആന്.


സഞ്ജുവിെൻറ സെഞ്ച്വറിയും രക്ഷിച്ചില്ല; ഹൈദരാബാദിന് അഞ്ചു വിക്കറ്റ് ജയം | IPL 2019- sports news | Madhyamam\ndate_range 29 March 2019 4:18 PM GMT\nസഞ്ജുവിെൻറ സെഞ്ച്വറിയും രക്ഷിച്ചില്ല; ഹൈദരാബാദിന് അഞ്ചു വിക്കറ്റ് ജയം\nഹൈദരാബാദ്: െഎ.പി.എൽ 12ാം സീസണിലെ ആദ്യ സെഞ്ച്വറിയുമായി മലയാളി താരം സഞ്ജു സാംസൺ നിറഞ് ഞാടിയെങ്കിലും രാജസ്ഥാൻ റോയൽസിന് തോൽവി തന്നെ. തകർപ്പനടികളുമായി 198 റൺസടിച്ച രാജസ്ഥാന് അതേ നാണയത്തിൽ തിരിച ്ചടി നൽകി ഹൈദരാബാദ് സൺൈറസേഴ്സിന് അഞ്ചു വിക്കറ്റ് ജയം.\nടോസ് നേടി ആദ്യ ബാറ്റിങ്ങിനിറങ്ങിയ രാജസ് ഥാൻ സഞ്ജു സാംസൺ (55 പന്തിൽ 102 നോട്ടൗട്ട്), ക്യാപ്റ്റൻ അജിൻക്യ രഹാനെ (49 പന്തിൽ 70) എന്നിവരുടെ മികവിൽ രണ്ടു വിക്കറ്റ് നഷ്ടത്തിലാണ് മികച്ച സ്കോർ കണ്ടെത്തിയത്. രഹാനെക്ക് പുറമെ ജോസ് ബട്ലറുടെ (5) വിക്കറ്റാണ് പിങ്ക് കുപ്പായക്കാർക്ക് നഷ്ടമായത്.\nമറുപടി ബാറ്റിങ്ങിനിറങ്ങിയ ഹൈദരാബാദിന് ഡേവിഡ് വാർണറും (37 പന്തിൽ 69) േജാണി ബെയർസ്റ്റോയും (28 പന്തിൽ 45) ചേർന്ന് ഗംഭീര തുടക്കം നൽകി. അതിവേഗം കുതിച്ച വാർണർ ഒരുക്കിയ അടിത്തറയിലായിരുന്നു ആതിഥേയരുടെ ഇന്നിങ്സ്. സ്കോർ 110ൽ എത്തിയപ്പോഴാണ് ഒാപണിങ് പിളർന്നത്. പിന്നാലെ ബെയർസ്റ്റോയും മടങ്ങി. കെയ്ൻ വില്യംസൺ (14), വിജയ് ശങ്കർ (15 പന്തിൽ 35) എന്നിവർ ചേർന്നായി രണ്ടാം ഘട്ടം.  ഇവർതന്നെ വിജയം സമ്മാനിക്കുമെന്നുറപ്പിച്ചിരിക്കെ ശ്രേയസ് ഗോപാൽ എറിഞ്ഞ 16ാം ഒാവർ കളി തിരിച്ചു. വിജയ് ശങ്കറും മനീഷ് പാണ്ഡേയും (1) പുറത്തായതോടെ അഞ്ചിന് 167 എന്ന നിലയിലായി.\nയൂസുഫ് പത്താൻ-റാഷിദ് ഖാൻ കൂട്ടുകെട്ടിനെ വേഗം മടക്കി മേധാവിത്വം നേടാനായി രാജസ്ഥാൻ പ്ലാൻ. എന്നാൽ, ഉനദ്കടിനെ സിക്സർ പറത്തിയാണ് ഇവർ കളി തിരിച്ചു പിടിച്ചത്. കഴിഞ്ഞ കളിയിൽ നിരാശപ്പെടുത്തിയ പത്താനും (16) റാഷിദും (15) ചേർന്ന് 19 ഒാവറിൽ ഹൈദരാബാദിന് വിജയ സൂര്യോദയം നൽകി.\nരാജസ്ഥാെൻറ ശ്രേയസ് ഗോപാൽ മൂന്നു വിക്കറ്റ് വീഴ്ത്തി. 55 പന്തിൽ 10 ബൗണ്ടറിയും നാലു സിക്സുമായാണ് സഞ്ജു സീസണിലെ ആദ്യ സെഞ്ച്വറിക്കുടമയായത്. മലയാളി താരത്തിെൻറ കരിയറിലെ രണ്ടാം െഎ.പി.എൽ സെഞ്ച്വറിയുമാണിത്. ഒരു വിക്കറ്റും 15 റൺസുമെടുത്ത ഹൈദരാബാദിെൻറ റാഷിദ് ഖാനാണ് കളിയിലെ കേമൻ.


പത്തുവർഷം; ടെക്‌നോപാർക്കിന്റെ ഐ.ടി.യിൽ ഇരട്ടിയിലധികം വളർച്ച |\nപത്തുവർഷം; ടെക്‌നോപാർക്കിന്റെ ഐ.ടി.യിൽ ഇരട്ടിയിലധികം വളർച്ച\nകേരളത്തിന്റെ ഐ.ടി. വികസന കുതിപ്പിന് ചുക്കാൻ പിടിച്ചത് കേരളത്തിലെ ആദ്യ ഐ.ടി. പാർക്കായ തിരുവനന്തപുരം ടെക്‌നോപാർക്കാണ്. തലസ്ഥാനത്തിന്റെ മുഖച്ഛായ മാറ്റുന്നതിൽ പ്രധാന പങ്കുവഹിച്ച ടെക്‌നോപാർക്കിന ചുറ്റിയുള്ളതാണ് തിരുവനന്തപുരത്തിന്റെയെന്നല്ല കേരളത്തിന്റെ തന്നെ ഐ.ടി. വികസനം. കഴിഞ്ഞ പത്തു വർഷത്തിനിടെ ആഗോള കമ്പനികൾ ഉൾപ്പെടെ തിരുവനന്തപുരത്തേക്കെത്തി. ജീവനക്കാരുടെ എണ്ണവും ഇരട്ടിയിലധികമായി. ഐ.ടി. കെട്ടിടങ്ങളുടെ വിസ്തീർണ്ണവും കാര്യമായി വർധിച്ചു. കഴിഞ്ഞ നാല് കൊല്ലങ്ങൾക്കിടയിൽ തലസ്ഥാനത്തെ ഐ.ടി. വികസനം കാര്യമായ പുരോഗതി നേടി. സംസ്ഥാനത്തിന്റെ ഐ.ടി. കയറ്റുമതിയിൽ 85 ശതമാനവും ലഭ്യമാക്കുന്ന ടെക്‌നോപാർക്ക് സാമ്പത്തിക, സാമൂഹിക രംഗങ്ങളിലും ഗുണപരമായ മാറ്റങ്ങളാണ് കൊണ്ടുവന്നത്. ടെക്‌നോപാർക്കിലും ചുറ്റുവട്ടത്തുമായി തന്നെയാണ് കേരളത്തിന്റെ ഐ.ടി. ഭൂപടം.\nടെക്‌നോപാർക്കിന്റെ മൂന്ന് ഫെയ്‌സുകളിലെ കമ്പനികൾക്കപ്പുറം യു.എസ്.ടി. ഗ്ലോബലിന്റെയും ഇൻഫോസിസിന്റെയും കാമ്പസുകൾ കൂടി തലസ്ഥാനത്തിന്റെ ഐ.ടി. വികസനത്തെ കാര്യമായി തന്നെ സ്വാധീനിച്ചു. സാങ്കേതികതകളിലെ മാറ്റങ്ങൾക്കനുസരിച്ച് വിദ്യാർഥിസമൂഹത്തെ പരുവപ്പെടുത്താൻ ഉതകുന്ന തരത്തിലുള്ള അക്കാദമിക സമ്പ്രദായങ്ങളുമുണ്ടായി. ഐ.ഐ.ഐ.ടി.എം-കെ, ഐ.സി.ടി.അക്കാദമി, ഐ.സി.ഫോസ് എന്നിവയൊക്കെ ചേർന്ന് തലസ്ഥാനത്തിന്റെയും ഒപ്പം കേരളത്തിന്റെ തന്നെ ഐ.ടി. വികസനം ത്വരിതപ്പെടുത്തുകയാണ്. കൂടാതെ സ്റ്റാർട്ടപ്പ് മിഷനും കൂടി രൂപപ്പെട്ടതോടെ സ്വന്തം കമ്പനികളുമായി എത്തുന്നവരുടെ എണ്ണവും കൂടി. സ്റ്റാർട്ടപ്പ് മിഷനിൽ ഇൻകുബേറ്റ് ചെയ്യപ്പെട്ട കമ്പനികളിൽ ചിലതെങ്കിലും ആഗോളതലത്തിൽ തന്നെ ശ്രദ്ധിക്കപ്പെടുകയും ആഗോള നിക്ഷേപങ്ങളെത്തിക്കുകയും ചെയ്തു. ഐ.ടി. വികസനത്തിനൊപ്പം തന്നെ അടിസ്ഥാന സൗകര്യ വികസനത്തിനും ആക്കം കൂടിയതോടെ ഐ.ടി. ഹബ്ബുകളിലൊന്നായ ടെക്‌നോപാർക്കിന് ചുറ്റുമായി ഒരു സാറ്റലൈറ്റ് നഗരം തന്നെ രൂപപ്പെട്ടുവെന്നുവേണം പറയാൻ.\nടെക്‌നോപാർക്കിന്റെ കാര്യമെടുത്താൽ 2011-12 സാമ്പത്തിക വർഷത്തിൽ 60 ലക്ഷം ചതുരശ്രയടി സ്ഥലമാണ് നമുക്കുണ്ടായിരുന്നതെങ്കിൽ തലസ്ഥാനത്ത് ഇന്ന് ഐ.ടി. ഉപയോഗത്തിനായി 97 ലക്ഷം ചതുരശ്രയടിയോളം സ്ഥലം ലഭ്യമായിക്കഴിഞ്ഞു. ഈ ദശാബ്ദത്തിന്റെ തുടക്കത്തിൽ 38000 പേരാണ് തിരുവനന്തപുരം ടെക്‌നോപാർക്ക് കേന്ദ്രീകരിച്ച് തൊഴിൽ ചെയ്തിരുന്നതെങ്കിൽ 2019 ആയപ്പോഴേക്കും അത് 65000-ൽ അധികമായി. പത്തു വർഷം മുമ്പ് 210 കമ്പനികളുണ്ടായിരുന്നത് ഇക്കൊല്ലം മാർച്ചിലെ കണക്കുവച്ച് കമ്പനികളുടെ എണ്ണം 410 ആയിക്കഴിഞ്ഞു. കയറ്റുമതി വരുമാനം 3400 കോടിയിൽ നിന്ന് 7000 കോടിയിലേക്കുമെത്തി. കൂടാതെ നിസ്സാൻ ഉൾപ്പെടെയുള്ള കമ്പനികൾ എത്തിയതോടെ ഇവയുമായി ബന്ധപ്പെട്ട അനുബന്ധ കമ്പനികളും തലസ്ഥാനത്തേക്കെത്തി. നിസ്സാൻ ഡിജിറ്റൽ ഇന്ത്യയ്ക്ക് പിന്നാലെ ടെക്മഹീന്ദ്ര, ടെറസെർവ്, ഫുജിറ്റ്‌സു തുടങ്ങിയവയുമെത്തി. ഇവയാകട്ടെ കേരളത്തിന് പുറത്തേക്ക് ജോലി തേടി പോയിരുന്ന ഐ.ടി. വിദഗദ്ധരെ സ്വന്തം നാട്ടിൽ തന്നെ പിടിച്ചുനിർത്താനുള്ള വഴിയായി എന്നതും വാസ്തവമാണ്. ടെക്‌നോപാർക്കിന്റെ മൂന്ന് ഘട്ടങ്ങളും നാലാം ഘട്ടമായ ടെക്‌നോസിറ്റിയും കൂടി ചേർന്ന് 720-ഓളം ഏക്കർ ഭൂമിയാണ് ടെക്‌നോപാർക്കിനായി ഇപ്പോഴുള്ളത്. പള്ളിപ്പുറത്ത് ടെക്‌നോസിറ്റിയിൽ സൺടെക്, ടി.സി.എസ്, കേസ്, നിസ്സാൻ ഡിജിറ്റൽ, ഐ.ഐ.ഐ.ടി.എം.കെ എന്നിവ പൂർത്തിയാകുന്നതോടെ തിരുവനന്തപുരത്തിന്റെ ഐ.ടി. വികസനം മറ്റേത് സംസ്ഥാനത്തോടും മത്സരിക്കാവുന്ന അവസ്ഥയിലുമാകും.\nകഴിഞ്ഞ പത്തുവർഷത്തെ ഐ.ടി. വികസനം പ്രതീക്ഷിച്ചത്ര വേഗത്തിലല്ലെങ്കിലും ഒരുപാട് കാര്യങ്ങൾ നടന്നിട്ടുണ്ട്. അവയൊക്കെ തന്നെ സർക്കാർതലത്തിൽ നടപ്പായതാണ്. അടിസ്ഥാന സൗകര്യവികസനവും സർക്കാർതലത്തിൽ തന്നെ ഉണ്ടായതാണ്. ഈ രംഗത്ത് സ്വകാര്യനിക്ഷേപങ്ങൾ ചെറിയതോതിലെങ്കിലും ആരംഭിച്ചിട്ടുമുണ്ട്. സ്റ്റാർട്ടപ് രംഗത്തേക്ക് വരുന്ന കമ്പനികളിൽ ഒന്നുമുതൽ അഞ്ചുശതമാനം മാത്രമേ മികച്ച വളർച്ചയുണ്ടാക്കുന്നുള്ളൂ. ഇവ നിക്ഷേപത്തിന്റെ കാര്യത്തിലായാലും തൊഴിൽ നൽകുന്നതിന്റെ കാര്യത്തിലായാലും മറ്റുള്ള കമ്പനികളുണ്ടാക്കുന്ന വിടവിനെ തരണം ചെയ്യുകയും ചെയ്യുന്നുണ്ട്.


AP Abdhullakutty Congress Ex MLA meets BJP MP -ബിജെപി എംപിയുമായി കൂടിക്കാഴ്ച നടത്തി\nAp Abdhullakutty Congress Ex Mla Meets Bjp Mp\nഅബ്ദുള്ളക്കുട്ടി ബിജെപിയിലേക്കെന്ന് സൂചന\nJune 05, 2019 07:35:54 am\nകോണ്‍ഗ്രസ് പാര്‍ട്ടിയില് നിന്ന് പുറത്താക്കപ്പെട്ട മുന് എംഎല്‍എ എ.പി.അബ്ദുള്ളക്കുട്ടി ബിജെപി എംപി നളിന്‍കുമാര് കട്ടീലുമായി കൂടിക്കാഴ്ച നടത്തി. കാസര്‍കോട് ജില്ലയുടെ ചുമതലയുള്ള നേതാവാണ് ദക്ഷിണ കന്നഡയില് നിന്നുള്ള എംപിയായ നളിന് കുമാര് കട്ടീല്. കോണ്‍ഗ്രസില് നിന്ന് പുറത്താക്കപ്പെട്ട അബ്ദുള്ളക്കുട്ടി ബിജെപിയിലേക്ക് പോകുമെന്ന വാര്‍ത്തകള് ഇതോടെ ശക്തമായി.\nRead More: ‘അബ്ദുള്ളക്കുട്ടി ഇനി കോൺഗ്രസിന്റെ കുട്ടിയല്ല’; പാർട്ടിയിൽ നിന്ന് പുറത്താക്കി\nബിജെപിയുടെ മുസ്ലീം മുഖമായി അബ്ദുള്ളക്കുട്ടിയെ അവതരിപ്പിക്കാനാണ് ബിജെപി സംസ്ഥാന നേതൃത്വവും ശ്രമിക്കുന്നത്. മംഗലാപുരത്ത് വെച്ചാണ് ബിജെപി എംപിയുമായി അബ്ദുള്ളക്കുട്ടി കൂടിക്കാഴ്ച നടത്തിയത്. ബിജെപി ദേശീയ നേതൃത്വത്തിന്റെ കൂടി അറിവോടെയാണെന്ന് ചർച്ചയെന്നാണ് സൂചന.\nRead More: ‘ആ പോസ്റ്റില് എന്ത് തെറ്റാണുള്ളത്’; കെപിസിസിക്കെതിരെ അബ്ദുള്ളക്കുട്ടി\nTags: AP Abdullakutty, BJP, Congress\nഈ പണി പോരാ!: പാലാരിവട്ടം മേല്‍പ്പാലം പുതുക്കി പണിയണം


മെസി, കൃസ്റ്റിയാനോ എന്തും സംഭവിക്കാം – Chandrika Daily\nBy chandrika Saturday June 30, 2018 14:23 pm\nമെസി, കൃസ്റ്റിയാനോ എന്തും സംഭവിക്കാം\nറഷ്യയില് നിന്നും ചന്ദ്രിക ചീഫ് ന്യൂസ് എഡിറ്ററും പ്രമുഖ ഫുട്‌ബോള് നിരൂപകനുമായ കമാല് വരദൂരിന്റെ മൈ ടീം പ്രത്യേക കോളം… നോക്കൗട്ട് ഇന്ന് തുടങ്ങുന്നു. യോഗ്യത…\nനോക്കൗട്ട് ഇന്ന് തുടങ്ങുന്നു. യോഗ്യത നേടിയ പതിനാറ് പേരും കേമന്മാര്. ആദ്യ മല്‍സരത്തില് തന്നെ തീപ്പാറുമെന്നുറപ്പ്. ആദ്യ മല്‍സരത്തില് അര്‍ജന്റീനയും ഫ്രാന്‍സും മുഖാമുഖം. രണ്ടാം മല്‍സരത്തില് കൃസ്റ്റിയാനോ റൊണാള്‍ഡോയുടെ പോര്‍ച്ചുഗലും ലൂയിസ് സുവാരസിന്റെ ഉറുഗ്വേയും ബലാബലം. ഒന്നുറപ്പാണ്- മേല്‍പ്പറഞ്ഞ നാല് ടീമുകളും പ്രൊഫഷണല് ഫുട്‌ബോളില് വിശ്വസിക്കുന്നവരാണ്. അതിനാല് കളി ഗംഭീരമാവും. എല്ലാവരും സ്വന്തം ശൈലിയിലേക്ക് വരും. അവരുടെ ഗെയിം പ്ലാന് അനുസരിച്ച് കളിക്കാനാവും. അപ്പോള് കളത്തിലെ മികവും അല്‍പ്പം ഭാഗ്യവുമുണ്ടെങ്കില് ജയിച്ചു കയറാം.\nഅര്‍ജന്റീനയും ഫ്രാന്‍സും പ്രാഥമിക റൗണ്ടിലെ മൂന്ന് മല്‍സരങ്ങളിലും നേരിട്ട പ്രധാന പ്രശ്‌നം പ്രതിയോഗികളുടെ നെഗറ്റീവ് പ്ലാനുകളായിരുന്നു. ഐസ്‌ലാന്‍ഡായിരുന്നു മെസിയുടെ ടീമിന്റെ ആദ്യ എതിരാളി. ഐസ്‌ലാന്‍ഡിന്റെ ഗെയിം വ്യക്തമായിരുന്നു-ഏത് വിധേനയും അര്‍ജന്റീനിയന് താരങ്ങളുടെ വഴി മുടക്കുക. ആ പ്ലാനില് അര്‍ജന്റീനക്ക് സ്വന്തം ഗെയിം കളിക്കാന് കഴിയുമായിരുന്നില്ല. ക്രൊയേഷ്യയായിരുന്നു രണ്ടാമത്തെ പ്രതിയോഗികള്. ആദ്യ മല്‍സരം ജയിച്ചതിനാല് രണ്ടാം മല്‍സരത്തില് സമനില ലക്ഷ്യമിട്ട് ലുക്കാ മോദ്രിച്ചിന്റെ സംഘം കളിച്ചപ്പോള് അവിടെയും സ്വന്തം ഗെയിം അര്‍ജന്റീനക് നഷ്ടമായി. അവര് കടന്നാക്രമണത്തിന് രണ്ടാം പകുതിയില് തുനിഞ്ഞപ്പോഴാവട്ടെ മൂന്ന് ഗോള് സ്വന്തം വലയില് വീഴുകയും ചെയ്തു. നൈജീരിയക്കെതിരെയാണ് അര്‍ജന്റീന സ്വന്തം വേഗ ഗെയിമിലേക്ക് വന്നത്. അതിന് നൈജീരിയക്കും നന്ദി പറയണം. അവര്‍ക്കും ജയിക്കേണ്ട മല്‍സരമായതിനാല് മെസിയെ മാത്രം ലക്ഷ്യമിട്ട്് അവര് കളിച്ചില്ല. തുറന്ന് കിട്ടുന്ന അവസരങ്ങളെ പ്രയോജനപ്പെടുത്തുക എന്ന ഗെയിമിലേക്ക് പോയി. ഇവിടെയാണ് അര്‍ജന്റീനക്ക് ജയം വന്നത്. ഇന്ന് ഫ്രാന്‍സ് എതിരാളികളാവുമ്പോള് ഒരിക്കലും ബോഡി ഗെയിം അവര് കളിക്കില്ല. ഫ്രാന്‍സിന്റെ പരിശീലകന് ദീദിയര് ദെഷാംപ്‌സ് ടീം ഗെയിമില് ശക്തമായി വിശ്വസിക്കുമ്പോള് അവര് പുറത്തെടുക്കുക അര്‍ജന്റീനയെ തടയുന്നതിന് പകരം സ്വന്തം ഗെയിമായിരിക്കും. അവിടയാണ് അര്‍ജന്റീനക്ക് സ്വന്തം പ്ലാന് നടപ്പിലാക്കാന് കഴിയുക. ഫ്രാന്‍സും പ്രാഥമിക റൗണ്ടില് തപ്പിതടയാന് കാരണം പ്രതിയോഗികളുടെ പിന്തിരിപ്പന് ഗെയിമായിരുന്നു. ഓസ്ട്രേലിയയും പെറുവും ഡെന്മാര്‍ക്കും ഫ്രാന്‍സിനെതിരെ കളിച്ചത് പിടിച്ചുനില്‍ക്കല് ഗെയിമായിരുന്നു. അര്‍ജന്റീന ആ വഴിക്ക് സഞ്ചരിക്കാതിരിക്കുമ്പോള് പ്രൊഫഷണല് ഫുട്‌ബോളിന്റെ ശക്തമായ സൗന്ദര്യം ഇന്ന് കാണാം.\nഅപ്പോള് ആര് ജയിക്കും…? അവിടെയാണ് ഭാഗ്യമെന്ന ഘടകത്തിന്റെ സാന്നിദ്ധ്യം നിര്‍ബന്ധമാവുക. നിങ്ങള് എത്ര മനോഹരമായി കളിച്ചാലും ഭാഗ്യമില്ലെങ്കില് രക്ഷയില്ല. നൈജീരിയക്കെതിരെ മെസി നേടിയ ആ സുന്ദര ഗോളില്ലേ-അദ്ദേഹം കാല്‍മുട്ടിലാണ് എവര് ബനേഗയുടെ ലോംഗ് ബോള് സ്വീകരിക്കുന്നത്. കാല്‍മുട്ടില് സോഫ്റ്റായി പന്ത് സ്വീകരിക്കുക പ്രയാസമാണ്. പന്ത് സ്വീകരിച്ച ശേഷമുള്ള ആ വെട്ടിത്തിരിയിലുണ്ടല്ലോ- അതിലാണ് മെസിയിലെ താരം അമാനുഷനായത്-അത് ഭാഗ്യമാണ്. പലപ്പോഴും കാല്‍മുട്ടില് പന്ത് സ്വീകരിച്ച ശേഷം തൊട്ടരികിലുള്ള പ്രതിയോഗിയെ മറികടന്ന് പന്തുമായി വെട്ടിത്തിരിയാന് കഴിയില്ല…\nപൗളോ ഡിബാലെയിലെ താരത്തെ ഇത് വരെ സാംപോളി ആദ്യ ഇലവനിലേക്ക് കൊണ്ട് വന്നിട്ടില്ല. ഇന്ന് അത്തരത്തിലൊരു മാറ്റത്തിന് പരിശീലകന് തയ്യാറായാല് അതും അര്‍ജന്റീനക്ക് കരുത്താവും. ഗോണ്‍സാലോ ഹ്വീഗിന് എന്ന സീനിയര് താരത്തെക്കാള് എത്രയോ വേഗവും മികവുമുണ്ട് ഡിബാലേക്ക്. മെസി മാര്‍ക്കിംഗിന് വിധേയനാവുമ്പോള് ഒരു പക്ഷേ കുതറി കളിക്കാന് ഡിബാലേക്ക് കഴിയും. അത്തരമൊരു മാറ്റത്തിലേക്ക് നിര്‍ണായക മല്‍സരത്തില് കോച്ച് വരാന് സാധ്യത കുറവാണ്. രണ്ട് ടീമുകളും തുടക്കത്തില് സേഫ് ഗെയിമാവും കളിക്കുകയെന്നുറപ്പാണ്. ഒരു പക്ഷേ മല്‍സരം അധികസമയത്തേക്ക് ദീര്‍ഘിക്കാനാണ് സാധ്യതയും.\nഫ്രഞ്ച് സംഘത്തില് ഒലിവര് ജിറോര്‍ഡ് എന്ന മുന്‍നിരക്കാരനെ അര്‍ജന്റീന ഭയപ്പെടണം. കഴിഞ്ഞ മല്‍സരങ്ങളില് ഫോമിലേക്കുയരാന് അദ്ദേഹത്തിനായിട്ടില്ല. പക്ഷേ ഉയരക്കൂടുതലിനെ ഉപയോഗപ്പെടുത്തി ഹെഡ്ഡറില് അദ്ദേഹം വില്ലനാവാനുള്ള സാധ്യത തള്ളിക്കളയരുത്. മെസിയുടെ ഫോമും ഭാഗ്യവും അനുകൂലമായാല് ഒരു ഗോളിനെങ്കിലും അര്‍ജന്റീന ജയിക്കും. മെസി തളക്കപ്പെട്ടാല് ഫ്രാന്‍സ് മല്‍സരം നേടും.\nഓരോ ടീമുകള്‍ക്കും നല്ല ദിവസങ്ങളുണ്ട്. ഉറുഗ്വേയുടെ നല്ല ദിവസം കഴിഞ്ഞുവോ എന്നാണ് എന്റെ സംശയം. റഷ്യക്കെതിരായ മല്‍സരത്തിലായിരുന്നു ലൂയിസ് സുവാരസിന്റെ സംഘം ഏറ്റവും മികച്ച കളി പുറത്തെടുത്തത്. മൂന്ന് ഗോളിന്റെ ആ ജയം അസമയത്തായിരുന്നോ എന്നൊരു തോന്നല്…. കാരണം ഓരോ ടീമിനും നല്ല ദിവസങ്ങള് പ്രധാനമാണ്. പോര്‍ച്ചുഗലിന് ഇത് വരെ നല്ല ദിവസമുണ്ടായിട്ടില്ല. സ്‌പെയിനിനെതിരായ മല്‍സരത്തില് ഭാഗ്യത്തിന്റെ തുണയിലും മൊറോക്കോ, ഇറാന് എന്നിവര്‍ക്കെതിരെ അതിജീവനത്തിലും രക്ഷപ്പെട്ട ടീം അവരുടെ വേഗ തന്ത്രത്തില് ഇത് വരെ പൂര്‍ണതലത്തില് കളിച്ചിട്ടില്ല.\nഇന്ന് പോര്‍ച്ചുഗലിന്റെ ദിനമായാല് ഉറുഗ്വേ ഇത് വരെ നേടിയ വിജയങ്ങള് വെറുതെയാവും. കൃസ്റ്റിയാനോയെ മാത്രം തടയാന് എന്തായാലും ഉറുഗ്വേ കോച്ച് ടബരേസ് തന്റെ താരങ്ങള്‍ക്ക് നിര്‍ദ്ദേശം നല്‍കില്ല. ലോകകപ്പിന് വന്ന 32 ടീമുകളിലെ പരിശീലകരില് സീനിയറും എത്രയോ ലോകകപ്പുകള് കണ്ടയാളുമാണ് ടബരേസ്. അദ്ദേഹം ടീം ഗെയിമില് വിശ്വസിക്കുന്നു. സുവാരസിനും കവാനിക്കുമൊന്നും വലിയ സ്ഥാനം നിര്‍ദ്ദേശിക്കുകയുമില്ല. നേര് വീപരീതമാണ് പോര്‍ച്ചുഗലിന്റെ കാര്യം. അവരുടെ വിശ്വാസവും പ്രതീക്ഷയുമെല്ലാം കൃസ്റ്റിയാനോയിലാണ്. മെസിയെക്കുറിച്ച് പറഞ്ഞത് പോലെ കൃസ്റ്റിയാനോ ഫോമിലേക്കുയര്‍ന്നാല് പോര്‍ച്ചുഗലിനൊപ്പം വിജയമുണ്ടാവും. അദ്ദേഹം നിരാശപ്പെടുത്തിയാല് ഉറുഗ്വേ ക്വാര്‍ട്ടറിലെത്തും.\nസത്യത്തില് ഇന്നത്തെ രണ്ട് മല്‍സരങ്ങളിലും ഒരു സമാനതയുണ്ട്. രണ്ട് ടീമുകള് രണ്ട് സൂപ്പര് താരങ്ങളെ കാര്യമായി ആശ്രയിക്കുന്നു. പ്രതിയോഗികള് സംഘബലത്തിലും വിശ്വസിക്കുന്നു. അതായത് മെസിയും ഫ്രാന്‍സും തമ്മിലാണ് പോരാട്ടം. കൃസ്റ്റിയാനോയും ഉറുഗ്വേയും തമ്മിലും. ചിലപ്പോള് ലോക ഫുട്‌ബോളിലെ രണ്ട് അതികായരുടെ പതനം ഇന്നുണ്ടായേക്കാം. ലോകകപ്പ് വേദിയില് ഇനി മെസിയെയും കൃസ്റ്റിയാനോയെയും ഒരു പക്ഷേ കണ്ടെന്നും വരില്ല. സൂപ്പര് താരങ്ങള് വിജയിക്കുമോ അതോ ടീം കരുത്ത് വിജയിക്കുമോ…? കാത്തിരിക്കാം.


യാത്രാമൊഴി - Janayugom Online\nകെ എൻ ശോഭന\nMarch 07, 2021, 2:29 am\nപ്രിയമുള്ളവരേ, ഇന്നലെ നിങ്ങൾ എനിക്ക് നൽകിയ സ്വീകരണത്തിന് ആദ്യമായി നന്ദി പറഞ്ഞു കൊള്ളട്ടെ. ഇത്രയും ഗംഭീരമായ ഒരു വരവേൽപ്പോ സ്നേഹ നിർഭരമായ യാത്രയയപ്പോ ഞാൻ ഒട്ടും പ്രതീക്ഷിച്ചതല്ല. വളരെ കുറച്ച് കാലം മാത്രം നിങ്ങളോടൊപ്പം കഴിഞ്ഞ എനിക്ക് നിങ്ങൾ പകർന്നു നൽകിയ സ്നേഹം എന്നെ വികാരാധീനനാക്കുന്നു. മറ്റൊന്നും കൊണ്ടല്ല, നിങ്ങൾക്കു വേണ്ടി കൂടുതലായി ഒന്നും ചെയ്യാൻ എനിക്ക് സാധിച്ചില്ലല്ലോ എന്നോർത്താണ്. അപ്പോൾ സ്വാഭാവികമായും നിങ്ങളിൽ നിന്നും ഒരു ചോദ്യമുയരാം, എന്ത് കൊണ്ടാണ് നീ പെട്ടെന്നങ്ങ് പോയ്ക്കളഞ്ഞത്, നിനക്ക് ഒന്നു പറയാമായിരുന്നില്ലേയെന്ന്. പ്രിയമുള്ളവരേ ഒന്നും ഞാൻ മനഃപൂർവം ചെയ്തതല്ല. ഇന്നലെ രഘുവിന്റെ കാര്യം ശരിയാക്കാനായി ഞാൻ വളരെ വേഗത്തിൽ പോകുകയായിരുന്നു. എല്ലാവരും പരാതി പറയാറുണ്ട് ഞാൻ വളരെ സ്പീഡിലാണ് പോകുന്നത്, കൂടെ വരാൻ പേടിയാണ് എന്നൊക്കെ. എല്ലാ ദിവസവും എനിക്ക് ഓരോരോ പ്രശ്നങ്ങളുണ്ടാകും. അതുകൊണ്ട് എനിക്ക് ഇങ്ങനെ പോകാതെ തരമില്ല.\nരഘുവിന്റെ അമ്മ തളർവാതം വന്നു കിടപ്പിലാണ്. രണ്ടു സഹോദരൻമാരുള്ളത് മാനസികവിഭ്രാന്തിയുള്ളവരും. രണ്ടു പേരും വീട്ടിൽ തന്നെ കുത്തിയിരിക്കും. ചേട്ടൻ സദാ സമയവും സ്വന്തം സാമ്രാജ്യത്തിൽ സ്വപ്നങ്ങൾ നെയ്തു കൂട്ടി സായൂജ്യമടയും. വീട്ടിൽ എന്ത് സംഭവിച്ചാലും അയാളറിയില്ല. ഇളയവന് അടങ്ങാത്ത വിശപ്പാണ്. എങ്ങനെയും പശിയടക്കാനുള്ള ചിന്ത മാത്രമാണ് അവന്റെയുള്ളിൽ. സർക്കാറിൽ നിന്നും ലഭിക്കുന്ന പെൻഷൻ ഒന്നിനും തികയില്ല. രഘു കൂലിവേല ചെയ്തു കിട്ടുന്ന പണം കൊണ്ട് വേണം ആ കുടുംബം കഴിയാൻ. ജോലിക്ക് പോകുന്നതിനിടയിലാണ് രഘു അമ്മയുടെ ദിനചര്യകൾ ചെയ്യുന്നതും എല്ലാവർക്കുമുള്ള ഭക്ഷണം തയ്യാറാക്കി വെക്കുന്നതും. രഘു ജോലിക്ക് പോയാൽ അമ്മക്ക് ഭക്ഷണം നൽകുന്നത് വിശപ്പുകാരനായ സഹോദരനാണ്. വിശപ്പ് സഹിക്കാൻ വയ്യാതാകുമ്പോൾ മാത്രം അവൻ പുറത്തേക്കിറങ്ങും. അങ്ങനെയൊരു ദിവസമാണ് അവൻ വീടിനടുത്തുള്ള ലേഡീസ് ഹോസ്റ്റലിന്റെ കുപ്പിച്ചില്ലുകൾ എഴുന്നു നില്ക്കുന്ന മതില് ചാടിക്കടന്നത്. തന്റെ വിഹഗവീക്ഷണത്തിൽ മുകളിലത്തെ മുറിയുടെ ജനാല തുറന്നു കിടന്നത് കണ്ട അവൻ ക്ഷണനേരം കൊണ്ട് മലിന ജലം ഒഴുകുന്ന പൈപ്പിൽ അള്ളിപ്പിടിച്ച് കയറി. ജനാലയ്ക്കരികിലെത്തിയ അവനെ സ്വീകരിച്ചത് പച്ചയ്ക്ക് ചിരിച്ചു കൊണ്ടിരുന്ന സുന്ദരിയായ സ്മാർട്ട് ഫോൺ.\nപിന്നെ ഒട്ടും അമാന്തിച്ചില്ല അവളെ കോരിയെടുത്ത് തിരിച്ചിറങ്ങി. സമീപത്തെ ചായക്കടയിലെ കണ്ണാടിക്കൂട്ടിലെ വർണ്ണപ്പകിട്ടാർന്ന പലഹാരങ്ങൾ അവനെ മാടി വിളിക്കുന്നുണ്ടായിരുന്നു. പിന്നൊന്നും ആലോചിച്ചില്ല സുന്ദരിക്കുട്ടിയെ ആർക്കോ കൈമാറി കിട്ടിയ കാശ് കൊണ്ട് സുഭിക്ഷമായി തന്റെ കരിഞ്ഞ വയറിന്റെ നിലവിളിക്ക് ശമനം വരുത്തി. പുറത്തിറങ്ങിയ അവനെ അപ്പോൾ തന്നെ പോലീസ് പൊക്കി. സിസിടിവി ക്യാമറയോ മറ്റെന്തെങ്കിലുമോ അറിയാത്ത അവന് ആകെ അറിയാവുന്നത് അവന്റെ വിശപ്പ് മാത്രം. അതാണ് അവന്റെ ഏറ്റവും വലിയ ദുഃഖവും. കഴിഞ്ഞ ഒരാഴ്ചയായി അവനെ ജയിലിൽ നിന്നിറക്കാൻ വേണ്ടിയുള്ള നെട്ടോട്ടത്തിലായിരുന്നു രഘു. ‘നാൻ പെറ്റ മകൻ ’ തന്നാലേ കഞ്ഞി കുടിക്കൂ എന്ന വാശിയിലാണ് അവന്റെ അമ്മ. കഴിഞ്ഞ മൂന്നു ദിവസമായി എന്റെ ഊണിലും ഉറക്കിലും അവനായിരുന്നു. രാവിലെ ഉണരുമ്പോൾ രഘു ഒരു നൊമ്പരക്കാഴ്ചയായി എന്റെ മുന്നിൽ തെളിയും. ഇന്നലെ എങ്ങനെയായാലും രഘുവിന്റെ അനുജനെ വീട്ടിലേക്ക് കൊണ്ടുവരാനുള്ള പെടാപ്പാടിലായിരുന്നു ഞാൻ. ആ ഓട്ടപ്പാച്ചിലിനിടയിൽ അപ്രതീക്ഷിതമായാണ് എന്റെ യാത്ര മുടക്കിക്കൊണ്ട് വഴിയിൽ അവൻ എന്നെ തടഞ്ഞു നിർത്തിയത്. അപ്പോൾ തന്നെ ഞാൻ അവന്റെയൊപ്പം ചെല്ലണമത്രേ. രഘുവിന്റെ കാര്യം ശരിയാക്കാൻ ഞാൻ അല്പ സമയം ചോദിച്ചെങ്കിലും അവൻ സമ്മതിച്ചില്ല. അവിടെ അതിലും വലിയ പ്രശ്നങ്ങൾ എനിക്ക് പരിഹരിക്കേണ്ടതുണ്ടത്രേ. ‘ഇപ്പോ തന്നെ സമയം അതിക്രമിച്ചു. ആരെങ്കിലും വരുന്നതിനു മുൻപേ നമുക്ക് പോകണം’. അവൻ പറഞ്ഞു. ആരെങ്കിലും എന്നെ കണ്ടാൽ ഞാൻ അവരുടെ പ്രശ്നങ്ങളിലിടപെടും. പിന്നെ എന്നെ കൈയോടെ കൊണ്ടു പോകാൻ അവന് പറ്റില്ലത്രേ. അതുകൊണ്ട് ആരുമില്ലാത്ത സമയത്തിനായി അവൻ കാത്തു നില്ക്കുകയായിരുന്നു. ആവശ്യക്കാരന് ഔചിത്യബോധമില്ലല്ലോ. എന്തെങ്കിലും അങ്ങോട്ട് പറയുന്നതിന് മുൻപു തന്നെ അവൻ എന്നെ ഒപ്പമിരുത്തി വണ്ടി സ്റ്റാർട്ട് ചെയ്തു കഴിഞ്ഞിരുന്നു.\nനിങ്ങൾ മാത്രമല്ല എന്റെ വീട്ടുകാരിയും വിവരമൊന്നുമറിഞ്ഞിരുന്നില്ല. രാവിലെ ഞങ്ങൾ ഒരുമിച്ചാണിറങ്ങിയതെങ്കിലും എന്റെ യാത്ര എങ്ങോട്ടാണെന്ന് അവൾക്കും നിശ്ചയമില്ലായിരുന്നു. എപ്പോഴും ധൃതി പിടിച്ച ഓട്ടമായതിനാൽ അവൾ തിരക്കാറുമില്ല. എല്ലാം അറിഞ്ഞു കൊണ്ട് തന്നെയാണ് അവൾ എന്റെ ജീവിതത്തിലേക്ക് കയറി വന്നത്. ഇന്നുവരെ എന്റെ പ്രവർത്തനങ്ങൾക്ക് തടയിടാൻ അവൾ ശ്രമിച്ചിട്ടില്ല. പരിഭവമോ പരിദേവനങ്ങളോ പറഞ്ഞിട്ടുമില്ല. അത് തന്നെയായിരുന്നു എന്റെ വിജയവും. ഒരു പൊതു പ്രവർത്തകന്റെ ജീവിത സഖി കൂടുതലായൊന്നും ആഗ്രഹിക്കരുതെന്ന് അവൾക്ക് നന്നായി അറിയാമായിരുന്നു. ഇന്നലെ ഞാൻ കടന്നു വന്ന വഴികളിൽ മുഴുവൻ ക്ഷമയോടെ നിങ്ങൾ എന്നെ കാത്തു നിന്നു. മറ്റെല്ലാ തിരക്കുകളും മാറ്റി വെച്ചു കൊണ്ട് വലിപ്പച്ചെറുപ്പമില്ലാതെ നിങ്ങൾ ഓരോരുത്തരും എന്നെ സ്വീകരിച്ചു. കലവറയില്ലാത്ത നിങ്ങളുടെ സ്നേഹത്തിനു മുമ്പിൽ എനിക്ക് വാക്കുകളില്ല. പ്രിയ മിത്രങ്ങളേ നിങ്ങളിൽ പലരും പറഞ്ഞത് എന്റെ സ്വതസിദ്ധമായ ചിരിയെപ്പറ്റിയായിരുന്നു. സത്യത്തിൽ അത് കേട്ട് എനിക്ക് വല്ലാതെ ചിരി പൊട്ടി. നിങ്ങൾക്കറിയ്യോ ഞാനെന്താ എപ്പോഴും ഇങ്ങനെ ചിരിക്കുന്നതെന്ന്. പ്രിയമുള്ളവരേ എന്റെ മുഖം അങ്ങനെ ആയിപ്പോയതാ. കുഞ്ഞുന്നാളിൽ വീട്ടിൽ അടുപ്പ് പുകയാതിരുന്ന ദിവസങ്ങളിൽ രാത്രി ഉറക്കം വരാൻ അമ്പിളി മാമന്റെ വെളുക്കെയുള്ള ചിരി കാണിച്ചു തന്നിട്ട് അത് പോലെ ചിരിക്കാൻ അമ്മ പഠിപ്പിക്കുമായിരുന്നു.\nഅമ്പിളി മാമൻ മാത്രമേ അന്ന് എനിക്കും അമ്മക്കും കൂട്ടുണ്ടായിരുന്നുള്ളു. ദുഃഖത്തിന്റെ നിഴൽപ്പാടുകൾ മുഖത്ത് തെളിഞ്ഞു കാണുമ്പോഴും അതൊന്നും പുറത്തറിയാതിരിക്കാൻ ചിരിച്ചു കൊണ്ടിരിക്കുന്ന ആ മാമൻ ഞാനറിയാതെ തന്നെ എന്റെ റോൾ മോഡലായി. പകൽ സമയത്ത് വിശപ്പിന്റെ അഗ്നി ആളിക്കത്തുമ്പോൾ മനസ്സിൽ മാമന്റെ വെളുത്ത മുഖം തെളിഞ്ഞു വരും. കത്തി ജ്വലിക്കുന്ന സൂര്യൻ ഉള്ളിൽ തിളച്ചു മറിയുമ്പഴും പുഞ്ചിരി തൂകാൻ ഞാൻ പഠിച്ചു. ദാരിദ്ര്യവും കഷ്ടപ്പാടും പരസ്പരം മത്സരിച്ച് തീർത്ത തീച്ചൂളയിൽ ഒരു ബലി മൃഗത്തെപ്പോലെ വെന്തെരിയുമ്പോൾ ‘മോനേ തളരരുത്, പിടിച്ചു നില്ക്കണം’ എന്ന് തന്റെ നിസ്സഹായാവസ്ഥയിലും പറയാതെ പറയുന്ന അമ്മയുടെ തിളക്കമറ്റ കണ്ണുകൾ. അവയിൽ നിന്ന് പ്രവഹിച്ച ഊർജ്ജം ഒന്നു കൊണ്ട് മാത്രം മുന്നോട്ട് നീങ്ങിയ ജീവിതം. എന്ത് പ്രതിബന്ധങ്ങളുണ്ടായാലും ജീവിക്കണം എന്ന വാശിയായിരുന്നു പിന്നീടങ്ങോട്ട്.\nഏത് പ്രതിസന്ധിയേയും ശാന്തമായി നേരിടാൻ ഞാൻ ശീലിച്ചു. ഒഴുക്കിനെതിരെ നീന്തുന്നതിനിടയിൽ സൗമ്യതയും സഹയാത്രികയായി ഒപ്പം കൂടി. വാടിക്കരിഞ്ഞു പോയ ബാല്യം പകർന്ന കരുത്ത് പിന്നീടൊരിക്കലും എന്നിൽ നിന്നും ചോർന്നു പോയില്ല. ചുട്ടു പൊള്ളുന്ന അനുഭവങ്ങൾ മാത്രം കൂടപ്പിറപ്പുകളായത് കൊണ്ടാണ് ഞാൻ നിങ്ങളിന്നലെ വിശേഷിപ്പിച്ച ഞാനായത്. അല്ലെങ്കിലൊരിക്കലും എനിക്ക് മറ്റുള്ളവരുടെ വേദന നെഞ്ചേറ്റാൻ സാധിക്കില്ലായിരുന്നു.\nനിങ്ങളുടെ കൂട്ടത്തിലൊരാളാകാൻ കഴിയില്ലായിരുന്നു. രഘുവിനെപ്പോലുള്ളവരെ കാണുമ്പോൾ എന്റെ മനസ്സ് പിടയ്ക്കും, ഹൃദയം വല്ലാതെ തുടിക്കും. അവരിൽ ഞാൻ എന്നെത്തന്നെയാണ് കാണുന്നത്. ഞാനൊരുപാട് പറഞ്ഞു പോയി. നിങ്ങളുടെ സ്നേഹക്കൂട്ടായ്മയിൽ നിന്നും പൊടുന്നനെ അടർന്നു വീഴേണ്ടി വന്നതിൽ എനിക്ക് പറഞ്ഞറിയിക്കാനാകാത്ത സങ്കടമുണ്ട്. എന്റെ വിഷമം കണ്ടിട്ടായിരിക്കണം ചില നിബന്ധനകൾക്ക് വിധേയമായി ഇന്നലെ നിങ്ങളോടൊപ്പം കഴിയാൻ എന്നെ അനുവദിച്ചത്. അങ്ങനെയാണ് നിങ്ങളെ എല്ലാവരേയും നേരിട്ട് കാണാനും നിങ്ങൾ പറയുന്നത് കേൾക്കാനും എനിക്ക് പറ്റിയത്. ഇനി എന്റെ തട്ടകം ഇവിടെയാണ്. ഇവിടെയും ഒരുപാട് കാര്യങ്ങൾ ചെയ്തു തീർക്കാനുണ്ട്. അവിടത്തേതിനെക്കാൾ സങ്കീർണമാണ് ഇവിടത്തെ അവസ്ഥ. അത് കൊണ്ട് ഇനി അവിടത്തെ വിശേഷങ്ങൾ തിരക്കാനോ ഓർക്കാനോ സമയം കിട്ടുമോന്നറിയില്ല. വളരെ പണിപ്പെട്ടാണ് ഇത്രയെങ്കിലും എഴുതാൻ സാവകാശം കിട്ടിയത്. എല്ലാരും എന്നോട് ക്ഷമിക്കുമല്ലോ. ഒരു കുളിർ മഴയായ് എന്നിലേക്ക് പെയ്തിറങ്ങിയ നിങ്ങളുടെ സ്നേഹത്തിനു മുമ്പിൽ ചുടു നിശ്വാസമർപ്പിച്ചു കൊണ്ട് നിർത്തട്ടെ. എന്ന്,\nഅനുഭവങ്ങളുടെ അകം കാഴ്ചകള്\nധിഷണയുടെ ചൂടും ചൂരും